MPL'ah Hulhumale'in Bimeh Dhookuranee - Vaguthu\nއެމްޕީއެލް އިން ރޭ ބޭއްވި ރަސްމިއްޔާތުގައި އެޗްޑީސީގެ މެނޭޖިން ޑިރެކްޓަރު ސުހައިލް ވާހަކަ ދައްކަވަނީ. - ވަގުތު އިމޭޖްސް: އަހުމަދު އަޝްހާދު އަބްދުﷲ\nމޯލްޑިވްސް ޕޯޓްސް ލިމިޓެޑް (އެމްޕީއެލް) ގެ އޮފީސް އިމާރާތެއް އަޅަން ހުޅުމާލެއިން ބިމެއް ދޫކުރަން ނިންމާފައިވާ ކަމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) ގެ މެނޭޖިން ޑިރެކްޓަރު ސުހައިލް އަހުމަދު ރޭ ވިދާޅުވެއްޖެއެވެ.\nސުހައިލް އެގޮތަށް ވިދާޅުވީ ހުޅުމާލެ ޕޯޓުގައި އާ ސެކިއުރިޓީ އިމާރާތެއް ހުޅުވަން ރޭ ބޭއްވި ރަސްމިއްޔާތުގައި ވާހަކަ ދައްކަވަމުންނެވެ. ބިން ހަމަޖައްސަން ނިންމާފައި ވަނީ ސީދާ ކޮން ދިމާލަކުން ކަމެއް ސުހައިލް ވިދާޅެއް ނުވެއެވެ.\nއެމްޕީއެލްގެ ސީއީއޯ ޝާހިދު އަލީ ވިދާޅުވީ މިހާރު ހުރި އޮފީސް އިމާރާތުގައި ޖާގައިގެ ދަތިކަން ވަރަށް ބޮޑަށް ދިމާވެފައިވާ ކަމަށެވެ.\nއެމްޕީއެލް އިން ހުޅުމާލޭގައި ބޭއްވި ރަސްމިއްޔާތު. - ވަގުތު އިމޭޖްސް: އަހުމަދު އަޝްހާދު އަބްދުﷲ\n"އޮފީސް އިމާރާތުގައި މުވައްޒަފުން މި ތިބެނީ އެއް މޭޒު އަނެއް މޭޒާ ޖެހިފައި. މަސައްކަތް ކުރުމުގެ މާހައުލު ވަރަށް ދަތި" ހުޅުމާލޭގައި މަސައްކަތްކުރާ މުވައްޒަފުންގެ ޝަކުވާތައް ހިއްސާކުރައްވަމުން ޝާހިދު ވިދާޅުވިއެވެ.\nޝާހިދު ވިދާޅުވީ މުވައްޒަފުންނަށް ފައިދާވާނެ ގޮތަށް އެމްޕީއެލްގެ އޮނިގަނޑު ބަދަލުކުރުމުގެ މަަސައްކަތް މިހާރުވެސް ފަށާފައިވާ ކަމަށެވެ. އޮނިގަނޑު ބަދަލުކުރުމުގެ އެންމެ ބޮޑު އަމާޒަކީ މުވައްޒަފުންނަށް ލުއި ފަސޭހަތަކެއް ހޯދައި ދިނުން ކަމަށް އޭނާ ވިދާޅުވިއެވެ.\nޝާހިދު އަލީ ރޭގެ ރަސްމިއްޔާތުގައި ވާހަކަ ދައްކަވަނީ. - ވަގުތު އިމޭޖްސް: އަހުމަދު އަޝްހާދު އަބްދުﷲ\n"ބޭނުމަކީ ހުރިހާ މުވައްޒަފުންނަށް ރަނގަޅަށް ހަމަހަމަކަމާއެކު ހައްގުތަށް ފޯރުކޮށް ދެވޭނެ ގޮތަކަށް އެމްޕީއެލްގެ މަސައްކަތްތަށް ކުރިއަށް ގެންދިޔުން" ޝާހިދު ވިދާޅުވިއެވެ.\nޝާހިދު ވިދާޅުވި ގޮތުގައި، މުވައްޒަފުންނަށް ބޭނުންވާ ތަމްރީނުތައް ދިނުމުގެ މަސައްކަތްތައް މިހާރުވެސް ކުރިއަށް އެބަދެއެވެ. އެ ދާއިރާއަށް މީހުން ބިނާކުރުމަށް އެމްޕީއެލުން ދަނީ މިހާރުވެސް ގިނަ މަސައްކަތްތަކެއް ކުރަމުންނެވެ. ވަކިން ހާއްސަކޮށް ސަރުކާރުން ވަނީ، ރާއްޖޭގައި މީހުން މަދު ދާއިރާތައް ދެނެގަނެ އެ ދާއިރާތަކުން ކިޔަވަން ފުރުސަތުތައް ފަހިކޮށް ދެމުންނެވެ.\nހުޅުމާލޭގައި އާބާދީ އިތުރުވެގެން ގޮސް ވިޔަފާރީއާ އިގްތިސާދުތައް އިތުރުވަމުން އަންނަ ވަރަކަށް ބަނދަރަށް އަންނަ ކޮންޓެއިނަރުގެ އަދަދުވެސް އިތުރުވަމުން އަންނާނެ ކަމަށް ލަފާކުރެވޭ ކަމަށް ޝާހިދު ވިދާޅުވިއެވެ.\n"މަސައްކަތް އެބަކުރަން ބައެއް ކުޑަ ބޯޓުތައް ސީދާ ހުޅުމާލެއަށް ޑިސްޗާޖްކޮށް ހުޅުމާލެއިން އެ މުދާތައް ޑިސްޓްރިބިއުޓް ކުރެވޭނެ ގޮތެއް ހަމަޖައްސަން" ޝާހިދު ވިދާޅުވިއެވެ.\nއޭނާ ވިދާޅުވީ އެކަމުގެ ނަތިއްޖާއަކަށްވެގެން ދާނީ މުޅި އިގްތިސާދަށް އެތެރެކުރެވޭ މުދާ ޑިސްޓްރިބިއުޓް ކުރެވޭ މިންވަރު ކުޑަވެގެން ދިޔުން ކަމަށެވެ.\nހުޅުމާލެ ދެވަނަ ފިޔަވަހީގައި ޕްރީ ސްކޫލެއް އަޅައިދޭނެ ބަޔަކު ހޯދަން އިއުލާންކޮށްފި\nހިޔާ ފްލެޓުގެ ލިފްޓު ކައިރީގައި ތޮއްޖެހޭތީ ލޮބީ ބޮޑު ކުރަން ފަށައިފި\nއޮކްޓޯބަރ 23, 2021 10:56\nބިންތައް އެންބަސީތަކަށާ ކުންފުނިތަކަށް ބެހުމުން ސަރުކާރަކަށް ގެއްލުމެއްނުވޭ.\nހިޔާ ފްލެޓުގެ ކުލިން2ހާސް އުނިކުރުމުން މަދުވާ 14ހާސް ރުފިޔާއިންވާ ގެއްލުމުން ސަރުކާރު ނުހިންގި ރައްޔިތުންގެ އަސާސީ ޚިދްމަތްތައްހުއްޓޭނެތީ އެކުލި ކުޑަކުރެވޭކަށް ނެތް.\nއެޗްޑީސީ އުވާލަން ގޮވާލަން\nއޮކްޓޯބަރ 23, 2021 11:57\nއެމްޕީއެލް އަށް އަދިވެސް ބޭނުންވަނީ ކޮންޓެއިނަރ ބަހައްޓަން ހުސްޖާގަ އެވެ.\nއޮކްޓޯބަރ 23, 2021 18:34\nޢޗޑސ ކޮބާހޭ ވެމްކޯ ގެ ދާއިމީ ބިން! މީޙާރު ވަގުތީ ބިމެއްގަ އެތިބެނީ!


Vaguthu beykaaaru nukoh Supreme court ge fandiyaarun vakikoh dhee: MP Yaugoob | Mihaaru\nރައްޔިތުންގެ މަޖިލިހުގެ ދާންދޫ ދާއިރާގެ މެމްބަރު ޔައުގޫބް އަބްދުﷲ މަޖިލިހުގެ ޖަލްސާއެއްގައި ވާހަކަ ދައްކަވަނީ. ރިޔާސަތުން ވަގުތު ބޭކާރު ނުކުރުމަށް އޭނާ އެދިވަޑައިގެންނެވި. --- ފޮޓޯ: މަޖިލިސް\nވަގުތު ބޭކާރުނުކޮށް ސުޕްރީމް ކޯޓުގެ ފަނޑިޔާރުން ވަކިކޮށްދީ: ޔައުގޫބް\n25 އޯގަސްޓް 2019 - 12:20 31 comments\nސުޕްރީމް ކޯޓުން ރައްޔިތުންގެ މަޖިލިހާއި ދައުލަތުގެ އެހެން މުއައްސަސާތަކުގެ އިހުތިސާސްގެ ތެރެއަށް ވަދެފައިވޭތޯ ބެލުމަށް ޖޭއެސްސީން ކުރި ތަހުގީގަށް ފަހު އެކުލަވާލި ރިޕޯޓުގައި އެ ކޯޓުން ގާނޫނުއަސާސީ އާއި ގާނޫނުތަކާ ހިލާފަށް 17 ކަމެއް ކުރި ކަމަށް ބުނެފައިވެ އެވެ. އަދި ޖޭއެސްސީގެ ރިޕޯޓަށް ބަހުސް ކުރެއްވުމަށް މަޖިލިހަށް ހުށަހެޅުއްވީ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދެވެ.\nއަޅުގަނޑުމެން ތިން މަހުގެ މުސާރަ ނަގައިގެން ގެއަށްދާ އިރު، ރައްޔިތުން އަދިވެސް އެތިބީ މަގުމަތީގައި. ދިވެހި ރައްޔިތުން އަޅުގަނޑުމެންނާ ހަވާލު ކުރި މަސައްކަތް ނުނިންމާ މިދަނީ. އަޅުގަނޑު ގަބޫލުކުރާ ގޮތުގައި އެންމެ ދުވަހަކުން ވެސް ނިންމާލެވޭނެ މަސައްކަތެއް މިއީ --- ޔައުގޫބް\nރިޕޯޓަށް ބަހުސް ކުރައްވަމުން ޔައުގޫބް ވިދާޅުވީ މީގެ އެތައް އަހަރެއް ކުރިން ރައްޔިތުން ފަނޑިޔާރުންނާ ބެހޭ އެތައް ރިޕޯޓެއް ހަދައި މެމްބަރުންނާ ހަވާލުކޮށްފައިވާ ކަމަށެވެ. އޭގައިވާ ގޮތުން ސުޕްރީމް ކޯޓުގެ ފަނޑިޔާރުންނާ ބެހޭ ގޮތުން އިތުރު ތަހުގީގެއް ކުރަން ނުޖެހޭ ކަމަށް އޭނާ ވިދާޅުވި އެވެ. އޭނާ ވިދާޅުވި ގޮތުގައި ރައްޔިތުންގެ ގިނަ ބަޔަކު، އެމްޑީޕީގެ މެމްބަރުން ހޮވީ ވެސް ފަނޑިޔާރުން ވަކިކުރާށެވެ.\nSupreme Court othee fail vefa, uvaalanvee: Memberun\n"ރައްޔިތުން ކުރާ ޝަކުވާއަކީ އިތުރު ރިޕޯޓުތަކެއް ހެދުމެއް ނޫން. ކުރާ ޝަކުވާއަކީ ފަނޑިޔާރުން މިހިނދުން މިހިނދަށް ވަކިކޮށް އެެތަން އިސްލާހު ކުރަން،" ޔައުގޫބް ވިދާޅުވި އެވެ.\n"އަޅުގަނޑުމެން ތިން މަހުގެ މުސާރަ ނަގައިގެން ގެއަށްދާ އިރު، ރައްޔިތުން އަދިވެސް އެތިބީ މަގުމަތީގައި. ދިވެހި ރައްޔިތުން އަޅުގަނޑުމެންނާ ހަވާލު ކުރި މަސައްކަތް ނުނިންމާ މިދަނީ. އަޅުގަނޑު ގަބޫލު ކުރާ ގޮތުގައި އެންމެ ދުވަހަކުން ވެސް ނިންމާލެވޭނެ މަސައްކަތެއް މިއީ."\nޝަރުއީ ދާއިރާ މިނިވަންކުރުމާއި ހަރުދަނާކުރުމާ ގުޅޭގޮތުން ބާއްވާ ސެމިނާ ފެށުމުގެ ރަސްމިއްޔާތުގައި ސުޕްރީމް ކޯޓުގެ ފަސް ފަނޑިޔާރުން ބައިވެރިވެވަޑައިގަންނަވަނީ---. ފޮޓޯ: ހުސައިން ވަހީދު/ މިހާރު\nޔައުގޫބް ވަނީ ސުޕްރީމް ކޯޓުގެ ފަނޑިޔާރުން ވަކިކުރަން އުޅޭތޯ ސުވާލު އުފައްދަވައިފަ އެވެ. އަދި ފަނޑިޔާރުގެ އިސްލާހު ކުރުމުގެ ޕްލޭނަކީ ކޮބައިތޯ ވެސް އޭނާ ސުވާލު ކުރެއްވި އެވެ.\n"އަޅުގަނޑަކީ ފެށުނީއްސުރެ މި ސުވާލު ކުރަމުން އަންނަ މީހެއް. އަދި އަދާ ހަމައަށް އަޅުގަނޑަކަށް ނޭނގެ ފަނޑިޔާރުގެ އިސްލާހު ކުރަން އަޅުގަނޑުމެންގެ ޕްލޭނަކީ ކޮބައިކަމެއް،" ޔައުގޫބް ވިދާޅުވި އެވެ.\nޔައުގޫބް ވިދާޅުވީ ޕްރޮސެކިއުޓާ ޖެނެރަލް އައިޝަތު ބިޝާމް ވަކިކުރަން ދިރާސާކޮށް ވަގުތު ދުއްވާލަން ޖެހޭ ކަމަށް ވެސް ގަބޫލު ނުކުރައްވާ ކަމަށެވެ. ބިޝާމްގެ ރިޕޯޓު ވެސް ރައްޔިތުން ތައްޔާރުކޮށްފައިވާ އިރު، ހެދިފައި ހުރި ރިޕޯޓުތަކަށް މަޖިލިހުން އަމަލު ކުރަން ޖެހޭ ކަމަށް ވެސް ޔައުގޫބް ވިދާޅުވި އެވެ.\n"މިކަހަލަ ރިޕޯޓުތަކަށް ވާހަކަ ދައްކާ ވަގުތު ދުއްވާލާ، އެ ދުއްވާލާ ކޮންމެ ވަގުތަކީ ރައްޔިތުންނަށް ވެވޭ ހިޔާނާތެއް. އަޅުގަނޑު ވަރަށް އަދަބުވެރިކަމާ އެކީގައި އެދެން ޗުއްޓީ އަށް ދާން ވާނީ ހުރިހާ ކަމެއް ނިންމާފައި. މިއީ އެންމެ ދުވަހަކުން އަޅުގަނޑުމެންނަށް ކުރެވިދާނެ ކަމެއް،" އެބޭފުޅުން ވަކިކޮށްފައި ނޫނީ ޗުއްޓީ އަށް ވަޑައިގަންނަވަން ބޭނުން ނޫންކަން ފާހަގަ ކުރައްވައި ޔައުގޫބް ވިދާޅުވި އެވެ.\nގާނޫނުއަސާސީގައިވާ ގޮތުން ސުޕްރީމް ކޯޓުގެ ފަނޑިޔާރުން އައްޔަން ކުރުމާއި ވަކިކުރުމާ މެދު ގޮތެއް ނިންމަން ޖެހޭނީ ޖޭއެސްސީންނެވެ. ޖޭއެސްސީން ފަނޑިޔާރުން އައްޔަންކޮށް، ވަކިކުރަން ނިންމުމުން، އެ މައްސަލައެއް މަޖިލިހަށް ހުށަހަޅައިގެން އެކަމާ މެދުގައި ގޮތެއް ނިންމަން ޖެހޭނެ އެވެ.\nޖޭއެސްސީގެ ތަހުގީގު ކޮމެޓީއަކުން ވަނީ ސުޕްރީމް ކޯޓުގެ ފަނޑިޔާރު އަބްދުﷲ ދީދީ ވަކި ކުރަން ވެސް ޖޭއެސްސީ އަށް ލަފާ ދީފަ އެވެ. އެކަމަކު، ޖޭއެސްސީން އަދި އެކަމާ މެދު ގޮތެއް ނުނިންމަ އެވެ.\nސުޕްރީމް ކޯޓާ ގުޅޭ ގޮތުން ޖޭއެސްސީން ތައްޔާރު ކުރި ރިޕޯޓުގައި ފާހަގަ ކުރި ބައެއް ކަންކަމުގެ ތެރޭގައި ގާނޫނުއަސާސީ އާއި ގާނޫނުތަކާ ހިލާފަށް 54 ވަކީލުން ސަސްޕެންޑް ކުރުމާއި މަޖިލިހާއި ޖޭއެސްސީ އަށް ލިބޭ ބާރުތަކެއް ސުޕްރީމް ކޯޓުން ހަނިކޮށް އެ ދެ މުއައްސަސާގެ މަސައްކަތަށް ހުރަސް އެޅުން ހިމެނެ އެވެ.\nމީގެއިތުރުން މިދިޔަ އަހަރުގެ ފެބްރުއަރީ 1 ވަނަ ދުވަހު ނެރުނު އަމުރުގެ ބައެއް ބައިތައް އެ ކޯޓުން ފަހުން ބާތިލް ކުރުމާއި މަޖިލިސް މެންބަރުން ނިސްބަތްވާ ޕާޓިން ވަކިވުމުން، ނުވަތަ އެހެން ޕާޓިއަކަށް ސޮއިކުރުމުން މެންބަރުކަމުން ވަކިވާނެ ކަމަށް ކަނޑައެޅުން ފަދަ ކަންކަން ހިމެނެ އެވެ.\nއިތުރު ލިޔުންތައް ރައްޔިތުންގެ މަޖިލިސް ފަނޑިޔާރުން ސުޕްރީމް ކޯޓް މަޖިލީހުގެ މެމްބަރުން ޖުޑީޝަލް ސާވިސް ކޮމިޝަން ޖުޑީޝަރީ މެމްބަރު ޔައުގޫބު އަބްދުﷲ (ދާންދޫ)


ޖޯން ކުއިންސީ އެޑަމްސް - ވިކިޕީޑިއާ\n(މިސްރާބުކުރެވުނީ John Quincy Adams އިން)\nއެމެރިކާގެ6ވަނަ ރައީސް\nމާރޗް41825 – މާރޗް41829\nޖޯން ސީ ކެލްހޯން\nފެބްރުއަރީ 23، 1767\nފެބްރުއަރީ 23 1848 (80 އަހަރުގައި)\nވޮޝިންގޓަން, ވޮޝިންގޓަން ޑީސީ\nލުއިޒާ ކެތަރީން އެޑަމްސް\nމިއީ އެމެރިކާގެ6ވަނަ ރައީސެވެ. ޖޯން ކުއިންސީ އެޑަމްސް އަކީ އެމެރިކާގެ6ވަނަ ރައީސެވެ. ރައީސް ކަމުގައި ހުންނެވީ މާރޗް41825 ން މާރޗް41829 އަށެވެ. ޖޯން ކުއިންސީ އެޑަމްސް އަކީ އެމެރިކާގެ2ވަނަ ރައީސް ޖޯން އެޑަމްސް ގެ ދަރިކަލެކެވެ. ފެޑެރަލިސްޓް، ޑިމޮކްރެޓިކް ރިޕަބްލިކަން، ނޭޝަނަލް ރިޕަބްލިކަން އަދި ވިގެއްގެ ގޮތުގައި މަސައްކަތް ކުރެއްވި ޖޯން ކުއިންސީ އެޑަމްސް އަކީ އެމެރިކާގެ ތާރީޚްގައި ސިޔާސީ ދާއިރާއިން ފާހަގަކޮށްލެވޭނެ ބޭފުޅެކެވެ. އަދި ޑިޕްލޮމެޓެއް ވެސް މެއެވެ. ބައިނަލް އަގްވާމީ ތަފާތު އެއްބަސްވުން ތަކާއި ބައްދަލުވުންތަކުގައި އެމެރިކާ ތަމްސީލް ކޮށްދިނުމުގެ ޝަރަފް ޖޯން ކުއިންސީ އެޑަމްސް އަށް ލިބިފައި ވެއެވެ. ޖޯން ކުއިންސީ އެޑަމްސް އުފަންވެ ވަޑައިގަތީ ޖުލައި 11 1767 ގައެވެ. އަވަހާރަ ވެފައިވަނީ ފެބުރުއަރީ 23 1848 ގައެވެ.\n1 ދިރިއުޅުމުގެ ކުރީކޮޅު\n2 ސިޔާސީ ޙަޔާތުގެ ކުރީކޮޅު\n3 ސެކެޓްރީ އޮފް ސްޓޭޓް\n4 1824ވަނަ އަހަރުގެ އިންތިޚާބު\n5.1 އެތެރޭގެ ސިޔާސަތު\n5.2 ބޭރުގެ ސިޔާސަތު\n5.3 އޮފީސް ދޫކޮށްލެއްވުން\n6 1828ވަނަ އަހަރުގެ އިންތިޚާބު\n7 ކޮންގްރެސް މޭން\n10 އަދިވެސް ބައްލަވާ ލައްވާ\n11 އިތުރު ފާލަންތައް\nދިރިއުޅުމުގެ ކުރީކޮޅު[އުނިއިތުރު ގެންނަވާ]\nޖޯން ކުއިންސީ އެޑަމްސް އުފަންވެ ވަޑައިގަތީ އެމެރިކާ މާސަޗޫސެޓްސްގެ ބައެއް ކަމުގައިވާ ކްއިންސީ ގެ ބްރޭންޓްރީ އަށެވެ. ޖޯން ކުއިންސީ އެޑަމްސް އުފަންވެ ވަޑައިގެންނެވި ގެކޮޅު ހުރިތަން މިހާރު އޮންނަނީ އެޑަމްސް ނޭޝަނަލް ހިސްޓަރިކަލް ޕާރކް ގެ ބައެއްގެ ގޮތުގައެވެ. ޖޯން ކުއިންސީ އެޑަމްސް ގެ އުމުރުން7އަހަރުގައި މަންމާފުޅު އަބީޖައިލް އެޑަމްސް އާއެކު ބަންކާރ ހިލް ހަގުރާމަ ބެއްލެވުމަށް މަޑުކޮށްލައިގެން ހުރިތަން ފާހަގަކުރުމަށް ހަދާފައިވާ ގާފޮޅު ވެސް ހުންނަނީ މިތަނާއި ކައިރީގައެވެ.\nޑެކްލަރޭޝަން އޮފް އިންޑިޕެންޑެންސް އާ ބެހޭގޮތުން ޖޯން ކުއިންސީ އެޑަމްސް އަށް ފުރަތަމަ މައުލޫމާތު ލިބިލައްވާފައިވަނީ ފިލަޑެލްފިއާ ގައި ހުންނަވައިގެން ބައްޕާފުޅު ޖޯން އެޑަމްސް މަންމާފުޅު އަބީޖައިލް އަށް ފޮނުއްވާފައިވާ ސިޓީ ތަކުންނެވެ. އުމުރުގެ ކުރީކޮޅު ބައްޕާފުޅު ޖޯން އެޑަމްސް އާއެކު ބޭރުގައުމު ތަކުގައި އުޅުއްވި އެވެ. އެގޮތުން 1778ން 1779އަށް ފަރަންސޭސި ވިލާތަށް ކަނޑައެޅުއްވި މަންދޫބެއްގެ ހައިސިއްޔަތުން ފަރަންސޭސި ވިލާތު ގައި އަދި 1780ން 1782 އަށް ނެދަލޭންޑްސް ގައި ބައްޕާފުޅު ޖޯން އެޑަމްސް އާއެކު ޖޯން ކުއިންސީ އެޑަމްސް އުޅުއްވާފައި ވެއެވެ. މީގެ އިތުުރުން ޖަރުމަނު، ސްވިޑަން، ފިންލޭންޑް، އަދި ޑެންމާރކް ފަދަ ގައުމުތަކަށް ވަޑައިގެންފައި ވެއެވެ.\nބޭރުގައުމުތަކުގައި އުޅުއްވި ދުވަސްވަރު ފަރަންސޭސި އަދި ޖަރުމަނު ބަސް އުގެނިވަޑައިގެންނެވި އެވެ. ހަވާޑް ކޮލެޖުން ދަސްވެ ނިވިފައިވަނީ 1787 ވަނަ އަހަރު އެވެ. އެއަށްފަހު ބޮސްޓަންގައި ގާނޫނީ ދާއިރާ ގައި މަސައްކަތް ކުރެއްވި އެވެ.\nސިޔާސީ ޙަޔާތުގެ ކުރީކޮޅު[އުނިއިތުރު ގެންނަވާ]\nޖޯޖް ވޮޝިންގޓަން ގެ ވެރިކަމުގައި 1794ން 1796 އަށް ނެދަލޭންޑްސް އަށް ކަނޑައަޅާފައި ހުންނަ މިނިސްޓަރެއްގެ މަގާމް ޖޯން ކުއިންސީ އެޑަމްސް އަށް ދެއްވި އެވެ. އަދި ބައްޕާފުޅު ޖޯން އެޑަމްސް ގެ ވެރިކަމުގައި 1797ން 1801 އަށް ޕްރަޝިއާ އަށް ކަނޑައެޅުއްވި މިނިސްޓަރަކަށް ހަމަޖެއްސެވި އެވެ. އެދުވަސްވަރުގެ ތެރޭގައި އެމެރިކާގެ ވިޔަފާރި ވެރިއެއްގެ ދަރިއެއް ކަމަށްވާ ލުއިޒާ ކެތަރިން ޖޯންސަން އާ ޖޯން ކުއިންސީ އެޑަމްސް ކައިވެނި ބައްލަވައި ގެންނެވި އެވެ.\nޖޯން ކުއިންސީ އެޑަމްސް ގެ ހަގީގީ ސިޔާސީ ޙަޔާތް ފެށިގެންއައީ 1802 ވަނަ އަހަރު މާސަޗޫސެޓްސް ގެ ސެނޭޓް އަށް ޖޯން ކުއިންސީ އެޑަމްސް ހޮވިވަޑައިގަތުމުންނެވެ. ހަމައެއަހަރު ޔޫއެސް ހައުސް އޮފް ރެޕްރެޒެންޓެޓިވްސް އަށް ވާދަކުރާ ފެޑެރަލިސްޓް މެންބަރެއްގެ ގޮތުން ބައިވެރިވެ ވަޑައިގެން ނާކާމިޔާބާއި ކުރިމަތި ލައްވާފައި ވެއެވެ. މާރޗް41803ން ޖޫން 8 1808 އަށް އެމެރިކާގެ ސެނޭޓް ގައި ޖޯން ކުއިންސީ އެޑަމްސް ފެޑެރަލިސްޓެއްގެ ހައިސިއްޔަތުން މަސައްކަތް ކުރެއްވި އެވެ. ޖޫން 8 ގައި ސެނޭޓްގެ މަގާމުން ވަކިވެލެއްވީ މާރޗް 1808 ގައި ފެޑެރަލިސްޓުންނާއި ވަކިވެޑައިގެން ރިޕަބްލިކަން ފާޓީ އާއި ގުޅިވަޑައިގަތުމުންނެވެ.\n1809ން 1814 އަށް ރަޝިޔާ އަށް ކަނޑައަޅާފައި ހުންނަ މިނިސްޓަރުގެ މަގާމް އަދާކުރެއްވި އެވެ. 1814 ވަނަ އަހަރު ބޭއްވުނު ގެންޓް އެއްބަސްވުން ގައި ބައިވެރިވި އެމެރިކާ ވަފުދުގެ އިސްވެރިއެއްގެ ގޮތުން ހުންނެވީ ވެސް ޖޯން ކުއިންސީ އެޑަމްސް އެވެ. 1815ން 1817 އަށް އިގިރޭސި ވިލާތަށް ކަނޑައަޅާފައިވާ މިނިސްޓަރުގެ މަގާމް ވެސް ޖޯން ކުއިންސީ އެޑަމްސް އަދާކުރެއްވި އެވެ.\nސެކެޓްރީ އޮފް ސްޓޭޓް[އުނިއިތުރު ގެންނަވާ]\nޖޭމްސް މޮންރޯއިގެ ކެބިނެޓްގައި ސެކެޓްރީ އޮފް ސްޓޭޓްގެ ހައިސިއްޔަތުން 1817ން 1825 އަށް ޖޯން ކުއިންސީ އެޑަމްސް މަސައްކަތް ކުރެއްވި އެވެ. ސެކެޓްރީ އޮފް ސްޓޭޓްގެ މަގާމްގައި ހުންނެވި ދުވަސްވަރު އެޑަމްސް-އޮނީސް ގެ އެއްބަސްވުމާމެދު ވާހަކަ ދައްކާފައި ވެއެވެ. އަދި މޮންރޯއި ޑޮކްޓްރިން ލިޔުއްވި އެވެ.\n1824ވަނަ އަހަރުގެ އިންތިޚާބު[އުނިއިތުރު ގެންނަވާ]\n1824 ވަނަ އަހަރުގެ އެމެރިކާގެ ރިޔާސީ އިންތިޚާބު ގައި ޖޯން ކުއިންސީ އެޑަމްސް އާ އިތުރު4ކެންޑިޑޭޓުން ވާދަކުރެއްވި އެވެ. އެ4ބޭފުޅުންނަކީ ޖޯން ސީ ކެލްހޯން، އެންޑްރޫ ޖެކްސަން، ސެކެޓްރީ އޮފް ޓްރެޜަރީ ވިލިއަމް އެޗް ކްރޯފޯޑް، އަދި މަޖިލީހުގެ އަމީން ޢާއްމު ހެންރީ ކްލޭ އެވެ. މިއިންތިޚާބުގައި ވަރަށް ބޮޑު ކާމިޔާބީއެއް ޖޯން ކުއިންސީ އެޑަމްސް ހޯއްދަވާފައި ވެއެވެ. އަދި އެމެރިކާގެ ރައީސްކަމަށް މާރޗް41825 ގައި އިސްވެ ވަޑައިގެންނެވި އެވެ.\nއެމެރިކާގެ ރިޔާސަތުގައި[އުނިއިތުރު ގެންނަވާ]\nއެމެރިކާގެ ރިޔާސަތުގައި އެމެރިކާގެ6ވަނަ ރައީސެއްގެ ހައިސިއްޔަތުން އެމަގާމް ޖޯން ކުއިންސީ އެޑަމްސް ފުރުއްވާފައިވަނީ މާރޗް41825ން މާރޗް41829 އަށެވެ. ޖޯން ކުއިންސީ އެޑަމްސް އަކީ އެމެރިކާގައި ދެވަނަ އަށް ރައީސްކަން ކުރެއްވި ޖޯން އެޑަމްސް ގެ ދަރިކަލެކެވެ. މަސީޙީ ދީނުގެ މުގައްދަސް ފޮތް ބައިބަލްގެ ބަދަލުގައި ރައީސްކަމުގެ ހުވާކުރެއްވި އިރު ޖޯން ކުއިންސީ އެޑަމްސް ނަންގަވައިގެން ހުންނެވީ ގާނޫނު ފޮތެއް ކަމަށް ބުނެވެއެވެ.\nއެތެރޭގެ ސިޔާސަތު[އުނިއިތުރު ގެންނަވާ]\nޖޯން ކުއިންސީ އެޑަމްސް ގެ ރިޔާސަތުގައި އެމެރިކާ އަށް ތަފާތު ގިނަގުނަ ކުރިއެރުންތައް ގެނެސްދީފައި ވެއެވެ. ގައުމީ ބޭންކް އުފެއްދުމުގެ އިތުރުން ގައުމީ ފައިސާ އެއް ރަސްމީގޮތުން އެކުލަވާލައްވައި ކަނޑައެޅުއްވި އެވެ. މީގެ އިތުރުން ޖޯން ކުއިންސީ އެޑަމްސް ގެ ވެރިކަމުގައި އުމްރާނީ ގޮތުން ބޮޑެތި ބަދަލުތައް އެމެރިކާއަށް ގެންނެވި އެވެ. ރައީސްކަމަށް އިސްވެ ވަޑައިގެން ދެއްވި ފުރަތަމަ ތަގްރީރުގައި މަގުތައް ހައިވޭތައް، ބިންގަރާސް މަގުތައް، ނޭޝަނަލް ޔުނިވަސިޓީއެއް، އަދި އެސްޓްރޮނޮމިކަލް އޮބްޒަވޭޓަރީ އެއް ހެދުމަށް ހުށަހެޅުއްވި އެވެ. ކޮންގްރެސްގައި ޖޯން ކުއިންސީ އެޑަމްސް ހުށަހެޅުއްވި ގިނަ ހުށަހެޅުންތަކާއި އިދިކޮޅު ފަރާތްތަކުން ވަނީ ވަރަށް ބޮޑަށް ފާޑުކިޔައި އިދިކޮޅު ހަދާފައެވެ.\nޖޯން ކުއިންސީ އެޑަމްސް ހުށަހެޅުއްވި ހުށަހެޅުންތަކުގެ ތެރެއިން އަމަލީ ސިފައެއް ޖެހުނު އެއް ހުށަހެޅުމަކީ ކަމްބަރލޭންޑް ރޯޑް ނުވަތަ މަގު އޯހިއޯ ސިޓީ އާއި ހަމައަށް ހަދައި އޯހިއޯ އާ ގުޅުވާލުމެވެ. ޢަމަލީ ސިފަ ގެނެވުނު އެހެން މަޝްރޫޢުތަކުގެ ތެރޭގައި ޗެސަޕީކް އަދި އޯހިއޯ ކެނަލް ބިނާކުރަން ފެށުން، ޑެލްވެއަރ އެންޑް ޗެސަޕީކް ކެނަލް ބިނާކުރުން، ގްރޭޓް ލޭކްސް ނުވަތަ ބޮޑު ކުޅި އޯހިއޯ ކޯރާއި ގުޅުވާލުން، އަދި އުތުރު ކެރޮލީނާ ގައި އޮތް ޑިސްމަލް ސްވޭމްޕް ކެނަލް އަލުން ބިނާކުރުން ހިމެނެއެވެ.\nހެންރީ ކްލޭ އަދި ޖޯން ކުއިންސީ އެޑަމްސް ގުޅިވަޑައިގެން ނޭޝަނަލް ރިޕަބްލިކަން ޕާޓީ އުފެއްދެވިއެވެ. 1827 ވަނައަހަރުގެ އިންތިޚާބުގައި ޖޯން ކުއިންސީ އެޑަމްސް އާއި އޭނާގެ ސަޕޯޓަރުންނަށް ކޮންގްރެސްގެ ކޮންޓްރޯލް ގެއްލިގެން ދިޔައެވެ. ނިއުޔޯކް ސެނެޓަރ އަކަށް ހުރި މާޓިން ވެން ބިއުރެން ކޮންގްރެސް ގެ އިސް ލީޑަރަކަށް އެދުވަސްވަރު ވެގެން ދިޔައެވެ.\nބޭރުގެ ސިޔާސަތު[އުނިއިތުރު ގެންނަވާ]\nޖޯން ކުއިންސީ އެޑަމްސް އަކީ އެމެރިކާގެ ތާރީކްގައި ވަރަށް ފާހަގަކުރެވޭ ޑިޕްލޮމެޓެކެވެ. ސެކެޓްރީ އޮފް ސްޓޭޓް ކަމުގައި ހުންނެވި ދުވަސްވަރު އެކުލަވާލެއްވި މޮންރޯއި ޑޮކްޓަރިން ފަރުމާކުރެއްވި އެއް ފަރުމާކުރުންތެރިޔަކީ ހަމަ ޖޯން ކުއިންސީ އެޑަމްސް އެވެ. ރައީސް ކަމުގައި ހުންނަވައިގެން ބޭރުގެ ގުޅުންތައް މާބޮޑަކަށް ގާއިމްކުރެއްވި ފައެއް ނުވެއެވެ. އޭގެ ސަބަބަކަށް ވަނީ ޖޯން ކުއިންސީ އެޑަމްސް އަށް ކޮންގްރެސް ގައި ކުރިމަތިވެ ވަޑައިގެން ދެކޮޅު ހެއްދެވުންތަކެވެ.\nޖޯން ކުއިންސީ އެޑަމްސް ރިޔާސަތުގައި ފާހަގަކުރެވޭ ބައެއް ކަންތައްތަކުގެ ތެރޭގައި ތަފާތު ގައުމުތަކާއެކު ގުޅުން ބަދަހިކުރުން ހިމެނެއެވެ. އެގޮތުން ޑެންމާރކް، މެކްސިކޯ އަދި އޮސްޓްރިއާ ފަދަ ގައުމުތަކާ އެކު ގުޅުން ބަދަހިކުރެއްވި އެވެ.\nއޮފީސް ދޫކޮށްލެއްވުން[އުނިއިތުރު ގެންނަވާ]\n1828 ވަނަ އަހަރުގެ ރިޔާސީ އިންތިޚާބުގައި އެންޑްރޫ ޖެކްސަން ހޯދި ކާމިޔާބީ އާއެކު ޖޯން ކުއިންސީ އެޑަމްސް އެމެރިކާގެ ރިޔާސީ ގަނޑުވަރު ދޫކޮށްލެއްވީ މާރޗް41829 ގައެވެ. އެންޑްރޫ ޖެކްސަން ރައީސް ކަމަށް އިސްކުރުމަށް ބޭއްވި ޖަލްސާ އަށް ޖޯން ކުއިންސީ އެޑަމްސް ޙާޟިރެއް ނުވެއެވެ. ޖޯން ކުއިންސީ އެޑަމްސް އަކީ އެމެރިކާގެ ތާރީކްގައި ރައީސްކަމުގައި ހުންނެވުމަށްފަހު ޖެހިގެން އިސްކުރެވޭ ރައީސް އިސްކުރެވުމަށް ބާއްވާ ހަފްލާ އަށް ވަޑައިނުގަންނެވި3ރައީސުންގެ ތެރެއިން އެއް ބޭފުޅެކެވެ. އަނެއް ދެބޭފުޅުންނަކީ ބައްޕާފުޅު ޖޯން އެޑަމްސް އަދި އެންޑްރޫ ޖެކްސަން އެވެ.\n1828ވަނަ އަހަރުގެ އިންތިޚާބު[އުނިއިތުރު ގެންނަވާ]\n1824 ވަނަ އަހަރުގެ އިންތިޚާބުގައި ޖޯން ކުއިންސީ އެޑަމްސް ކާމިޔާބު ހޯއްދެވުމުން އެންޑްރޫ ޖެކްސަން ސެނޭޓް ގޮނޑި ދޫކޮށްލައްވައި މަގާމުން އިސްތިއުފާ ދެއްވިއެވެ. އަދި4އަހަރުވަންދެން 1828 ވަނަ އަހަރުގެ އިންތިޚާބުގައި ޖޯން ކުއިންސީ އެޑަމްސް ބަލިކުރެއްވުމަށް ސަޕޯޓް ހޯއްދެވުމުގައި މަސައްކަތް ކުރެއްވި އެވެ. އެގޮތުން ފާޅުގަޔާއި ސިއްރުގައި ތަފާތު ކެމްޕޭންތައް އެންޑްރޫ ޖެކްސަން ކުރެއްވި އެވެ.\n1828 ވަނަ އަހަރުގެ އިންތިޚާބުގައި ޖޯން ކުއިންސީ އެޑަމްސް އަށް ނާކާމިޔާބު ލިބިލެއްވި އިރު ކާމިޔާބު ހޯއްދެވުނީ ބައްޕާފުޅު ޖޯން އެޑަމްސް ވެސް ފަހު އިންތިޚާބުގައި ކާމިޔާބު ހޯއްދެވި ސިޓީ ތަކުންނެވެ. އެއީ ނިއު އިންގްލޭންޑް، ނިއު ޖާޒީ، އަދި ޑެލްވެއަރ އެވެ.\nކޮންގްރެސް މޭން[އުނިއިތުރު ގެންނަވާ]\nވެރިކަމުން ދުރުވެ ވަޑައިގަތުމަށް ފަހު 1831 ވަނަ އަހަރުން ފެށިގެން ނިޔާވުމާއި ހަމައަށް ޖޯން ކުއިންސީ އެޑަމްސް އެމެރިކާގެ ހައުސް އޮފް ރެޕްރެޒެންޓޭޓިވްސް ގައި މަސައްކަތް ކުރެއްވި އެވެ. މާނައަކީ 17 އަހަރުވަންދެން އެތަނުގައި ކޮންގްރެސް މޭން އެއްގެ ގޮތުގައި އުޅުއްވި އެވެ. ކޮންގްރެސް ގައި އިންޑިއަން އެފެއާރޒް، ފޮރިން އެފެއާރޒް، މަނުފެކްޗަރ ކޮމިޓީ، ގެ ޗެއާރމަން ކަން ކުރެއްވި އެވެ. 1836 ވަނަ އަހަރު ޖޯން ކުއިންސީ އެޑަމްސް ވަނީ ކޮންގްރެސް އަށް އަޅުވެތިކަން ނެތިކޮށްލުމަށް ގޮވާލައި ތަފާތު ޕެޓިޝަންތައް ހުށަހަޅާފައެވެ.\n21 ފެބުރުއަރީ 1848 ގައި ހައުސް އޮފް ރެޕްރެޒެންޓޭޓިވް ގައި ތަގްރީރު ކުރަންވަން ތައްޔާރުވަމުން ދަނީ ސިކުނޑި އަށް ލޭހިލުމުގެ މައްސަލަ ޖޯން ކުއިންސީ އެޑަމްސް އަށް ކުރިމަތިވެ ވަޑައިގެންނެވި އެވެ. އޭގެ ދެދުވަސްފަހުން 23 ފެބުރުއަރީ 1848 ގައި ޖޯން ކުއިންސީ އެޑަމްސް ނިޔާވި އެވެ. ޖޯން ކުއިންސީ އެޑަމްސް ފަސްދާނު ލެވިފައިވަނީ ކްއިންސީގައިވާ އެއާއިލާގެ މަގްބަރާގައެވެ.\nޖޯން ކުއިންސީ އެޑަމްސް ގެ ފިރިހެން ދަރި ޗާލްސް ފްރެންސިސް އެޑަމްސް ވެސް ސިޔާސީ ދާއިރާގައި ހަރަކާތްތެރި ވެފައި ވެއެވެ. 1870 ވަނަ އަހަރު ޗާލްސް ވަނީ އެމެރިކާގެ ތާރީކްގައި ފުރަތަމަ ފަހަރަށް މެމޯރިއަލް ޕްރެޒިޑެންޝަލް ލައިބްރަރީ އެއް އުފައްދަވާފައެވެ. މިލައިބްރަރީ ހަދާފައިވަނީ ޖޯން ކުއިންސީ އެޑަމްސް ގެ ޝަރަފްގައެވެ. މިލައިބްރަރީގައި 12 ބަހަކުން ލިޔެފައިވާ 14 ހާހަށްވުރެ ގިނަ ފޮތް ހުރެއެވެ. މިލައިބްރަރީ ހުންނަނީ އެމެރިކާގެ މާސަޗޫސެޓްސްގެ ކްއިންސީގައިވާ އެޑަމްސް ނޭޝަނަލް ހިސްޓަރިކަލް ޕާރކް ގައެވެ.\nޖޯން ކުއިންސީ އެޑަމްސް އަދި ލުއިޒާ ކެތަރީން އެޑަމްސް ވަނީ އެމީހުންގެ ދަރިއަކަށް ޖޯޖް ވޮޝިންގޓަންގެ ނަންދެއްވާފައެވެ. 1811 ވަނަ އަހަރު ލިބުނު އަންހެން ދަރިޔަކު އެއާއިލާ ރަޝިޔާގައި އުޅެނިކޮށް ބަލިވެގެން ނިޔާވެފައި ވެއެވެ. އެމެރިކާގެ އެކްޓްރެސް މޭރީ ކޭ އެޑަމްސް އަށް މިއާއިލާއަށް ނިސްބަތްވާ ފަރާތެކެވެ.\nއެޑަމްސްގެ ސިޔާސީ ޢާއިލާ\nއެޑަމްސް އޯނިސްގެ އެއްބަސްވުން\nއެމެރިކާގެ ރިޔާސީ އިންތިޚާބު 1820\nއެމެރިކާގެ ރިޔާސީ އިންތިޚާބު 1824\nއެމެރިކާގެ ރިޔާސީ އިންތިޚާބު 1828\nއެމެރިކާގެ ރައީސްކަން ކުރައްވާފައިވާ ބޭފުޅުން\nޖޯޖް ވޮޝިންގޓަން · ޖޯން އެޑަމްސް · ތޯމަސް ޖެފަރސަން · ޖޭމްސް މެޑިސަން · ޖޭމްސް މޮންރޯއި · ޖޯން ކުއިންސީ އެޑަމްސް · އެންޑްރޫ ޖެކްސަން · މާޓިން ވެން ބިޔުރެން · ވިލިއަމް ހެންރީ ހެރިސަން · ޖޯން ޓައިލަރ · ޖޭމްސް ކޭ. ޕޯލްކް · ޒަކަރީ ޓޭއިލޯރ · މިލާރޑް ފިލްމޯރ · ފްރެންކްލިން ޕިއަރސް · ޖޭމްސް ބުޗަނަން · އަބްރަހަމް ލިންކަން · އެންޑްރޫ ޖޯންސަން · ޔުލިސެސް ސ. ގްރަންޓް · ރުތަފޯޑް ބޯ. ހޭއިސް · ޖޭމްސް ގަރފީލްޑް · ޗެސްޓަރ އޭ. އަރަތަރ · ގްރޯވަރ ކްލީވްލޭންޑް · ބެންޖަމިން ހެރިސަން · ގްރޯވަރ ކްލީވްލޭންޑް · ވިލިއަމް މެކްކިންލޭ · ތިޔޮޑޯރ ރޫޒަވެލްޓް · ވިލިއަމް ހޮވަރޑް ޓޭފްޓް · ވޫޑްރޯވް ވިލްސަން · ވަރެން ގަމާލީލް ހާރޑިންގ · ކެލްވިން ކޫލިޖް · ހަރބަޓް ހޫވަރ · ފްރެންކްލިން ޑީ. ރޫޒަވެލްޓް · ހެރީ އެސް ޓްރޫމަން · ޑްވައިޓް ޑޭވިޑް އައިޒަންހާވަރ · ޖޯން އެފް. ކެނެޑީ · ލިންޑަން ބެއިންސް ޖޯންސަން · ރިޗަރޑް ނިކްސަން · ޖެރަލްޑް ފޯރޑް · ޖިމީ ކާރޓަރ · ރޮނަލްޑް ރޭގަން · ޖޯޖް ހާރބަޓް ވޯކަރ ބުޝް · ބިލް ކްލިންޓަން · ޖޯޖް ވޯކަރ ބުޝް · ބަރަކް އޮބާމާ\nއެމެރިކާގެ ރައީސް ޖޯން ކުއިންސީ އެޑަމްސް ގެ ކެބިނެޓް (1825-1829)\nJohn C. Calhoun (1825-1829)\nސްޓޭޓް ގެ ސެކެޓްރީ\nHenry Clay (1825-1829)\nސެކެޓްރީ އޮފް ޓްރެޒަރީ\nRichard Rush (1825-1829)\nސެކްރެޓަރީ އޮފް ވާރ\nJames Barbour (1825-1828) • Peter B. Porter (1828-1829)\nWilliam Wirt (1825-1829)\nސެކްރެޓަރީ އޮފް ދަ ނޭވީ\nSamuel L. Southard (1825-1829)


Coalition gai JP baiverinuvey, Ameen ge mahsala balanan: Gasim\nކޯލިޝަނުގައި ޖޭޕީ ބައިވެރިނުވޭ، އަމީންގެ މައްސަލަ ބަލާނަން: ގާސިމް\nއިދިކޮޅު ފަރާތްތަކުން އުފައްދާފައިވާ "މޯލްޑިވްސް ޔުނައިޓެޑް އޮޕޮޒިޝަން"ގައި ޖުމްހޫރީ ޕާޓީ ބައިވެރިނުވާ ކަމަށް އެ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެ އެވެ. ގާސިމް ވިދާޅުވީ، އެ ޕާޓީގެ އެއްވެސް ދައުރެއް އެ ކޯލިޝަނުގައި ނެތް ކަމަށެވެ.\nގާސިމް އިބްރާހިމްގެ ރަސްމީ ޓްވިޓާ އެކައުންޓްގައި ވިދާޅުވެފައިވަނީ، ޖޭޕީގެ ނައިބު ލީޑަރު އަމީން އިބްރާހިމް އިދިކޮޅު ކޯލިޝަންގެ ބައެއް ބޭފުޅުންނާއެކު ފޮޓޯ ނަގައި ބައިވެރިވުމަކީ ޖޭޕީގެ ނިންމުމެއް ނޫން ކަމަށެވެ. އަދި 2015 ވަނަ އަހަރުގެ މޭޑޭގައި ބައިވެރިވުމާއި އަދި އޭގެ ފަހުން އަމީން ކުރެއްވި އެއްވެސް ކަމަކީ ޖޭޕީއަށް އެނގިގެން ކޮށްފައިވާ ކަންކަން ނޫން ކަމަށް ގާސިމް ވިދާޅުވި އެވެ.\nގާސިމް ވިދާޅުވީ، ޖޭޕީގެ ނަމުގައި ޖޭޕީއަށް ނޭނގި އަމީން ކުރައްވާ ކަންކަމުގެ މައްސަލަ ބަލާނެ ކަމަށެވެ.\nގާސިމް އިތުރަށް ވިދާޅުވީ، އެމަނިކުފާނު އިދިކޮޅު ކޯލިޝަނަށް ސަޕޯޓްކުރާ ކަމަށް ބުނެ ދައްކާ ވާހަކަތަކަކީ ދޮގެއް ކަމަށެވެ.\nގާސިމް މިހެން ވިދާޅުވެފައިވާއިރު، "ދަ ހިންދޫ"އަށް ރައީސް މުހައްމަދު ނަޝީދު ދެއްވި އިންޓަވިއުއެއްގައި ވިދާޅުވެފައިވަނީ އެ ކޯލިޝަން އުފެއްދުމަށް ޖުމްހޫރީ ޕާޓީ އާއި ކުރީގެ ނައިބު ރައީސް މުހައްމަދު ޖަމީލާއެކު މަޝްވަރާތައް ކުރެވެމުންދާ ކަމަށެވެ.\nއިދިކޮޅު ކޯލިޝަނުގައި ޖުމްހޫރީ ޕާޓީގެ ބޭފުޅަކަށް ބައިވެރިވެލައްވަނީ އެ ޕާޓީގެ ނައިބު ލީޑަރު އަމީން އެކަންޏެވެ.


ރަޝިއާގެ އިދިކޮޅު ލީޑަރު ދެއަހަރާއި ބައިގެ މުއްދަތަކަށް ޖަލަށް ލާން ޙުކުމްކޮށްފި | Sandhaanu\nރަޝިއާގެ އިދިކޮޅު ލީޑަރު ދެއަހަރާއި ބައިގެ މުއްދަތަކަށް ޖަލަށް ލާން ޙުކުމްކޮށްފި\nރަޝިއާގެ އިދިކޮޅު ލީޑަރު އެލެކްސޭ ނަވަލްނޭ ދެއަހަރާއި ބައިގެ މުއްދަތަކަށް ޖަލަށް ލުމަށް އިއްޔެ މޮސްކޯގެ ކޯޓަކުން ޙުކުމް ކޮށްފިއެވެ.\nނަވަލްނީގެ މައްޗަށް މިޙުކުމް އައީ2014 ވަނަ އަހަރު އޭނާ ދެކުންފުންޏަކުން ފައިސާތަކެއް އޮޅުވާލައިގެން ހޯދި ކަމަށް ބުނާ މައްސަލައެއްގައެވެ. އެމައްސަލައިގައި އޭރު އޭނާ އަށް ތިން އަހަރާއި ބައިގެ ޙުކުމެއް އިއްވިއެވެ. ނަމަވެސް ގޭބަންދުގައި އަހަރެއްހާ ދުވަސް ހޭދަކުރިފަހުން އެފަހަރު އޭނާގެ ޙުކުމް ސަސްޕެންޑް ކުރިއެވެ.\nއަލުން އޭނާގެ ޙުކުމް ތަންފީޒު ކުރަން ކޯޓުން ޙުކުމް ކުރީ ކުރީގެ ޙުކުމް ސަސްޕެންޑްކޮށް ކޮށްފައި އޮތް ޝަރުތުތަކާއި ހިލާފު ވުމުންނެވެ. އިއްޔެގެ ޙުކުމުގައި ބުނެފައި ވަނީ ފެޑްރަލް ޕެނިޓެންޝަރީ ސާވިސް އަށް ޤަވައިދުން ހާޒިރުވެ ރިޕޯޓް ކުރަން ޖެހޭ ގޮތައް ނަވަލްނީ ރިޕޯޓް ކޮށްފައި ނުވާ ކަމަށެވެ.\nއޭނާ ޕެނިޓެންޝަރީއަށް ގަވައިދުން ހާޒިރު ނުވެވުނީ ވިހައެއް ދިނުމުގެ ސަބަބުން ހާލު ދެރަވެ ޖަރުމަންވިލާތުގައި ފަރުވާ ދޭން ޖެހުމުންނެވެ. ނަމަވެސް ކޯޓުން އިއްޔެ ކުރި ޙުކުމުގައި ބުނެފައި ވަނީ ނަވަލްނީ ޕެނިޓެންޝަރީއަށް ހާޒިރު ނުވެވުނު ސަބަބު ކަމަށް ބުނެ ދައްކާ ސަބަބަކީ ޝަރީއަތައް ބަލައި ގަނެވޭނެ ސަބަބެއް ނޫން ކަމަށެވެ.\nނަވަލްނީގެ ޝަރީޢަތައް ސަރުކާރުން ވަނީ ނުފޫޒު ފޯރުވާފައި ކަމަށް އޭނާގެ ވަކީލުން ބުނެއެވެ.\nޖަރުމަންވިލާތުން ބޭސްފަރުވާ ކުރުމަށްފަހު ނަވަލްނީ ގައުމަށް އެނބުރި ވަޑައިގެންނެވީ މިދިޔަ ހަފްތާގައެވެ. އޭނާ ގައުމަށް ވަޑައިގެންނެވުމާއިއެކު ވަނީ ހައްޔަރުކޮށްފައެވެ. އޭނާ ހައްޔަރު ކުރުމުން އޭނާގެ ސަޕޯޓަރުން ދަނީ ރަޝިއާގެ އެކި ސަރަހައްދުތަކުގައި ރައީސް ވްލަޑިމިއާ ޕޫޓިން އާއި ދެކޮޅަށް މުޒާހަރާ ކުރަމުންނެވެ. މީޑިއާ ރިޕޯޓްތައް ބުނާ ގޮތުގައި މުޒާހަރާ ކުރަމުން ގެންދާ އެތައް ސަތޭކަ ބަޔަކު މިހާރު ވެސް ވަނީ ހައްޔަރު ކޮށްފައެވެ.


Baeh TV show ufehdhuneethee Ekta Kapoor hithaamakurey\nބައެއް ޝޯތައް އުފެއްދުނީތީ އެކްތާ ހިތާމަކުރޭ\nއެކްތާ އޭނާގެ ދަރިފުޅު ރަވީ ގޮވައިގެން\nއެކްތާ ކަޕޫރަކީ ޓީވީ ސިލްސިލާތައް ބަލާ މީހުންނަށް ވަރަށް އަޑު އިވޭނެ ނަމެކެވެ. ފާއިތުވީ 20 ވަރަކަށް އަހަރު ތެރޭގައި އިންޑިޔާގެ ޓީވީ ޗެނަލްތަކުން ދެއްކި އެންމެ ކާމިޔާބު އެންމެ މަގްބޫލު ސިލްސިލާތައް އުފައްދާފައި ވަނީ އެކްތާ ކަމަށް ވާތީ އެވެ.\nވަރަށް ޅަ އުމުރުގައި އެކްތާ އަމިއްލައަށް ކުންފުންޏެއް އުފައްދައި ޓީވީ ސިލްސިލާތައް އުފެދުމުގެ މަސައްކަތް ފެށި އެވެ. ފަހުން ފިލްމުތަކާއި ވެބް ސީރީޒްތައް އުފެއްދުމުގައި ވެސް އެކްތާ ވަނީ ފާހަގަ ކުރެވޭ ގިނަ މަސައްކަތްތަކެއް ކޮށްފަ އެވެ.\nނަމަވެސް އެކްތާ އުފައްދާފައިވާ ހުރިހާ ޝޯ ތަކަކީ އޭނާ އެންމެ ހިތްހަމަޖެހޭ ޝޯ ތަކެއް ނޫނެވެ. އޭގެ ތެރެއިން ބައެއް ޝޯތައް އުފެއްދުނީތީ އެކްތާ މިހާރު ހިތާމަ ކުރެ އެވެ. ހައްސަކޮށް މާ ބޮޑަށް ރުޅި އާއި އަނިޔާވެރިކަން ދައްކާ ޝޯތައް ނޫފެއްދުނު ނަމައޭ މިއަދު ހިތަށް އަރަ އެވެ.\nތަންކޮޅެއް ކުރިން އެކްތާ ދީފައިވާ އިންޓަވިއު އެއްގައި ބުނެފައިވާ ގޮތުގައި އޭނާގެ ބައެއް ޝޯތައް ބަލާފައި މި ޝޯ ބަލަން މީހުން ބޭނުންވާނީ ވެސް ކޮން ސަބަބަކާ ހުރެ ހެއްޔޭ އަމިއްލަ ހިތާ ސުވާލު ކުރެވޭ ކަމަށެވެ.\n"ބައެއް ޝޯތައް ފަހުން ބަލާލުމުން ހިތަށް އަރާ ދެން މީ ކޯޗެއްހޭ؟ މިކަހަލަ ޝޯތައް ލިޔުންތެރިން ލިޔަނީ ކިއްވެހޭ؟" އެކްތާ ބުންޏެވެ.\nއެކްތާގެ އިންޓަވިއުގައި އޭނާ ބުނެފައިވަނީ ގޮތުގައި 2003 ގައި ސްޓާ ޕްލަސް އިން ދެއްކި "ކަހީނ ތޯ ހޯގާ" އުފެއްދި ދުވަސްވަރު އޭނާ ހުރީ އެ ޝޯގައި ދެއްކި ސޫޖަލްގެ ކެރެކްޓާއާ ހެދި މޮޔަވެފަ އެވެ އާމްނާ ޝަރީފް އާއި ރާޖީވް ކަންޑެލްވާލް ލީޑް ރޯލުތައް ކުޅުނު މި ސިލްސިލާގައި ސޫޖަލްގެ ރޯލު ކުޅުނީ ރާޖީވް އެވެ. އެހެންވީމާ މި ޝޯއަކީ އޭނާގެ އެންމެ ފޭވަރިޓް އެއް ސިލްސިލާ އެވެ. ނަމަވެސް އެ ސިލްސިލާއެއް ނޫފެއްދުނުނަމޭ ހިތަށް އެރި ޝޯތައް ވެސް ހުރި ކަމަށް އެކްތާ ބުންޏެވެ. ނަމަވެސް އޭނާ ޝޯތަކުގެ ނަމެއް ހާމައެއް ނުކުރެ އެވެ.\nއެކްތާ ބުނި ގޮތުގައި އޭނާއަކީ މީހުން ޖަޖުކުރާ މީހެއް ނޫނެވެ. ތަފާތު ވައްތަރުގެ ތަފާތު ފިލްމުތަކާއި ސިލްސިލާތައް އުފެއްދޭ ގޮތްވީ އެހެންވެ އެވެ.\nއެކްތާގެ ޒާތީ ދިރިއުޅުން ވެސް އޭނާގެ ސިލްސިލާތައް ހާ ޝައުގުވެރި އެވެ. އުމުރުން 46 އަހަރުވީއިރު ވެސް އޭނާ ކައިވެންޏެއް ނުކުރެ އެވެ. އަދި ދަރިއަކު ވެސް ހޯދީ ސަރަގޭޓް މަންމައެއް މެދުވެރިކޮށެވެ. އޭނާ ބުނެފައިވާ ގޮތުގައި ދުވަހަކު ވެސް ކައިވެންޏެއް ކުރާނަންތޯ ނުކުރާނަންތޯ ވެސް ނުނިންމުނީމަ އެންމެ ފަހުން 36 އަހަރުގައި ބިސް ނަގައި ލެބޯޓްރީގައި ރައްކާ ކުރީ ކަމަށެވެ. އަދި ކުއްޖަކު ހޯދީ އޭގެން ބިހަކުން ކަމަށެވެ.\nޓީވީ ސީރީޒް އެކްތާ ކަޕޫރު


Enmefahuge chempian hospital balikurumahfahu, polis adhi emendeeef fainalah dhathurukohfi\nއެންމެފަހުގެ ޗެމްޕިއަން ހޮސްޕިޓަލް ބަލިކުރުމަށްފަހު، ޕޮލިސް އަދި އެމްއެންޑީއެފް ފައިނަލަށް ދަތުރުކޮށްފި\nކުޅުދުއްފުށީގައި މިހާރު ކުރިއަށްދާ ޒިގްޒެގް އިންޓަރ އޮފީސް ފުޓްސަލް މުބާރާތުގެ ފައިނަލަށް ޕޮލިސް އަދި އެމްއެންޑީއެފް ދަތުރުކޮށްފި އެވެ.\nއެމްއެންޑީއެފް ފައިނަލަށް ދަތުރުކުރީ މިއަދު ހަވީރު ކުޅުނު ސެމީ ފައިނަލްގެ ފުރަތަމަ މެޗުގައި އެސްޓީއޯއާ ބައްދަލުކޮށް 4-6 ލަނޑުން މެޗު ކާމިޔާބުކޮށްގެން ނެވެ. މި މެޗްގެ ފުރަތަމަ މިނެޓްގައި އެމްއެންޑީއެފްގެ އަބްދުﷲ ނާސިފްވަނީ ލަނޑެއް ޖަހާފައެވެ. އޭނާ ވަނީ މިމެޗްގައި އިތުރު ލަނޑެއް ޖަހާ މެޗްގެ މޮޅު ކުޅުންތެރިއާގެ މަޤާމްވެސް ހޯދާފައެވެ.\nނާސިފްގެ އިތުރުން އެޓީމްގެ އަހުމަދު އަލީ ވެސް ވަނީ މެޗްގައި2ލަނޑު ޖަހާފައެވެ. އެމްއެންޑީއެފްގެ އިތުރު ލަނޑުތައް ޖަހައިދިނީ އަބޫބަކުރު ޒަކަރިއްޔާ އާއި އަލީ އަބޫބަކުރު އެވެ.\nމިއަދުގެ މެޗުގެ ފުރަތަމަ ހާފުގައި އެމްއެންޑީއެފް އިން ބޮޑު ލީޑެއް ނެގިނަމަވެސް ފަހު ހާފު ނިމެން ކައިރިވެފައި ވަނިކޮށް އެސްޓީއޯ އިން ތިން ލަނޑު ޖަހާފައި ވެއެވެ. އެސްޓީއޯއަށް ލަނޑުތައް ޖަހައިދީފައިވަނީ އެ ޓީމުގެ ހަސަން މުހައްމަދު، އަހުމަދު ނަދީމް އަދި އިބްރާހިމް އާސިފް އެވެ. މީގެ ތެރެއިން ހަސަން މުހައްމަދު ވަނީ2ލަނޑު ޖަހާފައި އެވެ.\nސެމީގެ ދެވަނަ މެޗުގައި މިއަދު ބައްދަލުކުރީ ފާއިތުވި އަހަރުގެ ޗެމްޕިއަން ހޮސްޕިޓަލުގެ ޓީމާއި ޕޮލިސް ޓީމް އެވެ. މި މެޗު ޕޮލިހުން ކާމިޔާބުކުރީ4ލަނޑު2ލަނޑުންނެވެ. މި މެޗުގައި ފުރަތަމަ ލީޑު ނަގާފައިވަނީ ވެސް ޕޮލިސް ޓީމެވެ.\nމެޗުގެ މޮޅު ކުޅުންތެރިޔާގެ މަގާމު ހޯދި ޕޮލިސް ޓީމުގެ އަހުމަދު އިބްރާހީމް2ލަނޑު ޖަހާފައިވާއިރު އަނެއް2ލަނޑު ޖަހާފައިވަނީ އަލީ ފިރާގު އިބްރާހިމް އެވެ.\nގިނަ ފައުލްތަކެއް ފެނިގެންދިޔަ މި މެޗްގައި ހޮސްޕިޓަލުން ޖެހި ލަނޑުތައް ޖަހާދީފައިވަނީ އަހުމަދު އާދަމް އާއި މުހައްމަދު އަހުމަދު އެވެ. ފޯރިގަދަ މި މެޗް ނިމުމާއި ދާދި ގާތްވެފައިވަނިކޮށް ޕޮލިހުގެ އަހުމަދު މުހައްމަދުގެ އުޅަނބޮށި ހުޅުން ނެއްޓިގެން ވަނީ ފަރުވާ ދިނުމަށް ހޮސްޕިޓަލަށް ގެންދެވިފައެވެ.\nމި މުބާރާތުގެ ފައިނަލް މެޗު އޮންނާނީ އަންނަ އަންގާރަ ދުވަހުގެ ހަވީރު އެވެ.


Esfiya – Dhivehi Vaahaka Site – Page 589\nއިންތިޒާރު ކުރުން އެދެމޭ ލޯބިވާ 8 ވަނަބައި\n” ދުރުވެވޭނެ…. ޕްލީޒްމާން…. އަހަންނަށްޓަކައި… މި ދަރީންނަށްޓަކައި… މާން ބޭނުންތަ އަހަރެމެން ނިކަމެތިވެ ބިކަވާން؟ މާން ބޭނުންތަ މި ކުޑަކުޑަ އާއިލާ ހިތާމައިގެ ކަނޑަކަށް ދޫކޮއްލަން………..” ރާޔާ މަސައްކަތްކުރީ ލޯތްބާއި އެކު ވިސްނައިދޭށެވެ....\n” ނޫން… ދުވަހަކުވެސް ދުވަހަކުވެސް ނުބުނާނެ އެއްޗެއް…. ރުޅި ބަހެއް ނުބުނާނެ މަށާ ދިމާލަށް ދުވަހަކުވެސް…” ސޯފީއަށް ބަލާލަމުން މާނިޝް ބުނެލިއެވެ. ” ހައްދާލާފަ ދޯ ބަހައްޓަނީ…. ލޯބި ނުވަނީއެ.. ލޯބިވާނަމަ އަހާ...\nއިންތިޒާރު ކުރުން އެދެމޭ ލޯބިވާ6ވަނަ ބައި\nރާޔާއަށް ހޭލެވުނު އިރު ދަންވަރު އެކެއްޖަހައިފިއެވެ. އަދިވެސް މާނިޝްއެއް ނާދެއެވެ. ރާޔާ ތައްޔާރުވެލީ ދަމުނަމާދުގެ ދެރަކުޢަތެއް ނަމަވެސް ކޮއްލުމަށެވެ. ދަރިންކޮޅު ހޭލާތީ ގިނަވަގުތު ރޭއަޅުކަމުގައިވެސް ހޭދައެއް ނުކުރެވެއެވެ.އެކަމަކު ވީވަރަކުން ކުރެވޭތޯ އޭނާ ބަލައެވެ....\nމާނިޝްގެ އޯގާތެރިކަން ރާޔާއަށް ލިބެން ފެށިއެވެ.ދެކުދިން ގޮވައިގެން އުޅެން އުނދަގޫކަމެއް ކަމަކަށް ރާޔާ ނުދެކެނީ އެހެންވެއެވެ. ހެނދުނު އޮފީހަށް ދާ ގޮތަށް އަންނަނީ ހަވީރެވެ. ދެން އޭނާ ބޭރަށް ނުގޮސް ވަރަށް އިރުވަންދެން...\nފަތިހުގެ ފިނި ރޯޅިތައް އޭގެ އެންމެ ތާޒާ ކަމުގައި، ފަޒާގައި ދައުރުކުރަމުން ދިޔައިރު ފަޒާގައިވަނީ ތެތް ފިނިކަމެއް އެކުލެވިފައެވެ. ރަށުގެ އުތުރު ފަރާތު އަތިރިމަތީގެ ރީތި ސާފު ދޮންވެލިގަނޑުގައި ޝެހެނާ އިށީނދެގެން އިންއިރު ،...\nވިކާޝް ގެއަށް އައިސް ބަލާލީ އާނިޔާ ކޮބާތޯއެވެ. ގޭތެރެއިން އާނިޔާ ފެންނަން ނެތުމުން އޭނާ މިސްރާބުޖެހީ ގިފިއްޔާއި ދިމާއަށެވެ. ގިފިލި ދޮރާއި އަރާ ހަމަވީތަނުން އާނިޔާ ނުކުތެވެ. އޭނާ ހީލީ ވިކާޝް ފެނުމުންނެވެ،...\nއިންތިޒާރު ކުރުން އެދެމޭ ލޯބިވާ 4ވަނަބައި\n” އޭ ނޫން ނޫން… މަ ބޭނުމެއް ނޫން… ” ހެމުން ހެމުން މާނިޝް ބުނެލިއެވެ، ” ހޭ މީ ކަޔެ ނުބޯއެއްޗެއްތަ؟ މާ ނޫންކަމަށް ހެދެނީ… ” ސޮޓީ އެދަޅު މޭޒުމަތީ...\nއިރަމް “އަން މިއޮތީ ނުލިބިގެނ އުޅުން އެއްޗެހި!” ކުޑަ ކަރުދާސް ކޮޅެއް ޑެސްކުގައި ޖަހަމުން އަހަރެން ބުނީ އިދުރީސާއި ދިމާލަށެވެ. އަހަރެން ރުޅި އަންނަނީ މި ކީއްވެ ހެއްޔެވެ؟ މިއީ އަހަރެން...\n” ދޮންތާ! ރިޔާޒް މިޔަދު އަންނާނެ… ” އައިންތު އެހެން ބުނުމުން ރާޔާ ވަރަށް އުފާކުރިއެވެ. ” އަސްލު؟ އަވަހަށް އުޅޭ ދޯ މީރު ކާއެއްޗެއް ތައްޔާރުކުރަން..” ރާޔާ އާއި އައިންތު އަވަސްވެގަތީ...\nމިހާރަކަށް އައިސް އަހަންނަށް އަބަދުވެސް ހުރެވެނީ ބިރުގަނެފައެވެ. ފެންނަ ފެނުމަށް ވިކާޝްވެސް ހުންނަނީ އެފަދަ ޙާލެއްގައެވެ. ދެމީހުންގެ ދެމެދުގައި އުފެދިފައިވާ ދުރުމިންވެސް މިހާރު އެކަކު އަނެކަކަށް އިހުސާސްކުރެވެން ފެށިއެވެ. އަހަރެން މިހާ ބިރުން...\nއިންތިޒާރު ކުރުން އެދެމޭ ލޯބިވާ 2\nގެއަށް އައިސް ވަނުމަށްފަހު ކޮޓަރިއަށްވަދެ ތަޅުލިއެވެ. އަދި ދޮރުގައި ލެނގިލުމަށްފަހު މާނޭވާ ލާންފެށިއެވެ. ” މާތްކަލާކޯ…. އެހެން މީހުންގެ ކިބައިން މަގޭ ހިމާޔަތްކުރަން އައި މީހާ އެހުރީ ހުރި ސިފަ.. ދެން އަޅެ...\nމިވާހަކައަކީ އަޅުގަނޑުމެން މުސްލިމް އަންހެން ކުދިންނަށް މި މުޖުތަމަޢުގައި އާއްމުކޮށް ދިމާވާ މައްސަލަތަކުން ބައެއް ކަންތައްތަކަށް އަލިއަޅުވާލެވިފައިވާ ވާހަކައެކެވެ. އަދި މިވާހަކައިން ޢިބްރަތް ލިބިގަންނާނެކަމަށްްވެސް އުއްމީދުކުރަމެވެ *********************************** ” އަހަރެމެންގެ ދިރިއުޅުމުގަ ޖެހިފައިވާ...\nފަތިހުގެ ތެތްފިނިކަން ކެނޑި އިރުގެ ހޫނުން މުޅި މާހައުލަށް އާރޯކަމާއި ތާޒާކަން ގެނެސްދެމުން ދިޔަ ވަގުތެވެ. މަޑު މަޑުން ޖެހެމުންދިޔަ ވައިރޯޅިތައް ގަސްތަކާ ސަމާސާ ކުރަމުންދިޔައެވެ. ބައެއް މީހުން ނިދީގެ މީރުކަން ހޯދަމުން...\nބިރުވެރި ލޯބީގެ ވާހަކަ : މަރްޙަބާ +18 (4ވަނަ ބައި)\nވިކާޝް ބޮލުގައި ދެއަތުން ތަޅަމުން ރޮމުންދާ މަންޒަރު ދެކެން އަހަރެންނަށް ކެތްނުވިޔަސް އަހަރެން އޮތީ އޭނާއަށް އަޅާލެވޭ ފަދަ ޙާލަތެއްގައެއް ނޫނެވެ. އަހަރެން ދެރަވިއެވެ. އެހެނަސް މިވަގުތު މުޙިއްމީ އެކަން ހާމަކުރުމެއް ނޫނެވެ....\nސިހިފައި އަހަންނަށް ހޭލެވުނެވެ. އޭރު އަހަންނަށް މާނޭވާ ލެވެއެވެ. ކައިރީގައި ނިދާފައި އޮތް ވިކާޝް ފެނުމުން ހިތްހަމަޖެހުން ލިބުނެވެ. އަހަރެން ގަޑިބަލާލީމެވެ. ގަޑި ފެނުމާއި އެކު ހިތުގައި ބިރުވެރިކަން އުފެދުނެވެ. 2:30 ވީއެވެ....\nޓްރީން ޓްރީން ޓްރީން… މޭޒުމަތީގައި ބަހައްޓާފައި ހުރި އެލާމް ގަޑި ރިންގުވާން ފެށިއެވެ. ދަންވަރު ހޭލާ ޑައިރީ ކިޔަން އޮތުމާއި އެކީ ޝާލީއަށް ހޭލެވުނީ ވަރަށްގިނައިރު ގަޑި އެލާމްވިފަހުންނެވެ. ހޭލެވުމާއި އެކީ ކަންނެތްކަމާއި...\nPage 589 of 621« First«...102030...587588589590591...600610620...»Last »


ފުރަތަމަ ޞަފްޙާquranޢަޞްރު ސޫރަތުގެ ތަފްސީރު1- ޝެއިޚު އިބުނު ޢުޘައިމީން ރަޙިމަހުﷲ.\nﷲ ޢައްޒަ ވަޖައްލަ ވަޙީކުރައްވައެވެ. (وَالْعَصْرِ ﴿١﴾ إِنَّ الْإِنسَانَ لَفِي خُسْرٍ ﴿٢﴾) ޢަޞްރު ގަންދެއްވައި ﷲ ސުބުޙާނަހޫ ވަތަޢާލާ ހުވާގެ ބަސްފުޅުވަޙީކުރައްވައެވެ. އަދި “ޢަޞްރު” އާއި ބެހޭގޮތުން ބުނެވެއެވެ. އެބަހުގެ މުރާދަކީ ދުވާލުގެ ފަހުވަޤުތެވެ. ސަބަބަކީ ދުވާލުގެ ފަހުވަޤުތަކީ ދުވާލުގެ އެންމެ މަތިވެރި ބައެވެ. އަދި ޢަޞްރު ނަމާދު އެއީ “މެދު ނަމާދުގެ” ނަމުން ނަންދެވިފައިވާ ނަމާދެކެވެ. އެބަހީ އެންމެމަތިވެރިވެގެންވާ (ނަމާދެވެ.) އެއީ ނަބިއްޔާ ޞައްލަﷲ ޢަލައިހި ވަސައްލަމަ ބަޔާންކުރައްވާފައިވާ ފަދައިންނެވެ. (1)\nއަދި ބުނެވެއެވެ. ހަމަކަށަވަރުން “އަލް ޢަޞްރަކީ” ޒަމާނެވެ. އަދި އެންމެ ޞައްޙަވެގެންވާ މާނައަކީ މިއެވެ. ﷲ ސުބުޙާނަހޫ ވަތަޢާލާ ހުވާގެ ބަސްފުޅު ވަޙީކުރައްވާފައި މިވަނީ ޒަމާންގެ ތަފާތުވެގެންވާ އިރުތަކަށާއި، އަދި ކަންކަން ބަދަލުވާ ބަދަލުވުމާއި، އަދި މީސްތަކުންގެ މެދުގައި ދުވަސްތައް ދައުރުވާ ދައުރުވުމާއި އަދި އެނޫންވެސް މީސްތަކުންގެ ކިބައިން އެވަގުތުގައި ފެންނަން ހުރި ކަންކަމާއި ބެހޭގޮތުންނެވެ. އަދި ޒަމާނާއި ބެހޭގޮތުން ޣާއިބުގައިވާ ކަންކަމާއި ބެހޭގޮތުން ބަސްފުޅު ވަހީކުރައްވައެވެ.\nއަދި ޢަޞްރަކީ ޙަލްޤުތަކުން އެޒަމާނެއްގައި ދިރިއުޅޭ ޒަމާނެވެ. (ދުވަސްތަކެވެ.) އަދި ވަޤުތުތައް ތަފާތުވެގެންވެއެވެ. ފަސޭހަވަޤުތުތަކާއި އަދި ދަތި އުނދަގޫ ވަޤުތުތައް ވެއެވެ. އަދި ހަނގުރާމާޔާއި ޞުލްޙައިގެ ވަޤުތުތައް ވެއެވެ. އަދި ޞިއްޙަތު ލިބިގެންވާ ވަޤުތާއި ބަލިވެގެންވާ ވަޤުތުވެއެވެ. އަދި ހެޔޮ ޢަމަލުތައް ކުރެވޭ ވަޤުތުތަކާއި އަދި ނުބައި ޢަމަލުތައް ކުރެވޭ ވަޤުތުތަކާއި އެނޫންވެސް ކަންކަން ކުރެވޭ ވަޤުތުތައް ހުރިހާ އެންމެންނަށް އެނގޭނެ ފަދައިން ވެއެވެ. ﷲ ސުބުޙަނޫ ވަތަޢާލާ ހުވާގެ ބަސްފުޅު ވަޙީކުރައްވާފައިވަނީ އަންނަނިވި ބަސްފުޅުގެ މައްޗަށެވެ. (إِنَّ الْإِنسَانَ لَفِي خُسْرٍ ). އިންސާނާ މިތަނުގައި ވަނީ ޢާންމު މާނައިގައެވެ. ސަބަބަކީ އޭގެ މުރާދަކީ މުޅި (އިންސާނީ) ޖިންސެވެ (ނަޞްލެވެ). އަދި އިންސާނާގެ މުޅި ނަޞްލު ޢާންމުކަން އަންގައިދޭ ޢަލަމާތަކީ އިންސާނާގެ ކުރިޔަށް އައިސްފައިވާ (އަލިފު ލާމު) މި ދެ އަކުރެވެ. އެދެއަކުރު އައިސްފައިވަނީ “ހުރިހާ” މި ލަފުޒުގެ ބަދަލުގައި އެމާނައިގައެވެ. މިއާޔަތުގެ މާނައިގައި މިހެން ބުނެވިއްޖެނަމަ : “ހުރިހާ އިންސާނުން ވަނީ ގެއްލުމާއި ހަލާކުގައެވެ.” މިއާޔަތުގެ (މުރާދަކީ) މާނައަކީ މިއެވެ.\nމި މަތިވެރިވެގެންވާ އާޔަތުގެ މާނައަކީ ހަމަކަށަވަރުން ﷲ ސުބުޙާނަހޫ ވަތަޢާލާ ޙުވާގެ ބަސްފުޅުން ހުވާކުރައްވައި ވަޙީކުރައްވަނީ ހުރިހާ އިންސާނުންގެ ހާލަތުވަނީ ހަލާކުގައި ކަމެވެ. އެބަހީ އިންސާނާވަނީ ހުރިހާ ޙާލަތްތަކެއްގައި ގެއްލުމާއި ހަލާކާއި އުނިކަމުގައެވެ. ދުނިޔެއާއި އާޚިރަތުގައެވެ. އެއީ ﷲ ސުބުޙާނަހޫ ވަތަޢާލާ އިސްތިޘްނާ ކުރެއްވެވި ފަރާތްތައް މެނުވީއެވެ. މި އާޔަތުގައި ﷲ ސުބުޙާނަހޫ ތިންކަމަކުން އެކަން ޔަޤީންކަން ވަރުގަދަ ކުރައްވާފައިވެއެވެ. ފުރަތަމަ: ހުވާގެ ބަސްފުޅުންނެވެ. ދެވަނައީ (إن) މިލަފުޒުންނެވެ. ތިންވަނައީ(اللام) އިންނެވެ. (2) އަދި މިފަދައިން ވަޙީކުރެއްވުމުގެ ބަދަލުގައިلخاسرއެއިލާހު ސުބުޙާނަހޫ ވަތަޢާލާ ވަޙީކުރައްވާފައިވަނީ (لَفِي خُسْرٍ ) މިބަސްފުޅެވެ. މިބަސްފުޅު އިސްވެދިޔަ ބަހަށްވުރެ ބަލާޣާތްތެރިވެގެންވެއެވެ. ސަބަބަކީ في މިބަސް ބޭނުންކުރަނީ (ޢަރަބި ބަހުގެ ޤަވާޢިދުގައި) “ޟަރްފެއްގެ (އެއްޗެއްގެ ތެރޭގައި ވުން: ވާތަން، ވާހާލާތު، ވާވަޤުތު މިފަދަ މާނައެއް)” ގޮތުގައެވެ. އެބަހުގެ މުރާދެއްކަމުގައި ފެންނަނީ ހުރިހާ އިންސާނުން ވަނީ ގެއްލުމާއި ހަލާކަށް ފަސާދައިގެ ތެރެއަށް ވެއްޓިފައިކަމެވެ. ފަސާދަ (ގެއްލުން، ހަލާކު) ވަނީ ހުރިހާ ދިމާއަކުން ވަށާލައިފައެވެ.\n(إِلَّا الَّذِينَ آمَنُوا وَعَمِلُوا الصَّالِحَاتِ وَتَوَاصَوْا بِالْحَقِّ وَتَوَاصَوْا بِالصَّبْرِ ﴿٣﴾))\nއަދި ﷲ ސުބުޙާނަހޫ ވަތަޢަލާ ވަނީ އެގެއްލުމާއި ހަލާކުން އިސްތިޘްނާ ވެގެންވަނީ (ސަލާމަތް ވެގެންވަނީ( މިޞިފަތަކުން ސިފަލިބިގެންވާ ހަތަރުބަޔެއްކަމުގައި ބަޔާންކުރައްވާފައެވެ.\n(1) ބުޚާރީ (2931) އަދި މުސްލިމު (206، 628) ރިވާކުރައްވާފައިވާ ޙަދީޘްގައި.\n(2) މިއީ ޢަރަބި ބަހުގައި ޔަޤީންކަން ވަރުގަދަކުރުމަށް ތައުކީދު ކުރުމަށް ބޭނުންކުރާ އަކުރުތަކެވެ.


Miadhu Jalsaa Ah Haaziruvee 22 Menbarun, Salaamugai Ves 22 Menbarun - Vaguthu\nކުރިޔަށްއޮތް ލޯކަލް ކައުންސިލް އިންތިހާބުގެ ކުރިން މިއަދު ބާއްވާ އެންމެ ފަހު ރައްޔިތުންގެ މަޖިލީހުގެ ޖަލްސާއަށް ސަލާމްބުނި މެމްބަރުންގެ އަދަދަކީ 22 ކަމަށް ރިޔާސަތުން ވިދާޅުވެއްޖެއެވެ.\nމިއަދު ރިޔާސަތު ބެލެހެއްޓެވީ ރައީސް މުހައްމަދު ނަޝީދެވެ. ޖަލްސާ ފައްޓަވަމުން މަޖިލީހުގެ ހާޒިރީ އިއްވަވަމުން ނަޝީދު ވިދާޅުވީ މި ޖަލްސާއަށް ސަލާމުގައި 22 މެމްބަރުން ތިއްބެވި ކަމަށާއި ހާޒިރުވީވެސް 22 މެމްބަރުން ކަމަށެވެ.\nމީގެއިތުރުން ރަސްމީ ދަތުރުފުޅެއްގައި ދެ އިއްޒަތްތެރި މެމްބަރަކު ތިއްބެވި ކަމަށާއި ރަސްމީ ދަތުރުފުޅެއްގައި ދެ މެމްބަރުން ތިއްބެވި އިރު ކަރަންޓީނުގައި ތިން މެމްބަރަކު ތިއްބެވި ކަމަށެވެ. އަދި ސަލާމުގައި ތިއްބެވި 22 އިއްޒަތްތެރި މެމްބަރުންގެ ތެރެއިން 20 މެމްބަރުން ވަޑައިގެންނެވީ ހާއްސަ ހުއްދައިގެ ދަށުން އެ މެމްބަރެއް ނިސްބަތްވެވަޑައިގަންނަވާ ދާއިރާއަށް ކަމަށް މަޖިލީހުގެ ރައީސް ނަޝީދު ވިދާޅުވިއެވެ.\nމަޖިލީހުގެ ރައީސް ނަޝީދު ވިދާޅުވީ އެ މެމްބަރުންނަކީ ދާއިރާގެ މަސައްކަތުގައި ތިއްބެވި މެމްބަރުން ކަމަށާއި މެމްބަރުން ދާއިރާއަށް ކުރާ ދަތުރުތަކަކީ ރަސްމީ ދަތުރުތައް ގޮތުގައި ކަނޑައަޅަން އާންމު ކޮމިޓީން ވަނީ ނިންމާފައިވާ ކަމަށެވެ.\nއަދި މަޖިލިސް މެމްބަރުން ދާއިރާއަށް ކުރައްވާ ދަތުރުތަކަކީ ރަސްމީ ދަތުރުތަކުގެ ގޮތުގައި ކަނޑައެޅުމަށް މަޖިލިސް އިދާރާއަށް ލިޔުމަކުން ހުއްދައަށް އެދެން ޖެހޭނެ ކަމަށާއި އެ ހުއްދަ ދެވޭނީ މަޖިލީހުގެ އިދާރާއިން އެކަމަށް ދޭ ހާއްސަ ހުއްދަ ލިބުމުން ކަމަށް ނަޝީދު ވިދާޅުވިއެވެ.\nމެމްބަރުންގެ ދާޢިރާތަކަށް ވަޑައިގެންނެވި އިރު އާންމު ކޮމިޓީގެ އުސޫލު އަދި ފާސްނުވާ ކަމަށާއި އެހެންކަމުން އުސޫލުގެ ދަށުން ދަތުރުކުރެއްވީ ދެ ބޭފުޅުން ކަމަށް ވިދާޅުވިއެވެ. އެ ދެ މެމްބަރުންނަކީ ކުޅުދުއްފުށީ ދެކުނު ދާއިރާގެ މެމްބަރު ޖަމްޝީދު މުހައްމަދާއި އަލިފުށީ ދާއިރާގެ މެމްބަރު މުހައްމަދު ރަޝީދު ހުސައިން އެވެ.\nއަންނަ ހޮނިހިރު ދުވަހުގެ އިންތިހާބުގެ ކެމްޕެއިނަށް މަޖިލީހުގެ 22 މެމްބަރުން ސަލާމުގައި ތިއްބެވިއިރު މިއީ ރެކޯޑު އަދަދެކެވެ.\nއޭޕްރީލް 7, 2021 12:55\nރައްޔިތުންގެ އުންމީދުތައް އުތުރިއަރަނީ. 850000 ބަނޑު އަޅަެިގެން އަމިއްލަ ވިޔަފާރީގަ. އަދި ނުވިތަނަކަށް ޓެކްސް ފައިސާއިން ދާއިރާއަށްކުރާ ދަތުރުވެސް ހިލޭ، އެކމކު ރައްޔިތުންނަށް ވާފައިދާއެް ހަރަމް. ކޮރަޕްސަން އިންތިހާ.\nއޭޕްރީލް 7, 2021 13:43\nމުސާރަ ނަގާ 85 މެމްބަރުން. މިވަރު ކަމެއް ހަމަ މި ޤައުމުގަ ނެތް ހުވާ.\nއޭޕްރީލް 7, 2021 14:09\nއެޖެންޑަރ 19 ނިދާފަ އެވެ. ރައްޔިތުން ގަދަ އަޅާ މަސައްކަތް ކުރަނީ އެވެ. ދެނ އައިސް 1000 ރުފިޔާ ދޭން ބުންޔަސް ވޯޓެއް ނުދެވޭނެ އެވެ.\nއޭޕްރީލް 8, 2021 23:59\nޢޯފު ޑޭގަ ކިހިނެތް މަސައްކަތް ކުރާނީ . ޢޯޓީ ނުލިބެޔޭ. ޙައުދަ ބުރައޭ މަޖިލިސް . މާކުޑަ ލިބޭވަރު. ކިރިޔާ ގޮނޑި ފޮހެލެވޭވަރު ވަނީ މި ލިބޭ މުސާރަ އަށް.


Gaidheennah faisaa fonuvan jehey goiy badhalu kohfi\nގައިދީންނަށް ފައިސާ ފޮނުވަންޖެހޭ ގޮތް ބަދަލުކޮށްފި\nމާލޭގައި ކުރިއަށް ދިޔަ މަގު ހެދުމުގެ މަސައްކަތެއްގައި ގައިދީން ބައިވެރިވަނީ -- ފޮޓޯ: އަވަސް\nމޯލްޑިވްސް ކަރެކްޝަނަލް ސާވިސްގެ ބެލުމުގެ ދަށުގައި ތިބޭ ގައިދީންނާއި ބަންދުގައި ތިބޭ މީހުންނަށް ފައިސާ ފޮނުވުމުގައި އަމަލުކުރަމުން ދިޔަ އުސޫލަށް ބަދަލު ގެނެސްފި އެވެ.\nކަރެކްޝަންސްގެ އޮފިސަރަކު ވިދާޅުވީ މިބަދަލު ގެންނަންޖެހުނީ ފިނޭންސް މިނިސްޓްރީން ނެރެފައިވާ މާލިއްޔަތާ ބެހޭ އާންމު ސާކިއުލާއެއްގައި ދައުލަތުގެ އިދާރާތަކަށް ނަގުދު ފައިސާ ބަލައިގަތުން ހުއްޓާލުމަށް އެންގުމާ ގުޅިގެން ކަމަށެވެ.\nފިނޭންސް މިނިސްޓްރީގެ ސާކިއުލާގައި ބުނެފައިވަނީ މިމަހުގެ އަށްވަނަ ދުވަހުން ފެށިގެން ދައުލަތުގެ އިދާރާތަކަށް ފައިސާ ބަލައިގަނެވޭނީ އެ މިނިސްޓްރީން ހަދާފައިވާ ބަނޑޭރި ޕޭ މޯބައިލް ޕޮއިންޓް އޮފް ސޭލް (އެމްޕީއޯއެސް) މެދުވެރިކޮށް ކަމަށެވެ.\nފިނޭންސް މިނިސްޓްރީގެ ވެބްސައިޓްގައި މިކަމާ ގުޅޭ ހާއްސަ ޕޯޓަލްއެއް މިހާރު ވަނީ ހަދާފަ އެވެ.\nކަރެކްޝަންސްގެ އޮފިސަރު ވިދާޅުވީ ފިނޭންސް މިނިސްޓްރީގެ އެންގުމަށް އަމަލުކުރަމުގެ ގޮތުން މިމަހުގެ ނުވަވަނަ ދުވަހުން ފެށިގެން ގައިދީންނާއި ބަންދުގައި ތިބޭ މީހުންނަށް ފައިސާ ފޮނުވޭނީ ބަނޑޭރި ޕޭ މެދުވެރިކޮށް ކަމަށެވެ.\nކަރެކްޝަންސް ބެލުމުގެ ދަށުގައި ތިބޭ ގައިދީންނާއި ބަންދުގައި ތިބޭ މީހުންނަށް ފޮނުވާ ފައިސާ، ނަގުދު ފައިސާގެ ގޮތުގައި މީގެކުރިން ބަލައިގަންނަމުން ދިޔައީ މާލޭ ޖަލުގެ ކައުންޓަރުންނެވެ. އެއީ މަހަކަށް ކޮންމެ ގައިދީ އަކަށް 2000 ރުފިޔާ އެވެ. އެކަމަކު ކޮވިޑް 19 އިން ރައްކާތެރިވުމަށް އެޅި ފިޔަވަޅުތަކާ ގުޅިގެން މިދިޔަ އަހަރުގެ އޭޕްރީލް މަހުން ފެށިގެން ގައިދީންނާއި ބަންދުގައި ތިބޭ މީހުންނަށް ފޮނުވާ ފައިސާ ކަރެކްޝަންސް އިން ބަލައިގަންނަމުން އަންނަނީ އޮންލައިން ކޮށެވެ. އެހެންނަމަވެސް ފިނޭންސްގެ އެންގުމަށް އަމަލުކުރުމުގެ ގޮތުން އޮންލައިންކޮށް ފައިސާ ބަލައިގަތުމަށް އަމަލުކުރި ގޮތް ވެސް މިމަހުގެ އަށްވަނަ ދުވަހުން ފެށިގެން ނިމުމަކަށް އަންނާނެ ކަމަށްވެސް އޮފިސަރު ވަނީ ވިދާޅުވެފަ އެވެ.\n"ފިނޭންސްގެ އެންގުމާ ގުޅިގެން ގައިދީންގެ އާއިލާތަކުން ފޮނުވާ ފައިސާ ބަލައިގަތުމުގައި ކަރެކްޝަންސްގެ ދައުރެއް ދެން ނޯންނާނެ. އާއިލާތަކުން މިޖެހެނީ ގައިދީންނަށް ފޮނުވާ ފައިސާ ބަނޑޭރި ޕޭ މެދުވެރިކޮށް ފޮނުވައިދޭން،" އޮފިސަރު ވިދާޅުވި އެވެ.\nމޯލްޑިވްސް ކަރެކްޝަނަލް ސާވިސް ފިނޭންސް މިނިސްޓްރީ


Maduvvari Boafenuge Nizaamge Amalee Massakkai Fashaifi - Vaguthu\nރ މަޑުއްވަރީގައި ޤާއިމް ކުރާ ސާފު ބޯފެނުގެ ނިޒާމުގެ އަމަލީ މަސައްކަތް މިއަދު ފަށައިފިއެވެ.\nމިއަދު އެރަށުގައި ބޭއްވި ޚާއްސަ ރަސްމިއްޔާތެއްގައި އެންވަޔަރަންމަންޓް މިނިސްޓަރ ޑރ ހުސައިން ރަޝީދު ޙަސަން ވަނީ އެ މަޝްރޫއުގެ މަސައްކަތް ފައްޓަވާދެއްވާފައެވެ.\nދިވެހި ސަރުކާރުން 30.5 މިލިޔަން ދިވެހި ރުފިޔާއަށް ހަރަދުކޮށްގެން ހިންގުމަށް ނިންމާފައިވާ މި މަޝްރޫއުގެ މަސައްކަތް ކުރުމަށް ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުން ހަވާލުކޮށްފައި ވަނީ ވަނީ ކެނޭޑިއަން ކްރިސްޓަލައިން ވޯޓަރ އިންޑިއަރ ލިމިޓެޑާއެވެ.\nމި ޕްރޮޖެކްޓްގެ މަސައްކަތް އެކުންފުންޏާއި ހަވާލުކޮށްފައި ވަނީ އެއް އަހަރު ދުވަސް ތެރޭގައި ނިންމާލާގޮތަށެވެ.\nއެންވެރޮމެންޓް މިނިސްޓްރީން ބުނީ، މި މަޝްރޫޢުގެ ދަށުން ރ.މަޑުއްވަރީ ބޯ ހޯލް ތޮރުފުމާއި، ވޯޓަރ ކަލެކްޝަން ޓޭންކާއި ސްޓޯރޭޖް ޓޭންކް ޤާއިމްކުރުމާއި، އާރް.އޯ ޕްލާންޓް ޔުނިޓް އިންސްޓޯލް ކުރުމާއި ލެބޯރެޓްރީ ހިމެނޭގޮތަށް އެޑްމިނިސްޓްރޭޝަން ބިލްޑިން އެޅުމާއި މުޅި ރަށުގައި ފެން ހޮޅި އެޅުމުގެ އިތުރުން ރަށުގެ ގޭބިސީތަކާއި އެހެނިހެން ޢިމާރާތްތަކުގައި ފެންމީޓަރު ބަހައްޓައި ގުޅައިދެވޭނެ ކަމަށެވެ.\nގްރީން ކްލައިމެޓް ފަންޑު ހިލޭ އެހީގެ ދަށުން އިތުރު ތިން ރަށެއްގައި ފެނުގެ ނިޒާމް ޤާއިމްކުރުމުގެ މަޝްރޫއު ކުރިޔަށް ގެންދެވޭނެއެވެ. އަދި މީގެ އިތުރުން ރާއްޖޭގެ 25 ރަށެއްގައި ވާރޭފެން ނަގާ ރައްކާކުރާ ވަސީލަތްތައް ޤާއިމްކޮށް، ފެނުގެ ޚިދުމަތުގެ ދާއިރާ ހަރުދަނާކޮށް ތަރައްޤީކުރުމަށް ގިނަ ކަންތައްތަކެއް ކުރެވިގެންދާނެމަށް އެ މިިނިސްޓްރީން ހާމަކޮށްފައި ވެއެވެ.\nމިރަސްމިއްޔާތުގައި ޔޫއެންޑީޕީގެ އޭޝިއާ ޕެސިފިކްގެ އެސިސްޓެންޓް ސެކްރެޓަރީ ޖެނެރަލް އެންޑް ރީޖަނަލް ޑައިރެކްޓަރާއި، މި ޕްރޮޖްޓް ހިންގުމަށް ހިލޭ އެހީ ދީފައިވާ، ގްރީން ކުލައިމެޓް ފަންޑުގެ އިސްބޭފުޅުން ބައިވެރިވެ ވަޑައިގެންނެވިއެވެ.\nތިލަފުށިން ދުން އެރުން ހުއްޓުވުމަށް މެށިނެއް ގަންނަނީ\nތިލަފުށި ހާބަރ ތޮށިލުމުގެ މަސައްކަތް ކުރުމަށް ބަޔަކާ ހަވާލުކޮށްފި\nޖަޒީރާ ކަކުނިތައް ވަގަށްގޮވާ މީހާ ސޮއެ ކޮށްފަ އޮތް ޕްރޮޖެކްޓެއް. މިކަހަލަ ވަގެއް ނޫންތަ މި ޤަވުމުގެ ރައީސް އަކަށް ގެންނަންވީ .. ސޯލިހު އެ ހުންނަވަނީ ގަނޑުފިއްލާ ޔާ އަކުން ބަކުން ކުޅެ ކުޅެ . 8 މަސްދުވަސް ފާއިތުވެގެން ހިނގައްޖެ . ވީ ކަމެއް ޙަރާން\nމި ވަގުސަރުކާރުން ފަންޑުހޯދައިގެން އަލަށް ފެށި އެއްވެސް މަޝްރޫޢެއްނެތްއިރު ރައީސް ޔާމީންގެ ޒަޢާމަތުގައި ފަންޑުހޯދާ ފަށާ ނުވަތަ ފަށަން ތައްޔާރުވެފައިހުރި މަޝްރޫޢުތައް ވަގުސަރުކާރުއައިސް ހުއްޓުވާ ދުވަސްކޮޅަކުން އަލުން ހަމަ އެ މަޝްރޫޢުތައް ފަށާފަ މީ ވަގު ސަރުކަރުން ފަށާމަޝްރޫޢެކޭ ހޫދުނުކުމެ ބުންޏަސް ދިވެހިންނަށް އޮޅުވައެއްނުލެވޭނެ! ރައީސް ޔަމީންގެ ޒަޢާމަތު އޮތްނަމަ މިހާރު މި މަޝްރޫޢު އޮތީހީ ނިމިފަ!


BREAKING : Qaumee Football Team Ge Coach Magaamun Vaki Koffi - Vaguthu\n10 މަސް ކުރިން ( ޑިސެމްބަރު 7, 2019 )\nޓީމުގެ ކުޅުންތެރިންނާއެކު ސެގާޓް އުފާފާޅުކުރަނީ -ވަގުތު އިމޭޖެސް: އިބްރާހިމް ޝާބިލް\nރާއްޖޭގެ ގައުމީ ފުޓްބޯޅަ ޓީމުގެ ކޯޗު މަގާމުން ވަކި ކޮށްފިއެވެ.\nގަައުމީ ފުޓްބޯޅަ ޓީމާއި ކްރޮއޭޝިއާގެ ޕީޓާ ސެގާޓް ހަވާލުވެފައިވަނީ މިދިޔަ އަހަރު އެވެ. އޭނާގެ އިރުޝާދުގެ ދަށުން ރާއްޖެ ވަނީ މިދިޔަ އަހަރު އޮތް ސާފް ޗެމްޕިއަންޝިޕް ފުޓްބޯޅަ މުބާރާތުގެ ޗެމްޕިއަންކަންވެސް ހޯދައިފަ އެވެ. ފުޓްބޯޅައިން ރާއްޖެ އިން ހޯދި ދެވަނަ ރަން މެޑެއްޔަށް ފަހު ސެގާޓަށް ގައުމީ ޓީމާއެކު މާ އެދެވޭ ނަތީޖާތަކެއް ނުނެރެވުމުގެ ސަބަބުން ދިވެހި ސަޕޯޓަރުންގެ ފާޑުކިއުންތައް ސެގާޓަށް ވަނީ ވަރަށް ބޮޑަށް އަމާޒުވެގެން ގޮސްފަ އެވެ.\nސެގާޓަށް އެންމެ ފުރަތަމަ ސަޕޯޓަރުންގެ ޕްރެޝަރާއި ކުރިމަތިވީ ގައުމީ ޓީމުން ރާއްޖޭގައި އުފެދުނު އެންމެ މޮޅު ފުޓްބޯޅަ ކުޅުންތެރިއާ ކަމަށްވާ އަލީ އަޝްފާގް (ދަގަނޑޭ) ބާކީ ކުރުމުންނެވެ. ނޫސްވެރިންގެ ބައްދަލުވުމަކަށް ހާޒިރު ނުވުމުން ކަމަށް ބުނެ ދަގަނޑޭ ދޮޅު އަހަރަށް ވުރެ ގިނަ ދުވަހު ޓީމުން ބޭރުކޮށްފައި ބެހެއްޓުމަށްފަހު އަލުން އެނބުރި ޓީމަށް ނެގީ ވޯލްޑް ކަޕް ކޮލިފިކޭޝަންގައި ވަރުގަދަ ޗައިނާ އާއި ދެކޮޅަށް ރާއްޖެ އިން ވާދަކުރި މެޗަށެވެ.\nސެގާޓް ޓީމުން ވަކިކޮށްފައިވާކަން އެފްއޭއެމްގެ ރައީސް ބައްސާމް އަދީލް ވަނީ ކަށަވަރުކޮށްދެއްވައިފަ އެވެ. ފޭސްބުކް ޕޯސްޓެއްގައި ބައްސާމް ވިދާޅުވީ ސެގާޓާއެކު ހަދާފައިވާ ކޮންޓްރެކްޓް ނިމުމަކަށް ގެންނަން ނިންމާފައިވާ ކަމަށާއި ސެގާޓް ގައުމީ ޓީމަށް ފާއިތުވެދިޔަ ދުވަސްތަކުގައި ކޮށްދެއްވި ހިދުމަތްތަކަށް ޝުކުރު އަދާކުރާ ކަމަށެވެ.\nރާއްޖޭގެ 23 އަހަރުން ދަށުގެ ޓީމް މިފަހަރުގެ ސާފް ގޭމްސް އާއި ކުރިމަތިލީ ރަން މެޑެއްޔަކަށް އަމާޒު ހިފައިގެންނެވެ. ނަމަވެސް، މިފަހަރުގެ މުބާރާތް ރާއްޖެ އިން ނިންމާލީ މޮޅެއް ނުލިބި އެވެ. ފުރަތަމަ މެޗުގައި ބަންގްލަދޭޝް އާއި ވާދަކޮށް އެއްވަރުވި އިރު ޖެހިގެން އައި މެޗުގައި ލަންކާ އަތުން ވެސްވީ އެއްވަރެވެ.\nއޭގެ ފަހުން ބޫޓާން އާއި ވާދަކޮށް ރާއްޖެ ވަނީ ބަލިވެފައެވެ. މި މެޗުގެ ކުރިން ރާއްޖޭގެ ފުޓްބޯޅައިގެ ތާރީޚުގައި ބޫޓާނަށް ދިވެހި ސީނިއާ ޓީމުގެ އިތުރުން ޒުވާން ޓީމް ވެސް ބަލިކުރެވިފައެއް ނުވެއެވެ. ބޫޓާނަށް މީގެ ކުރިން ބަލިކުރެވިފައިވަނީ ހަމައެކަނި ރާއްޖޭގެ 15 އަހަރުން ދަށުގެ ގައުމީ ޓީމެވެ. ރާއްޖެ ކުޅުނު ހަތަރު މެޗުން ލިބުނީ ދެ ޕޮއިންޓެވެ. މުބާރާތުގައި ރާއްޖެ ކުޅުނު ފަހު މެޗުގައި ބަލިވީ އެންމެ ފަހުގެ ޗެމްޕިއަން ނޭޕާލް އަތުންނެވެ.\nޑިސެމްބަރު 7, 2019 17:20\nޑިސެމްބަރު 7, 2019 17:31\nފައިނަލީ. ތޭންކްޔޫ އެފްއޭއެމް.\nޑިސެމްބަރު 7, 2019 17:39\nއަންނި އަރުވާ ކޯޗަކަށް\nޑިސެމްބަރު 7, 2019 17:59\nކޯޗެއްނޫން ވަކިކުރަންވީ ވެރިކަމުގަ މިހުރި ދިވެހިންނައް ޖެހިފަވާ ބަލާމުސީބާތުގެ ކިބައިން ސަލާމަތްވެ މިކަލޭގެ ވަކިކުރަންވީ\nދަނގަޑޭމެން އަރުވަނީ ނުފޫޒުން. ކޯޗް މަސައްކަތް ކުރީ ރަނގަޅަށް. އެއްމެފަހުން ގޯސްވީ އޭނަ. ކިރިން ދަނގަޑޭމެން ކުޅުނުހެން މިހާރަކު ނުކުޅެވޭ. މިހާރު ފައިދަށަށް ބޯޅަލީމަ ޖަހާލަނީ. މޮޅުކުޅުންރެތިން ބެންޗުގަ. ބާރުވެރި ފަރާތްތަކުގެ ނުފޫޒުން ޓީމް ނަގަނީ. ދުވަހަކުވެސް ދިވެހި ފުޓުބޯޅައެއް ކުރިއަރާކަށް ނެތް. ބެލުންވެސް ދެން ނިމުނ8\nޑިސެމްބަރު 7, 2019 18:28\n??. މިއުޅެނީކީ ކޯޗުގެ މައްސަލައެއްނޫން. މަރުވެ ފަސްގަޑު ހިކި ފައިވާ ދަނޑަކުން ގޮވާން ކަނޑަން ކިތައްމެ މޮޅު މީހަކު ފޮނުވިއަސް ކެނޑޭނެ ގޮވާމެއް ނެތް.ކަލޭމެން ތިއުޅެނީ އެއްމެ ކުޅިން ތެރި އަކު ލައްވާ އެގާރަ ކުޅުންތެރިންނާއި ދެކޮޅައް ކުޅެމޮޅުވާން. މުސްތަހީލު ކަމެއް. ތިކަމެއްނުވާނެ.. މިހެން ބުނީމަ ރުޅި އައިސްގެން މަޝައް ބަވާނީކީ ނޫން.\nޑިސެމްބަރު 7, 2019 18:47\nމާ ބޮޑަށް ވެސް ލަސްވެއްޖެ ﷲ އައް ޚަމްދުހުރި\nޑިސެމްބަރު 7, 2019 18:59\nކޯޗުން އައްޔަން ކުރުން މަޖްލީސް އާ ހަވާލު ކުރައްވާ!\nޑިސެމްބަރު 7, 2019 19:30\nކޯޗުވަކިކުރީމަ ނިމުނީތަ. ސުޒޭނު އާހަވާލު ކޮއްބަލަ.\nޑިސެމްބަރު 7, 2019 21:24\nސުޒޭނާއި ހަވާލު ކުރީމަ މިހާރު ވާވަރވެސް ނުވާނެ. ދާނީ ޗޮކުން. އެސޮރުމެން ދެން ބައިތިއްބާ ދަނޑުގެ ލައިންކުރަހަން. މެރަޑޯނާ ވެސް އިރެއްގައި އަތުން ބޯޅައިގައި ޖަހާ ބޯޅަ ގޯލައް ވައްދައިގެން މަަޝްހޫރު ވި. މިހާރު އޭނަ ކުޅި ބަލަން ވައްދަން ވެސް ކަމަކު ނުދޭ.\nޑިސެމްބަރު 7, 2019 21:10\nކޯޗުކަން ކުރަން މަޖިލީހާ ހަވާލުކުރައްވާ\nޑިސެމްބަރު 7, 2019 21:23\nނެތް އެއްޗަކުން ކިތަންމެ ވަރަކަށް ދިޔަފެލަން އުޅުނަސް ނިކުންނާނެ އެއްޗެއް ނޯންނާނެ. ވަރަށް ވާހަކަ\nޑިސެމްބަރު 7, 2019 22:11\nހެޔޮނުވާނެ އަދި ބަހައްޓާލަދީ.ވޯލްޑް ކަޕަށްޚޮލިފައިވަންދެން\nޑިސެމްބަރު 7, 2019 22:49\nޓީމްއެއްގެގޮތުގަ ނު ކުޅޭނަމަ ދުވަހަކުވެސް ރަންގަޅެއްނުވާނެ\nރާއްޖެ ފޫޓްބޯޅައަށް ލޯބި ކުރާމީހެއް\nޑިސެމްބަރު 9, 2019 00:12\nމާބޮޑައްވެސް ލަސްވެއްޖެ އޭނަ ބޭރުކުރަން. އޭނަ ހަވާލުވި ފަހުން ދިޔައީ ދަށަށް


4 fandiyaareh ge massala ACC ah | Mihaaru\nސުޕްރީމް ކޯޓުގެ ފަނޑިޔާރުން: ފަނޑިޔާރުން މަގާމުގެ ނުފޫޒު ބޭނުންކުރާ ކަމަށް ތުހުމަތު ކުރާ މައްސަލައެއް ވަނީ އޭސީސީ އަށް ހުށަހަޅާފައި. --ފޮޓޯ/މިހާރު\n07 ނޮވެމްބަރ 2019 - 16:15 19 comments\nއެއީ، ސުޕްރީމް ކޯޓުގެ އިދާރީ ބޭނުންތަކަށް ކަނޑައަޅާފައިވާ ޕެޓީ ކޭޝް ނަންގަވައި ފަނޑިޔާރުންގެ ފަރިއްކޮޅަށް ހޭދަކުރައްވާ ކަމަށް ތުހުމަތުކޮށްފައިވާ މައްސަލައެކެވެ. މި ތުހުމަތު ކޮށްފައި ވަނީ އުއްތަމަ ފަނޑިޔާރު އަބްދުﷲ ދީދީ އާއި ފަނޑިޔާރު އަބްދުﷲ އަރީފް އާއި ފަނޑިޔާރު އާދަމް މުހައްމަދުގެ އިތުރުން ފަނޑިޔާރު އަބްދުﷲ މުހައްމަދު ޣަނީގެ މައްޗަށެވެ.\nސުޕްރީމް ކޯޓުގެ ފަނޑިޔާރުންނާ ގުޅޭ މައްސަލައެއް ތަހުގީގުކޮށްދޭން ހުށަހަޅާފައިވާ ކަން އޭސީސީން ކަށަވަރު ކޮށްދިނެވެ.\nއަމިއްލަ ފަރާތަކުން އޭސީސީ އަށް ހުށަހެޅި މައްސަލައިގައި ވަނީ، މި ހަތަރު ފަނޑިޔާރުން މެންދުރު ފަރީއްކުޅުއްވަނީ ހުޅުމާލޭގައި ހުންނަ ބޮމްބޭ ދަރުބާރަށް މުވައްޒަފަކު ފޮނުވައި ކާއެއްޗެހި ގެނެސްގެން ކޯޓު ތެރޭގަ އެވެ. އާއްމުކޮށް މިގޮތަށް އަމަލުކުރެއްވި ނަމަވެސް ޕެޓީ ކޭޝް އަކީ ފަނޑިޔާރުންގެ ފަރީއްކޮޅަށް ޚަރަދުކުރަން ހުންނަ ފައިސާއެއް ނޫން ކަން ހުށަހެޅި މައްސަލައިގައި ފާހަގަކޮށްފައިވެ އެވެ.\nފަރީއްކުޅުއްވަން ޕެޓީ ކޭޝް އިން ހޭދަކުރުމަކީ ހުއްދަ ކަމަށް ނުވާތީ، އެ ކޯޓަށް އަލަން އައްޔަން ކުރެއްވި ތިން ފަނޑިޔާރުން މެންދުރުގެ ފަރީއްކޮޅުގައި ބައިވެރިވެވަޑައިނުގަންނަވާ ކަމަށް ކޯޓުގެ މުވައްޒަފުންނާ ހަވަލާދީ ބުނެފައިވެ އެވެ.\n"ފަނޑިޔާރުން ފަރިއްކުޅުވަން ބޭނުންވާ އެއްޗެހި ހުރި ކޮންމެ ތަނަކަށް ސުޕްރީމް ކޯޓުގެ ވޭނުގައި އެ ކޯޓުގެ މުވައްޒަފަކު ފޮނުވައިގެން އެ ތަކެތި ގެންނެވުމަކީ ވެސް ސުޕްރީމް ކޯޓުގެ މުވައްޒަފުންނާ ވަސީލަތްތަކުގެ ބޭނުން ނުހަމަ ގޮތުގައި ހިފުމެވެ،" އޭސީސީ އަށް ހުށަހެޅި މައްސަލައިގައި ވެ އެވެ.\nމައްސަލަ ހުށަހެޅި ފަރާތުން އެދިފައި ވަނީ ކޯޓުގެ ޕެޓީ ކޭޝް، ގާނޫނާ ޚިލާފަށް ހަތަރު ފަނޑިޔާރުންގެ އަމިއްލަ ބޭނުންތަކަށް ބޭނުން ކުރެއްވުމާއި ކޯޓުގެ ވަސީލަތްތަކާއި މުވައްޒަފުން ފަނޑިޔާރުންގެ އަމިއްލަފުޅު ބޭނުންތަކަށް ބޭނުން ކުރައްވާ މައްސަލަ ބައްލަވައި ދެއްވުމަށެވެ.\nފަނޑިޔާރުންގެ މައްސަލަތަކެއް އޭސީސީ އަށް ހުށަހެޅި އިރު ޖުޑީޝަލް ސާވިސް ކޮމިޝަނުން ވެސް އަންނަނީ މި ފަނޑިޔާރުންގެ ސުލޫކީ މައްސަލަތަކެއް ބަލަމުންނެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ސިޔާސީ ޕާޓީ ކޮރަޕްޝަން ސުޕްރީމް ކޯޓް


ޤައުމު ހުޅުވާލަން ކުރި އަމުރާއެކު ބްރެޒިލްގެ ހެލްތް މިނިސްޓަރ އިސްތިޢުފާ ދީފި – Dhen.mv\nޤައުމު ހުޅުވާލަން ކުރި އަމުރާއެކު ބްރެޒިލްގެ ހެލްތް މިނިސްޓަރ އިސްތިޢުފާ ދީފި\nކޮވިޑް-19 އެންމެ ބޮޑަށް ފެތުރެމުންދާ އެއް ގައުމު ކަމަށްވާ ބްރެޒިލްގައި މި ބަލި ކޮންޓްރޯލް ކުރުމަށް ރައީސް ޒައިރް ބޮލްޒޮނާރޯ ގެންގުޅޭ އުސޫލުތަކާއި ހިތްހަމަ ނުޖެހިގެން، އެ ގައުމުގެ ހެލްތު މިނިސްޓަރ ނެލްސަން ޓީޝް އިސްތިއުފާ ދީފިއެވެ.\nނެލްސަލް ވަޒީފާއަށް އައްޔަން ކުރީ، ކުރިން ހުރި ހެލްތު މިނިސްޓަރ މިދިޔަ އޭޕްރިލް 16 ގައި އިސްތިޢުފާ ދިނުމާއި ގުޅިގެންނެވެ. ކުރިން ހުރި ހެލްތު މިނިސްޓަރ އިސްތިޢުފާ ދިނީ، ކޮވިޑް-19 ގެ ފަރުވާ އަކަށް، އެންޓި މެލޭރިޔާ ޑްރަގެއް ކަމަށްވާ ހައިޑްރޮސިކްލޮރޮކްއިން ބޭނުން ކުރުމަށް މަޖުބޫރުކުރަން ފެށުމުންނެވެ.\nރައީސް ބޮލްސޮނާރޯ ފާހަގަ ކުރާ ގޮތުގައި ޓީޝް އަކީ ވަރަށް މަޑުމައިތިރި މީހެކެވެ. ޓީޝްއަށް ރައީސް މަޖުބޫރު ކުރަމުން ދިޔައީ އިގްތިޞާދު ހުޅުވާލުމަށާއި، ކުރީގެ ހެލްތު މިނިސްޓަރެކޭ އެއްގޮތަށް ކޮވިޑް-19 ފަރުވާއަށް ހައިޑްރޮސިކްލޮރޮކްއިން ބޭނުން ކުރުމަށެވެ. ނަމަވެސް މިކަންތަކަށް އެއްބަސް ނުވެ ޓީޝްވަނީ އިސްތިޢުފާ ދީފައެވެ. މިއީ ކޮވިޑް-19 ކޮންޓްރޯލުން ނައްޓާފައިވާކަމަށް ބެލެވޭ ބްރެޒިލްގައި އެއްމަސް ތެރޭގައި އިސްތިޢުފާ ދިން ދެވަނަ ހެލްތު މިނިސްޓަރެވެ.\nމިދިޔަ ހުކުރު ދުވަހު އޮތް ނޫސްވެރިންގެ ބައްދަލު ވުމުގައި ޓީޝްވަނީ، އޭނާއަށް ވަޒީރުކަން ދިނުމުން އެކަމަށް ރައީސްއަށް ޝުކުރު އަދާ ކޮށްފައެވެ. އަދި އޭނާއަށް ކުރެވުނު އެންމެ ރަނގަޅަކަށް ވަޒީރުކަމުގެ މަސައްކަތް ކުރި ކަމަށް ފާހަގަ ކުރި ނަމަވެސް، އިސްތިޢުފާ ދިން ސަބަބެއް މި ބައްދަލު ވުމުގައި ހާމައެއް ނުކުރެއެވެ. ޓީޝް އިސްތިޢުފާ ދިނުމާ ގުޅިގެން ރައީސް އަށް ސިޔާސީގޮތުން ބޮޑެތި ފާޑު ކިޔުން ތަކެއް ދަނީ އަމާޒު ވަމުންނެވެ. އަދި ރައީސް މަޤާމުން ދުރުކުރުމަށް ވެސް ވަނީ ގޮވާލާފާއެވެ. އާންމުންވަނީ ގެތަކުގައި ތިބެގެން ކުޑަދޮރުން ތެލިތަށީގައި ތަޅާ އަޑުގަދަކޮށް ނުރުހުން ފާޅުކޮށްފައެވެ.\nޓީޝްވަނީ، ރައީސް އެދުނު ގޮތަށް ގައުމުގެ އިގްތިސާދު ހުޅުވާލުމަށް ގައިޑްލައިތަކެއް ތައްޔާރުކޮށްފައެވެ. ނަމަވެސް ޖިމް ތަކާއި ސެލޫންތައް ހުޅުވާލަށް ރައީސް ހުއްދަދިންކަން އެނގުމުން އެކަމާ ހައިރާން ވާކަށް ވަނީ ފާޅުކޮށްފައެވެ. ޓީޝް އިސްތިޢުފާ ދިނީ ބްރެޒިލްގައި ރެކޯޑް އަދަދަކަށް ކޮވިޑް-19 އަށް ޕޮޒިޓިވް ވި ދުވަހުއެވެ. ބްރެޒިލްގައި މި ބައްޔަށް ޕޮޒިޓިވް ވި މީހުންގެ އަދަދު ވަނީ 222,760 އަށް އަރާފައެވެ.\nބްރެޒިލްގެ ކެބިނެޓްގައި ތިބި އަސްކަރިއްޔާއަށް ނިސްބަތްވާ މެމްބަރުން އަންނަނީ، ދެން އައްޔަށް ކުރާ ހެލްތު މިނިސްޓަރަކަށް އަސްކަރިއްޔާގެ ތަޖުރިބާ ހުރި އެޑުއަޑޯ ޕަޒުއެއްލޯ ހެދުމަށް ބާރު އަޅަމުންކަމަށް ސަރުކާރުގެ ފަރާތުން ރޮއިޓަރސްއަށް މަޢުލޫމާތު ދީފައިވެއެވެ.


Canada ge sarukaaru govaigen Huawei veriyaa court ah\nކެނެޑާގެ ސަރުކާރު ގޮވައިގެން ވާވޭގެ ވެރިޔާ ކޯޓަށް\nވާވޭގެ ޗީފް ފައިނޭންޝަލް އޮފިސަރު އަދި ކުންފުނީގެ ބާނީގެ އަންހެން ދަރިފުޅު ވެންކޫވާ އެއާޕޯޓުން ހައްޔަރު ކުރީ މިދިޔަ ޑިސެމްބަރު މަހު އެވެ. -- ފޮޓޯ: ރޮއިޓާސް\nވެންކޫވާ (މާޗް 4) - ކެނެޑާގެ އެއާޕޯޓަކުން ހައްޔަރުކުރުމުގައި އަސާސީ ހައްގުތަކަށް އަރައިގެންފައިވާކަމަށް ބުނެ، ކެނެޑާގެ ސަރުކާރާއި ދެކޮޅަށް ޗައިނާގެ ޓެލެކޮމް ކުންފުނި ވާވޭގެ އެކްޒެކެޓިވް މެންބަރެއް ކަމަށްވާ މެންގް ވަންޒޫ ކޯޓަށް މައްސަލައެއް ހުށަހަޅައިފި އެވެ.\nއެމެރިކާއިން އެދިގެން، ވާވޭގެ ޗީފް ފައިނޭންޝަލް އޮފިސަރު އަދި ކުންފުނީގެ ބާނީގެ އަންހެން ދަރިފުޅު ވެންކޫވާ އެއާޕޯޓުން ހައްޔަރު ކުރީ މިދިޔަ ޑިސެމްބަރު މަހު އެވެ.\nއިރާނާ ދެކޮޅަށް އެމެރިކާއިން އަޅާފައިވާ ދަތިކުރުމުގެ ފިޔަވަޅުތަކާ ހިލާފަށް ވަންޒޫ އިސްވެ ވިޔަފާރިކޮށްފައިވާ ކަމަށް ތުހުމަތުކޮށް، އެކަމުގެ ދައުވާ ކުރުމަށް އެމެރިކާއާ ހަވާލު ކުރުމަށް އެމެރިކާ ސަރުކާރުން ދަނީ ބާރު އަޅަމުންނެވެ.\nނަމަވެސް، ކެނެޑާގެ ފެޑަރަލް ސަރުކާރާއި، ފުލުހުންގެ އިތުރުން، ބޯޑަރު ސާވިސް އޭޖެންސީ އާއި ދެކޮޅަށް މެންގް ވަނީ މަދަނީ މައްސަލައެއް ހުށަހަޅައިފަ އެވެ.\nމެންގް ހުށަހެޅި މައްސަލާގައި ބުނެފައިވަނީ، އޭނާ ހައްޔަރުކުރުމުގެ ކުރިން، ބޯޑަރު ސާވިސް އޭޖެންސީއިން އޭނާ އެއާޕޯޓުން ހިފަހައްޓައި، ބަލާ ފާސްކޮށްފައިވަނީ "އޮޅުވާލައިގެން" ކަމަށެވެ. އަދި ހިފެހެއްޓި ސަބަބު ބުނެނުދީ، އޭނާއާ ސުވާލުކޮށްފައިވަނީ، ވަކީލެއްގެ ހައްގު ވެސް ބޭނުންކުރުމުގެ ފުރުސަތު ނުދީކަމަށްވެސް އެ މައްސަލާގައި ބުނެފައިވެ އެވެ.\nމިދިޔަ ޖެނުއަރީ މަހު އެމެރިކާ އިން ވަނީ ދުނިޔޭގެ ދެވަނައަށް އެންމެ ބޮޑު މޯބައިލް އުފައްދާ ކުންފުނި ވާވޭ އާއި އެ ކުންފުނީގެ ސީއެފްއޯގެ މައްޗަށް ގިނަ ދައުވާތަކެއް އުފުލައިފަ އެވެ. އަދި މެންގް އެމެރިކާއާ ހަވާލުކުރުމަށް، ކޯޓުގައި މައްސަލަ ކުރިއަށް ގެންދިއުމަށް ކެނެޑާ ސަރުކާރުން ވަނީ ނިންމައިފަ އެވެ.\nކަފާލާތުގެ ދަށުން މިވަގުތު މިނިވަންކޮށްފައިހުރި، މެންގް ވަންޒޫ އާއި ގުޅޭގޮތުން ކޯޓުން ނިންމާނީ، އެމެރިކާ އާއި ކެނެޑާ އާދެމެދު އޮތް ކުށްވެރިން ބަދަލުކުރުމުގެ އެއްބަސްވުމަށް ފެތޭތޯ އެވެ.


Jalu Thah Huhna Gothakee Mee - Vaguthu\nޖަލުތައް ހުންނަ ގޮތަކީ މިއީ\nޖަލަކީ ކުށްވެރިން ބަންދު ކުރުމަށް ބޭނުން ކުރާ ތަނެކެވެ. އެހެންކަމުން ދުނިޔޭގެ އެއްވެސް ގައުމެއްގައި ޖަލަކީ އަރާމު ތަނެއް ނޫނެވެ. ޖަލަށް ލުމަކީ ވޭނެކެވެ. އެންމެން ކުށް ނުކުރަނީ ޖަލަށް ދިއުމަކީ ވޭނެއްކަން އެމީހުންނަށް އެނގޭތީއެވެ.\nޖަަލަކީ ދުނިޔޭގެ ހުރިހާ ގައުމެއްގައި ވެސް ދާދި އެއްގޮތަކަށް ހުންނަ ތަނެކެވެ. ބައެއް ގައުމުތަކުގެ ޖަލުތަކުގެ ފެންވަރު ރަނގަޅު ނަމަވެސް އަނެއްބައި ގައުމުތަކުގައި ޖަލުތަކުގެ ފެންވަރު ވަރަށް ދަށެވެ.\nތިރީގައި މިވަނީ ދުނިޔޭގެ ބައެއް ގައުމުތަކުގެ ޖަލުތައް ހުންނަ ގޮތެވެ.\nމިއީ މަލާވީގެ ޖަލެއްގެ ފޮޓޯއެއް\nމިއީ ބްރެޒިލްގެ ޖަލެއްގެ ފޮޓޯއެއް\nމިއީ އެމެރިކާގެ އޮކްލޮހޯމާގެ ޖަލެއްގެ ފޮޓޯއެއް\nމިއީ އެމެރިކާގެ ނިއުޔޯކްގެ ޖަލެއްގެ ފޮޓޯއެއް\nމިއީ އެމެރިކާ ބައްރުގެ ގައުމެއް ކަމަށްވާ ހެއިޓީގެ ޖަލެއްގެ ފޮޓޯއެއް\nމާޗް 19, 2018 12:01\nމިޤައުމުގާ އުޅޭ މީހުންނަށް ހީވެފައި އޮންނަނީ ޖަލަކީ ވަރަށް އަރާމް ތަނެއް ހެން. ޢެހެން ޤައުމު ތަކުގެ ޖަލުތަކާ ހަމައެއްގޮތަށް މިތާގެ ޖަލުތައްވެސް ހުންނަނީ. މިއުޅޭ ސިޔާސީ ބައިގަނޑު ހިންހަމަ އެއް ނުޖެހޭނެ އެތަން5ސްޓާރ ހޮޓަލެއް ހެން ނުހުންނަންޔާ. މީދެން ވަރަށް ވާހަކަ....\nމާޗް 19, 2018 12:03\nދެން ރާއްޖޭ ޖަލެއްގެ ފޮޓޯ ހިމަނާލިނަމަ އެއްނު!\nމާޗް 19, 2018 12:15\nރާއްޖޭގެ ޖަލުތަކޭކިޔާފަ ހުންނަނީ ގަނޑުވަރުތައް، ކާންދެނީ އެމީހަކު ބޭނުންއެއްޗެއް، ގެއިންކާންނުލިބޭހާ މީރުކޮށް އެގަނޑުވަރުތަކުން ކާންލިބޭ!!!\nމާޗް 19, 2018 15:21\nކަލޭ ދިޔައިން ތަ؟؟ ދިޔަ ނަމަ ތިހެން ނުބުނާނެ...\nމާޗް 19, 2018 12:27\nޖަލުގައި އަންނިއައް ފައްކާކޮއްފަ ހުރި ފައިވްސްޓަރ ކޮޓަރިވެެސް ދައްކާލިނަމަ\nމާޗް 19, 2018 13:01\nމިތަންތަން ދައްކަންވީ ދިވެހިރާއްޖޭގެ އެޗްއާރުސީއެމް ގެ ބޭފުޅުންނަށް!\nމާޗް 19, 2018 15:23\nމޮޔަ ނުވޭ.. ތިއިނީ ހޮވާފަ ހުސް ކަމަކު ނުދާ ޖަލުތަށް. ދުނިޔޭގެ އެންމެ ނުބައި މީހުން ލަނީ ގުއަންޓަނާ މޯބޭ ޖަލަށް. ގޫގުލް ކޮށްގެން ވިޔަސް އެތަނުގެ ފޮޓޯ އެއް ބަލާލަބަ.\nމާޗް 19, 2018 13:05\nޖަލަކީ އަނިޔާ ދޭން ބުރަ ޖައްސަން ލާ ތަނެއް ނޫން. ޖަލަށްލަނީ ކުށް ކުރާމީހުން މުޖުތަމައު އިންވއެކަހެރި ކޮށް މުޖުތަމައު އަމާން ކޮށް އަދި ކުށް ކުރާ މީހުން ރީހެބިލިޓޭޓް ކުރަން.\nމާޗް 19, 2018 13:27\nފާރިސް ޖަލަށްލީމަ ފިނި ނޫންކަން އެނގުނީ..މައުމޫނު30އަހަރު ވެރިކަން ކުރިއިރު ވެސް ޖަލުގެ ހާލް ގޯސް ކީއްވެ އިހްސާސް ނުވީ....\nމާޗް 19, 2018 16:33\nޖަލު އެއީ ކުށްވެރިން ވައްދާ ތަނެއް. ކުއްވެރިވެއްޖެނަމަ ރައީސެއް ފަނޑިޔާރެއް ތަފާތުވާކަށް ނުޖެހޭ. ޖަލު އެއީ ރަނގަޅުތަނެއްނޫން. ރަނގަޅު ވެގެންވެސް ނުވާނެ. ޖަލު ކަމުނުދާތީ އެތަނަށް ދާންބޭނުންނުވާމީހުން ކިޔަމަންތެރިވާން ދަސްކުރޭ. ޖަލުގެ ފެންވަރު ރަނގަޅުކުރާކަށް ނުޖެހޭ.\nމާޗް 19, 2018 16:36\nދެން ކީތްވެތަ ހުކުމް ނުއިއްވަނީހެން ހަތަރު ފަސް މަސް ދުވަސް ވަންދެން މީހުން މިކަހަލަ ތަންތަނުގަ ބަހައްޓަނީ؟


އަދާލަތު ޕާޓި ރޫޅެނީބާ؟ | Landhooinfo\nއަދާލަތު ޕާޓި ރޫޅެނީބާ؟\nއަދާލަތުޕާޓީ އަކީ ސަރުކާރު ހިންގާ ކޯލިޝަންގައި މިހާރުއޮތް ދެޕާޓީކުރެ އެއްޕާޓީއެވެ. އިސްލާމިކް މިނިސްޓްރީގެ ހުރިހާ ބާރަކާއި މަތީ މަޤާމްތަކެއް އަދާލަތު ޕާޓީއަށް ނިސްބަތްވާ ގިނަބޭފުޅުންނަށް ދެއްވާފައިވާއިރު އަދާލަތުޕާޓީގެ އިސްސަފުގައި ހަރަކާތްތެރިވާ ބޭފުޅުން ކޮޅު އެކި ބޭފުޅުންގެ ޚިޔާލު އެކިދިމާއަށް ދާތަން މިހާރަކަށްއައިސް މިދަނީ ފެންނަމުންނެވެ.\nދާދިފަހުން އަދާލަތު ޕާޓީގެ ރައީސް އިމްރާން އަބްދުﷲ ކުރެއްވި ޓްވިޓެއްގައިވިދާޅުވެފައިވަނީ ކުރީގެ ޑިފެންސް މިނިސްޓަރު ކާނަލް ރިޓަޔަޑް މުހައްމަދު ނާޒިމް ދޫކޮށްލުމަށެވެ. އަދި އަދާލަތު ޕާޓީވެސް ތަމްސީލް ކުރަމުންދާ ސަރުކާރަށް ވަރަށް ބޮޑަށް ފާޑު ވިދާޅުވެފައިވެސް ވެއެވެ.\nއިމްރާން މިހެން ވިދާޅުވެ ޓްވީޓް ކުރައްވާއިރު އަނެއްކޮޅުން އަދާލަތު ޕާޓީގެ ފަރާތުން ސަރުކާރު ތަމްސީލް ކުރައްވާ މިނިސްޓަރ ޑރ.ޝަހީމް ވިދާޅުވަނީ ސަރުކާރު ވައްޓާލުމަށް އިދިކޮޅު ފަރާތްތަކުން ކުރާ މަސައްކަތުގައި އަދާލަތު ޕާޓީން ބައިވެރި ނުވުމަށެވެ.\nޑރ. ޝަހީމު ޓްވީޓެއް މެދުވެރިކޮށް އަދާލަތު ޕާޓީގެ މެންބަރުންގެ ކިބައިން އެދިވަޑައިގެންފައި ވަނީ ސަރުކާރު ވައްޓާލުމަށް ކުރަމުންދާ މަސައްކަތުގައި ބައިވެރި ނުވުމަށެވެ. އަދި ވިދާޅުވެފައި ވަނީ މާޒީ ހަނދާން ނައްތާލުމުގެ ބަދަލުގައި، މާޒީން ފިލާވަޅު ލިބިގަނަނަން ޖެހޭ ކަމަށާއި، “އިސްތިއުމާރީ ތޫފާނެއްގެ ތެރެއަށް” އަދާލަތު ޕާޓީ ވެއްޓިގެން ނުވާނެ ކަމަށެވެ.\nއަދާލަތު ޕާޓީގެ މެމްބަރުން ނަށް އަމާޒުކޮށް ޝަހީމް ގެންދަވަނީ ފުދޭވަރަކަށް ގިނައިން ޓްވީޓް ކުރައްވަމުންނެވެ. އެޓްވީޓްތަކުގައި ގިނައިން ހުންނަނީ މިދަނޑިވަޅުގައި އަދާލަތު ޕާޓީގެ މެމްބަރުން އަމަލުކުރަންވީގޮތް ބަޔާންކުރައްވާފައެވެ. އެގޮތުން ވިސްނުމާއި ހިކުމަތް ކުރިއަށް ނެރެ ސުލްހަވެރިކަމާއި އިންސާފާއި އަދުލުވެރިކަމުގައި “ތަނބުތަށް ހިފެހެއްޓުމަށް” ޝަހީމު ވަނީ އަދާލަތު ޕާޓީގެ އިލްމުވެރިންގެ ކިބައިން އެދިވަޑައިގެންފަ އެވެ.\nޝަހީމް މިމޭރުމުން ސަރުކާރަށް ތާއީދުކޮށް ނުވަތަ ސަރުކާރާ އެއްކޮޅަށް ޓްވީޓް ކުރައްވަމުން ގެންދަވާއިރު އެންމެފަހުން އިމްރާން ކުރައްވާފައިވާ ޓްވީޓެއްގައި ވިދާޅުވެފައި ވަނީ “ކުރިއަށް މިއޮތް ދުވަސްތަކުގައި ނާޒިމް ފަދަ އެތައް ބަޔަކު ޖަލުގެ ގޮޅިތަކުގައި ތިބެން ޖެހުމަކީ އެކަށީގެންވާ ކަމެއް” ކަމަށެވެ. އިމްރާނުގެ ޓްވީޓުގައި ވަރަށް ބޮޑަށް ނާޒިމް ދިފާއުކުރައްވަން މަސައްކަތްކުރައްވާފައިވާކަން ފާހަގަވެއެވެ. އެގޮތުން ޖަސްޓިސް ފޯ ނާޒިމް ހޭޝްޓެގްވެސް ބޭނުންކުރައްވާފައިވެ އެވެ.\nޝަހީމް އޭގެ ފަހުން ކުރެއްވި ޓްވީޓެއްގައި އިމްރާން އަށް އިޝާރާތްކުރައްވާ ދައްކަވާފައިވާ ވާހަކަފުޅު ތަކުންވެސް އެނގެނީ އަދާލަތު ޕާޓީގެ އިސްބޭފުޅުންގެމެދުގައި ކޮންމެވެސް ވަރެއްގެ ޚިޔާލުތަފާތުވުންތަކެއް ހުރިކަމެވެ. އިމްރާނަށް އިޝާރާތްކުރައްވައި، އިސްލާމިކް މިނިސްޓަރު ޝަހީމް ވިދާޅުވެފައި ވަނީ އިމްރާނަކީ ރާއްޖެ ދުށް ވަރުގަދަ، އިލްމީ، ހިތްވަރުގަދަ، ސިޔާސީ ޝަހުސިއްޔަތެއް ކަމަށާއި، އެމަނިކުފާނާއެކު އިމްރާން ދެމިހުންނަވާނެކަން ޔަގީން ކުރައްވާ ކަމަށެވެ.\nއަނެއްކޮޅުން އިމްރާނުގެ ޓްވީޓްތަށް ސަރުކާރާ ދެކޮޅަށް ނިސްބަތްކޮށް ކުރައްވާފައިވާއިރު، އަދި ޑރ. ޝަހީމްގެ ޓްވީޓްތައް ސަރުކާރާ އެއްކޮޅަށް ހުރިއިރު، އަދާލަތު ޕާޓީގެ ތަރުޖަމާނު އަލީ ޒާހިރު ވަނީ ދާދި ފަހުން ނާޒިމްގެ ގާނޫނީ ޓީމާ ގުޅިވަޑައިގެންފަ އެވެ.\nކަންތައްތައް މިދާގޮތުން އަދާލަތުޕާޓީވެސް އެޕާޓީގެ އިސްބޭފުޅުންގެ މެދުގައި ޚިޔާލުތަފާތުވެ ވިއްސިވިހާލިވެގެން ހިނގައިދާނެކަމުގެ ބިރު މިވަނީ އެޕާޓީގެ މެމްބަރުންގެ ހިތްތަކުގައި މިހާރު އުފެދިފައެވެ. ސިޔާސީ އޮއިވަރުގައި ޖެހި ރާއްޖޭގެ ބޮޑެތި އިލްމްވެރިން އެބޭފުޅުން ކުރިން ދެއްކެވި ވާހަކަފުޅުތައް ހަނދުމަނެތި “އެކޮޅު މިކޮޅަށް” ޖެހުމަކީ ޕާޓީގެ މެމްބްރުންގެ މެދުގައި ހިތްނުތަނަވަސްކަން އުފެދިގެންދާނެކަން ޚުދު އަދާލަތުޕާޓީގެ ވެރިންނަށްވެސް އެނގިވަޑައިގަންނަވާއިރު މިކަން އަވަސްވީ ގޮތެއްގައި ހައްލުކުރުމަށް އަދާލަތު ޕާޓީގެ އިސްބޭފުޅުންގެ ފަރާތްޕުޅުން އެޕާޓީގެ ޢާއްމު މެމްބަރުން ދަނީ އެދެމުންނެވެ.


Maadhamaa Ge Thaareehaai Gulhuvaigen Male' Gai 85 Kaiveni މާދަމާގެ ތާރީޚާއި ގުޅުވައިގެން މާލޭގައި 85 ކައިވެނި – Huvadhoo News Maadhamaa Ge Thaareehaai Gulhuvaigen Male' Gai 85 Kaiveni Huvadhoo News\nމާދަމާގެ ތާރީޚާއި ގުޅުވައިގެން މާލޭގައި 85 ކައިވެނި\nރީތި ތާރީޚުތަކާއި ގުޅުވައިގެން ކައިވެނި ހަފްލާތަކާއި އެހެނިހެން ހަފްލާތައް ފާހަގަކުރުމަކީ މިފަހަކަށް އައިސް ދިވެހިންގެ ތެރޭގައިވެސް އާންމުވެފައިވާ ކަމެކެވެ. އެގޮތުން މިއަހަރުގެ އެންމެ ރީތ އެއް ތާރީޚުގެ ގޮތުގައި މާދަމާ އަންނައިރު މާލޭގައި 85 ކައިވެންޏެއް ކުރަން ވަނީ ތާވަލުކޮށްފައެވެ.\nފެމިލީ ކޯޓުން މިއަދު ބުނީ، މާދަމާ 46 ކައިވެނި ކޯޓުގައި ކުރުމަށް ހަމަޖެހިފައިވާއިރު، ކޯޓުން ބޭރުގައި 39 ކައިވެނި ކުރަން ހަމަޖެހިފައިވާ ކަމަށެވެ. އަދި މިއީ މިއަހަރުގެ މިހާތަނަށް އެއް ދުވަހެއްގައި އެންމެ ގިނަ ކައިވެނި ކުރާ ދުވަސް ކަމަށްވެސް އެކޯޓުން ބުންޏެވެ.\nމާލޭގައި އިތުރުން އަތޮޅުތެރޭ ގިނަ ރަށްރަށުގެ ކޯޓުތަކުންވެސް މާދަމާގެ ތާރީޚުގައި ކައިވެނިތައް ކުރުމަށް ވަނީ ހަމަޖެހިފައެވެ.\nމިއަހަރުގެ މިހާތަނަށް ދެން އައި އެންމެ ރީތި ތާރީހަކީ 02.02.2022 އެވެ. އެ ދުވަހު މާލޭގައި ވަނީ 39 ކައިވެނި ކޮށްފައެވެ.


Meege 1000 Aharu Kurin Indhaa Fai Huri Gaheh Vetiije - Vaguthu\nމީގެ 1000 އަހަރު ކުރިން އިންދާފައި ހުރި ގަހެއް ވެއްޓިއްޖެ\nމި ދުނިޔޭގައި އިންސާނުން ދިރިއުޅެމުން އަންނަތާ އެތައް ގަރުނެއް ވެފައި ވާއިރުގައި، ފެށުނީއްސުރެ އަހަރެމެން ވަށައިގެން ވާ އެއްޗަކީ ގަސް ގަހާއި ގެއްސެވެ. މީގެ އެތައް ސަތޭކަ އަހަރެއް ކުރިން މީހުން އިންދާފައި ހުރި ގަސްތައް އަދިވެސް ފެންނަން ހުރި އިރުގައި ބައެއް ގަސްތައް އަންނަނީ ވެއްޓި، މަރުވަމުންނެވެ.\nމިގޮތުން، ފޮޓޯ އިން ތިޔަ ފެންނަނީ މީގެ 1000 އަހަރު ކުރިން މީހަކު އިންދާފައިވާ ގަހެއް ވެއްޓިފައިވާ މަންޒަރެވެ. މި ގަހަކީ ވޭލްސްގެ އެންމެ ދުވަސްވީ އެއް ގަސް ކަމުގައި ވާއިރު، މީގެ ދެ މަހެއްހައި ދުވަސް ކުރިން މި ގަސް ވަނީ ބާރު ވައި ޖެހި، މެދުން ބިންދައިގެން ގޮސްފައިކަންވެސް ފާހަގަކޮށްލެވެއެވެ.\nވެއްޓުނު ގަސް މަތީގައި މީހަކު މަޑު ކޮށްލައިގެން\nއޯކްގެ އާއިލާ އަށް ނިސްބަތްވާ މި ގަހަކީ މީހުން އުޅޭ ހިސާބާއި ތަންކޮޅެއް ދުރުގައި އޮންނަ ހުސް ބިމެއްގައި ހުރި ގަހަކަށް ވުމުން، މި ގަސް ވެއްޓިފައި އޮތްކަން އެނގުނީ ގަސް ވެއްޓުނުތާ ދުވަހެއް ފަހުންނެވެ. ވޭލްސްގެ ވެލްޝްޕޫލް އަވަށާއި ކައިރީގައި ހުރި މި ގަސް ވެއްޓުމުން އެ ހިސާބު ގަނޑުމުގެ މީހުން ބުނެފައި ވަނީ މި ގަސް ކައިރިއަށް އެތައް ބަޔަކު ހިތްހަމަ ޖައްސާލަން އައިސް އުޅޭ ކަމަށާއި، މި ގަސް ނެތުމުން އެހިސާބުގަނޑު ވަރަށް ފަޅު ވާނޭ ކަމަށެވެ.\nވޭލްސްގެ ދެވަނަ އަށް އެންމެ ދުވަސްވީ ގަސް ވެއްޓި، މަރުވެފައި ވާއިރުގައި އެ ޤައުމު ރައްޔިތުން ވަނީ މިފަދަ ގަސްތައް މިހާރަށް ވުރެ ރަނގަޅަށް ބެލެހެއްޓުމަށް ސަރުކާރަށް ގޮވައިލާފައެވެ.\nފެބުރުއަރީ 19, 2018 11:08\nމިދެން ޚަބަރުތަ؟ ކިހާ ދެރަކަމެއް .. މިގޮތަށް ނަންބަރ ވަން ހޯދިދާނެ ވަގުތަށް


Hakuru bayyah naga beyhanun kidney aai hithuge massala thakah lueh | Mihaaru\nހަކުރު ބައްޔަށް ބޭނުން ކުރާ ބޭހަކުން ކިޑްނީ އާއި ހިތުގެ މައްސަލަތައް ކުޑަކޮށްދޭ\n16 އެޕްރީލް 2019 - 07:043comments\nހަކުރު ބައްޔަކީ ކިޑްނީ ހަލާކުވާން މެދުވެރިވާ ސިއްހީ އެންމެ ބޮޑު އެއް މައްސަލަ އެވެ. އެކަމަކު ހަކުރު ބައްޔަށް ބޭނުންކުރާ ބޭހަކުން ކިޑްނީގެ މައްސަލަތަކަށް ފަރުވާ ލިބޭކަން އެނގުމަކީ ބޮޑު ހައިރާން ކަމެކެވެ.\nދަ ނިއު އިންގްލެންޑް ޖާނަލް އޮފް މެޑިސިންގައި ޝާއިއުކޮށްފައިވާ ދިރާސާ ރިޕޯޓްގައި ބުނީ ޓައިޕް2ޑައިބެޓީޒް ހުންނަ މީހުން އާންމުކޮށް ބޭނުންކުރާ ބޭހެއް ކަމަށްވާ ކެނަގްލިފްލޯޒިން (އިންވޮކާނާ) ގެ ސަބަބުން ހިތުގެ މައްސަލަތަކާއި ކިޑްނީ އަށް ކުރިމަތިވާ ސިއްހީ މައްސަލަތައް ކުޑަކޮށްދޭ ކަމަށެވެ.\nބެލްޖިއަމްގެ ފާމަސޫޓިކަލް ކުންފުނި ޖެންސެން އިން ފަންޑްކޮށްގެން ހެދި މި ދިސާރާ އަށް ވަނީ ޓައިޕް2ޑައިބެޓީޒް އާއި ހިތުގެ މައްސަލަތައް ހުންނަ 30 އަހަރާއި 30 އަހަރުން މަތީގެ 4،401 މީހުން ދެ ގްރޫޕަކަށް ބަހާލައިގެން ދިރާސާ ކުރިއަށް ގެންގޮސްގަ އެވެ. އެއް ގްރޫޕަކީ ކެނަގްލިފްލޯޒިން ބޭނުންކުރި މީހުންނެވެ. އަނެއް ގްރޫޕް ފަރުވާ އަށް ބޭނުންކުރީ ޕްލެސެބޯ (އިންސިއުލިން) އެވެ.\nދެހާސް ސާދައިން 2017 އަށް އެ މީހުންގެ ސިއްހީ ހާލަތު ރެކޯޑްކޮށްގެން ނުކުތް ނަތީޖާ އަށް ބަލާ އިރު، ކެނަގްލިފްލޯޒިން ބޭނުން ކުރި މީހުން ކިޑްނީގެ ބަލިތަކުގައި މަރުވުމުގެ ފުރުސަތު 34 ޕަސެންޓަށް ދަށްވި އެވެ. ހަމަމިއާ އެކު އެކު ކިޑްނީ ފެއިލްވުމުގެ ފުރުސަތު 32 ޕަސަންޓް ދަށްކޮށްދެ އެވެ.\nމީގެ އިތުރަށް ކެނަގްލިފްލޯޒިން ބޭނުންކުރި މީހުންނަށް ސްޓްރޯކާއި ހާޓްއެޓޭކް ފަދަ މައްސަލަތައް ވެސް ކުރިމަތިވުން ކުޑަކޮށް ދިނެވެ.\nކެނަގްލިފްލޯޒިން ސިއްހީ އިތުރު ފައިދާތަކެއް ކުރާ ކަމަށް ދިރާސާ އިން ދެއްކި ނަމަވެސް މި ބޭހުގެ ސައިޑްއިފެކްޓް ވެސް އެބަ ހުއްޓެވެ. އޭގެ ތެރޭގައި ހަކުރު ބަލީގެ ސަބަބުން ހަށިގަނޑުގެ ކަށިތަކުގެ ބާރު ކުޑަވެ، ވަކިން ހާއްސަކޮށް އުނަގަނޑުން ތިރީގެ ކަށިތަކަށް ފަސޭހަ އިން ގެއްލުންވުން ހިމެނެ އެވެ.\nދިރާސާގައި އަދި ފާހަގަކޮށްފައިވާ ގޮތުގައި ހަކުރު ބައްޔަށް ބޭނުންކުރާ ބޭހަކުން ކިޑްނީގެ މައްސަލަތަކުން ރައްކާތެރިކޮށްދޭ ކަމަށް ދެއްކިޔަސް މީގެ މާނަކީ ކިޑްނީގެ ހާލަތު ނާޒުކު މީހުންނަށް ކެނަގްލިފްލޯޒިންއަކީ ހައްލެއް ކަމަށް ބަލައިގެން ނުވާނެ އެވެ.\nއިތުރު ލިޔުންތައް ހާޓް އެޓޭކް ބޭސް ދިރާސާ ހިތުގެ ބަލި ހަކުރު ބަލި ކިޑްނީ ސްޓްރޯކް


Male' Thohjessumaky MNPge siyaasatheh Noon: Nazim - Vaguthu\nވެރިކަންކުރާ ރަށް މާލެ ތޮއްޖެއްސުމަކީ މޯލްޑިވްސް ނެޝަނަލް ޕާޓީ (އެމްއެންޕީ)ގެ ސިޔާސަތެއް ނޫން ކަމަށް އެ ޕާޓީގެ ރައީސް އަދި ރައްޔިތުންގެ މަޖިލިހުގެ ދަނގެތީ ދާއިރާގެ މެންބަރު މުހައްމަދު ނާޒިމް ވިދާޅުވެއްޖެއެވެ.\nއެމްއެންޕީގެ ރައީސް ނާޒިމް އެގޮތަށް ވިދާޅުވީ އެމްޑީޕީ އާއި ވާދަވެރި ސިޔާސީ ޕާޓީތަކުން ބޭނުން ވަނީ މާލެއަށް އެންމެން ޖަމާ ކުރަން ކަމަށާއި، އެހެންވެގެން ރައްޔިތުންގެ މަޖިލީހުގެ ކޮމަންޑޫ ދާއިރާއަށް އެއިން ޕާޓީއެއްގެ ކެންޑިޑޭޓަކު ހޮވުމުގެ ބޭނުމެއް ނެތް ކަމަށް އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވުމާއި ގުޅިގެންނެވެ.\nނާޒިމް "ވަގުތަށް" މިއަދު ވިދާޅުވީ އެމްއެންޕީގެ ސިޔާސަތަކީ ކޮންމެ ރަށެއްގެ ރައްޔިތުންނަށް ވެސް އެ ރަށެއްގައި ފުދުންތެރި ކަމާއެކުގައި ދިރިއުޅެވުން ކަމަށެވެ. އަދި މާލެ ކައިރިއަށް މީހުން އެއްފަސްކޮށް މާލެ އިތުރަށް ތޮއްޖެއްސުމަށް އެ ޕާޓީން ތާއީދު ނުކުރާނެ ކަމަށް ވެސް އޭނާ ވިދާޅުވިއެވެ.\nރައްޔިތުންގެ މަޖިލީހުގެ ކޮމަންޑޫ ދާއިރާގެ މެންބަރު ހުސެއިން ވަހީދު އަވަހާރަވުމާ ގުޅިގެން އެ ދާއިރާގެ ބައި އިލެކްޝަން ބޭއްވުމަށް ނިންމާ، އެ އިންތިހާބުގެ ފޯރި މިވަނީ ގަދަވެފައެވެ. މިގޮތުން ވެރިކަންކުރާ މައި ޕާޓީ އެމްޑީޕީގެ އިތުރުން އަލަށް އުފެއްދި އެމްއެންޕީ އަދި އިދިކޮޅު އެންމެ ބޮޑު ޕާޓީ ޕީޕީއެމުން ވެސް ވަނީ އެދާއިރާއަށް ވާދަކޮށްފައެވެ.\nއެގޮތުން އެމްޑީޕީގެ ކެންޑިޑޭޓު މުހައްމަދު ރާޝީދުގެ ކެމްޕެއިން ފައްޓަވައިދެއްވުމަށް ބޭއްވި ޖަލްސާގައި ރައީސް އިބްރާހިމް މުހައްމަދު ސޯލިހް ވެސް ވަނީ މިފަހަރުގެ އިންތިހާބުގައި ކޮމަންޑޫ ދާއިރާގެ ރައްޔިތުން ވޯޓު ދެއްވަންވާނީ މަނީ ލޯންޑްރިން އާއި ބަޣާވާތާއި ދެކޮޅަށް ކަމަށް ވިދާޅުވެ އެމަނިކުފާނުގެ ވާދަވެރިންނަށް ބަހުގެ ހަމަލާތަކެއް ރައްދުކުރައްވާފައެވެ.\nރައީސް ސޯލިހްގެ ވާހަކަފުޅާ ގުޅިގެން ސުވާލުކުރުމުން ނާޒިމް ވިދާޅުވީ އެބޭފުޅުން ކުރި ބަޣާވާތެއް ނޯންނާނެ ކަމަށެވެ.\n"އަޅުގަނޑުމެން ކުރި ބަޣާވާތެއް ނޯންނާނެ އެނގޭތޯ. އެ ދުވަހު ވެސް އަޅުގަނޑުމެން ނުކުތީ، އޭރުގެ ހާލަތަށް ބަލާފައި ގައުމަށް ހިދުމަތެއް ކޮށްދޭން." ކުރިން ދިފާއީ ވަޒީރުކަން ވެސް ކުރެއްވި ނާޒިމް ރައީސްގެ ވާހަކަފުޅަށް ރައްދު ދެއްވާ ނާޒިމް ވިދާޅުވިއެވެ.\nނޮވެމްބަރު 2008 ވަނަ އަހަރު އުފެދިގެން އައި އެމްޑީޕީގެ އެންމެ ފުރަތަމަ ވެރިކަން 2012 ވަނަ އަހަރުގެ ފެބްރުއަރީ މަހުގެ7ވަނަ ދުވަހު ވެއްޓުނީ އެމަނިކުފާނުގެ ވެރިކަމާ ދެކޮޅަށް ސިފައިންނާއި ފުލުހުން ނުކުތުމުން އޭރު ވެރިކަމުގައި ހުންނެވި ރައީސް މުހައްމަދު ނަޝީދު އިސްތިއުފާ ދެއްވުމާއި ގުޅިގެންނެވެ.\nނަމަވެސް އެމަނިކުފާނާއި އެމަނިކުފާނުގެ ބައިވެރިން ތުހުމަތު ކުރައްވާ ގޮތުގައި އެދުވަހު ވެރިކަމުން އިސްތިއުފާ ދެއްވީ މަޖުބޫރުވެގެންނެވެ. އެހެންކަމުން އެދުވަހު ކުރީ ބަޣާވާތެއް ކަމަށް އެމްޑީޕީން އަބަދުވެސް ގެންދަނީ ވިދާޅުވަމުންނެވެ.\nނަމަވެސް އޭގެ ފަހުން އައި ޑރ. މުހައްމަދު ވަހީދު ހަސަންމަނިކުގެ ވެރިކަމުގައި "ބަޣާވާތުގެ" މައްސަލަ ބެލުމަށްފަހުގައި ނެރުނު ކޯނީ ރިޕޯޓުގައި ވަނީ އެއީ ބަޣާވާތެއް ނޫން ކަމަށާއި ރައީސް ނަޝީދު އިސްތިއުފާ ދެއްވީ އެއްވެސް މަޖުބޫރު ކަމެއް އޮވެގެން ނޫން ކަމަށް ވިދާޅުވެފައެވެ.\nޖެނުއަރީ 10, 2022 11:56\nރ.ޔާމީން ސަރުކާރު ނޫން އެހެން ސަރުކާރެއް އައިސްފިއްޔާ މާލެ ތޮއްޖެހޭނީ، އެމަނިކުފާނުގެ އެބަހުރި މާލެ ތޮއްނުޖައްސައި މުޅިގައުމުގެ ހުރިހާ ރައްޔިތުންވެސް މާލެއަށް ގެނެސް ހުރިހާަ ކޮލިޓީ ޚިދުމަތެއްދީގެން ހިފަހައްޓާލާނެ ގާބިލުކަމާއި ޙިކުމަތްތެރިކަން\nކީއްވެބާ މިސަރުކާރުގައި މީހުން މާލެއައުން ނުހުއްޓުވިގެން މިއުޅޭނީ؟..ކީއްވެބާ އެއްމެ މިނިސްޓްރީ އެއްވެސް މާލެ ނޫން ސަރަހަށްދަށް ނުގެންދެވިގެން މިއުޅޭނީ؟ .....އެކަން ނުވެސް ހުއްޓުވޭނެ! މާލެޔަށް މީހުން ހިޖުރަކުރާނެ، އެއީ ބަދަރެއްނޫން...ހޮސް ޕިޓަލެއްނޫން...ކޮންމެ އުމުރާނީ ތަރައްޤީއެއް ރައްރަށަށް ގެނެޔަސް،! ރަނގަޅު ތަޢުލީމެއް ލިބެން އޮތީ މިތާ ވަޒީފާ ލިބެން އޮތީމިތާ...އަދި ބައްޔެއްވިޔަސް މިތަނަށް އަންނަން ނުޖެހިފަރެއް ނުޖެހޭ! ރައްރަށުގަ ފުލެޓް އަޅާދިނަސް މާލޭގަ އުޅޭނީ މީހުން! މާލެޔަށް މީހުން ބަރޯސާވުން ހުއްޓުވިދާނެ ސިޔާސަތެއް ކުރިޔަށް އޮތް ގަރުނުގައިވެސް ތަންފީޒު ކުރެވިދާނެ ކަމަށް ޤަބޫލެއްނުކުރެވޭ!\nޖެނުއަރީ 10, 2022 12:06\nމާލެ ތޮއްނުޖެހޭނެ ގޮތެއް ނޯންނާނެ ސަރުކާރު އޮފީސްތަޢްް މިތާ ހުރިހާ ހިނދަކު .\nމިނިސްޓްރީތައް ބަހާލަބަލަ ކެރެންޏާ.ހުރިހާރަށަކަށް .\nއޭރުން މާލޭ މީހުން ވެސް ވަޒީފާ އަށް ރަށްރަށަށް ދާން މަޖްބޫރު ވާނެ .\nބަލަ ވަޒީފާ ނެތީމަ އެންމެން މިތާ ތޮއްޖެހެނީ . ދަރިންނަށް މޮޅަށް ކިޔަވާދީފަ ދެން ވީ މަހަށް ފޮނުވަންތަ ނާޒިމްމެނަށް ރިހާކުރު ކާންދޭން .\nޖެނުއަރީ 10, 2022 12:11\nލާމަރުކަޒޭ ކިޔާފަ ފާހާނާ ހޮޅިއެއް އަޅާފަ ބިންކޮޅެއް ހިއްކާލިޔަސް މާލެ ނައިސް ފަރަކު ނުޖެހެޔޭ .\nހުރިހާ މަތީ ވަޒީފާ ތަކެއްގަ ޕާޓިގެ ނުކިޔަވާ އެކްޓިވިސްޓުން ބައިތިއްބާފަ އަހަރެމެން ދަރިންނަށް މޮޅަށް ކިޔަވާދީފަ ވީ މަހަށް ފޮނުވަންތަ\nޖެނުއަރީ 10, 2022 12:15\nކޮން ވާހަކައެއް ދައްކަން މާލޭގެ އެންމެން ތިބެންވީ.. އަހަރުމެން ރާއްޖެ ތެރޭގައި ތިއްބަސް ވާނެ ފައިދާއެއް ނެތް ހެލްތެއް ވަޒީފާއެއް މުސްތަގުބަލެއް ނެތް ... ރާއްޖެތެރެގެ ތިބެންވީ ގެސްޓުން. އޭރުން ތިކަން ހައްލުވަނީ\nޖެނުއަރީ 10, 2022 13:04\nޕާޓީ އުވާލަން ފެނޭ. އަމިއްލަ ފިކުރެއް ނެތް. އެމްޑީޕީ ޖަހާ ބެރައް ނެށުން ކަމަކީ\nޖެނުއަރީ 10, 2022 13:36\nފިސްތޯލަ ގެންގުޅުމުގެ ސިޔަސަތަކީ ޕީޕީއެމްގެ ސިޔަސަތެއްނޫން\nޖެނުއަރީ 10, 2022 14:27\nމާފަންނު ކޮޅުގަ އާރު ސީ އެން ސީ އިން ބޮޑު ދެ އެޕާރޓްމަންޓް ބުލޮކް ހަދަން އުޅޭ އެކަމަކު އެބަ.\nޖެނުއަރީ 10, 2022 14:38\nލާރި ހުރީމަ ކުދިންކޮޅެއް ގަނެގެން ޕާޓީ ހިންގިދާނެ އެކަމަކު އެއްވެސް އިޚުލާސްތެރިކަމެއް ނާޒިމުމެންގެ ނެތް. ކޮމަންޑޫ ދާއިރާގެ ރައްޔިތުން ވިސްނަންވީ ނާޒިމް ޕާޓީއާއި އެމްޑީޕީ މިއީ އެކައްޗެއްކަން. މަކަރުވެރި ހީލަތަކުން ސަރުކާރު ހިންގާ ކޯލިޝަނަށް ގޮނޑި ހޯދަން ކުރާ މަސައްކަތުގައި ސަރުކާރަށް ވެސް މި މީހުން އެއްޗެތިވެސް ކިޔާނެ. ޤައުމާއި ދީނުގެ ޙައްޤުގައި އަދި މިނިވަންކަމުގެ ހައްގުގައި ނާޒިމް ޕާޓީއާއި އެމްޑީޕީއަށް ވޯޓް ނުދޭތި. މި މީހުން މުޅި ޤައުމު ފުނޑާލައިފި\nޖެނުއަރީ 10, 2022 15:45\nމާލެ ތޮއް ނުޖައްސާފަ ކޮބާ؟ ކޮންމެ ބަޔަކުވެސް ތިދައްކަނީ އަމިއްލަ އެދުމުގެ ވާހަކަ، ޑިމޮކްރަސީގައި ހިމެނޭނެ ތިކަހަލަ މަކަރާއި ހީލަތްތެރި ކަމުގެ ވާހަކަ\nޖެނުއަރީ 10, 2022 17:13\nމާލެ އިންނާއި މާލެ ސަރަހައްދުން ބިމާއި ފްލެޓް ކޮމަންޑޫ ދާއިރާގެ ރައްޔިތުންނަށް ވެސް ބޭނުންވާނެ ލިބެންވާނެ ދޭންވާނެ. ރާއްޖޭގެ ހުރިހާ ރައްޔިތުންއަތުން ޓެކްސް ނަގައިގެން ފްލެޓް އަލަނީ ބިންހިއްކަނީ މާލޭ މީހުންގެ އެކަނި ހައްގަކަށް ވާނީ ކިހިނެތް.\nޖެނުއަރީ 10, 2022 17:19\nކޮންއަގައެއް ތަޅުވާކަށް ގޭގަ ނިދަން އޮވޭ ފިނިކޮޓަރީގަ.\nޖެނުއަރީ 18, 2022 12:05\nއިގްތިސާދު ނޭނގެންޏާ ގޭގައި އޮތުން ބުއްދިވެރި. ރައްޔިތުން ބޭނުންވަނީ މާލެއަށް އަންނަން ،ކޮންމެވެސް ގިނަ ސަބަބުތަކެއް އޮވެގެން. އެހެންކަމުން އެ ރައްޔިތުންނަށް މާލެ ސަރަހައްދުން ފަސޭހަ ދިރިއުޅުމެއް ހޯދައި ދިނުމަކީ އެކަމުގެ ޙައްލު. ކޮންމެ2މީހަކު ރަށެއްގައި ތިބެގެން ގައުމު އިގްތިސާދީ ގޮތުން ކުރިއަރާނެ އެއް ގޮތެއް ނޯންނާނެ.


އަލީ ވަހީދުގެ އިތުރު އޯޑިއޯއެއް: މިފަހަރު ދައްކަނީ އިންވެސްޓަރަކަށް ރަށެއް ދޭ ވާހަކަ – Dhen.mv\nއަލީ ވަހީދުގެ އިތުރު އޯޑިއޯއެއް: މިފަހަރު ދައްކަނީ އިންވެސްޓަރަކަށް ރަށެއް ދޭ ވާހަކަ\nFebruary 22, 2020 - 10:10 pm\nޓޫރިޒަމް މިނިސްޓަރު އަލީ ވަހީދު ކަމަށް ބުނާ މީހާގެ އިތުރު އޯޑިއޯއެއް އަނެއްކާ ވެސް ލީކު ކޮށްލައިފިއެވެ.\n"ލީކްސް އެމްވީ" ގެ ނަމުގައި ހިންގާ ޓްވީޓާ އެކައުންޓަކުން އަންނަނީ އަލީ ވަހީދުގެ އޯޑިއޯތަކެއް ސޯޝަލް މީޑިއާގައި ލީކް ކުރަމުންނެވެ. އެގޮތުން މީގެ ކުރިން ފަސް ވީޑިއޯއެއް ލީކް ކޮށްފައިވާއިރު، މިރޭ ލީކް ކޮށްލާފައި މިވަނީ އަލީ ވަހީދުގެ ހަވަނަ އޯޑިއޯ ކްލިޕެވެ.\nހަވަނަ އޯޑިއޯގައި އަލީ ވަހީދު ފޯނުން ވާހަކަ ދައްކަވަނީ ދައްކަމުން ގެންދަނީ ވިޔަފާރިވެރިއަކާކަން އެނގެއެވެ. ނަމަވެސް އެއީ ސީދާ ކޮން ވިޔަފާރިވެރިއެއް ކަމެއް ނޭނގެއެވެ. އެމީހާއާ ގުޅުމަށްފަހު އަލީ ވަހީދު ވިދާޅުވާ އަޑު އިވެނީ ރާއްޖޭގެ ރަށެއް އޭނާއަށް ހޯދައި ދިނުމަށް ކުރާ މަސައްކަތުގެ ވާހަކައެވެ. އަދި އަލީ ވަހީދު އެ ވިޔަފާރިވެރިޔާ އަށް އެރަށް ލިބޭނެ ކަމުގެ ފުރިހަމަ ޔަގީންކަން އަރުވައެވެ.\nއެ އޯޑިއޯގައި އަލީ ވަހީދު ވަނީ އިންވެސްޓަރާއި ވާހަކަދެއްކުމަށްފަހު ބައްދަލުވުމެއް ހަމަޖައްސާފައެވެ. ހަމައެއާއެކުގައި ވިޔަފާރިވެރިޔާއަށް އެ ރަށް ހޯދައި ދިނުމާއި ގުޅޭ ގޮތުން ރައީސްއާއި ވާހަކަ ދައްކަވާފައިވާ ކަމަށާއި އެކަމުގައި ރައީސްގެ އާނބަސް ހޯދައިފާވާ ކަމަށްވެސް ވިދާޅުވާ އަޑުއިވެއެވެ.\n"ޖަޒީރާ ރާއްޖޭގައި އާޓިފިޝަލް ރަށެއް ހަދައިގެން ނުވާނެއޭ މަބުނިން ރައީސް ގާތުގައި. ރައްޔިތުންގެ ލޯބި ލެބޭ ކަހަލަ ނިންމެވުންތައްވެސް ބައެއް ފަހަރު ނިންމަވަން ޖެހޭނެ ކަމަށްވެސް ބުނިން. އެހެން ބުނީމަ ރައީސް ވިދާޅުވީ އެކަމައިގެން އަލީ ވަހީދު ކުރިޔަށް ދާށޭ،" އޯޑިއޯގައި މިނިސްޓަރު އަލީ ވަހީދު ވިދާޅުވިއެވެ.\nއިންވެސްޓަރާ ވާހަކަދައްކާ ނިންމުމުން އަލީ ވަހީދާއި އެކު އެވަގުތު އިންނެވި ޔޫތު މިނިސްޓްރީގެ ސްޓޭޓް މިނިސްޓަރު އައްސަދު އަލީ(އަޑުބަރޭ)، އަލީ ވަހީދު ގާތުގައި ވިޔަފާރިވެރިޔާ މިކަމުގައި ދޭން ޖެހެނީ ކިހާ އަދަދެއްގެ ފައިސާއެއްކަން އެނގޭތޯ އަހައެވެ. ޖަވާބުގައި އަލީ ވަހީދު ވިދާޅުވަނީ މަޑު މަޑުން ކަންކަން ކުރަމުން ގޮސް ވިޔަފާރިވެރިޔާ އަތުން ލާރިގަނޑު ހޯދާނީ ކަމަށެވެ.


France ge forwardunnah Mancini thaureef koffi | Mihaaru\nފްރާންސްގެ ފޯވާޑުންނަށް މަންޗިނީ ތައުރީފްކޮށްފި\n02 ޖޫން 2018 - 13:253comments\nނީސް، ފްރާންސް (ޖޫން 2) - އެކުވެރިކަމުގެ މެޗެއްގައި ރޭ ފްރާންސް އަތުން 3-1 އިން އިޓަލީ ބަލިވި މެޗަށް ފަހު އެ ޓީމުގެ ކޯޗި ރޮބާޓޯ މަންޗިނީ ފްރާންސްގެ ފޯވާޑުންނަށް ތައުރީފްކޮށްފި އެވެ.\nމަންޗިނީ އިޓަލީގެ ކޯޗުކަމާ ހަވާލުވި ފަހުން ކުޅުނު ދެ ވަނަ މެޗުގައި ރޭ ފްރާންސާ ދެކޮޅަށް ނެރުނު ޓީމުގައި ގިނަ އާ ކުޅުންތެރިންތަކެއް ވަނީ ހިމަނައިފަ އެވެ. ފްރާންސް އިން ނުކުތީ އެންމެ ފަހުން އަޔަލެންޑާ ދެކޮޅަށް ކުޅުނު އެކުވެރިކަމުގެ މެޗުގައި ބޭނުންކުރި ފުރަތަމަ އެގާރަ އަށް ބަދަލުތަކެއް ގެނެސްގެންނެވެ.\nމި ފަހަރުގެ ވޯލްޑް ކަޕުން އިޓަލީ އަށް ޖާގަ ލިބިފައިނުވާއިރު، ދާދި ފަހުން އެ ޓީމާ ހަވާލުވި މަންޗިނީ ވަނީ މި މެޗުތަށް އޭނާ ބޭނުން ހިފާނީ ކުޅުންތެރިން ދެނެގަންނަން ކަމަށް ބުނެފަ އެވެ. އަދި އިޓަލީއާ ދެކޮޅަށް ފްރާންސްގެ ތިން ފޯވާޑުން ކަމަށްވާ އެންޓޮއިން ގްރީޒްމަން، ކިލިއަން އެމްބާޕޭ އަދި އޮސްމާނޭ ޑެމްބެލޭ ދެއްކި ކުޅުމަށް މަންޗިނީ ވަނީ ތައުރީފްކޮށްފަ އެވެ.\n"ފްރާންސްގައި އޮތް ފޯވާޑް ލައިން ހުރިހާ ގޮތަކުން ވަރުގަދަ. ލިބޭ ކޮންމެ ބޯޅައެއް އެހާ ނުރައްކާ. މި ވަގުތު އަހަރެމެން މި ދަނީ ތަޖުރިބާތަކެއް ކުރަމުން. މިވަގުތަށް ބަލާއިރު ފްރާންސް އެ އޮތީ އަހަރެމެންނަށް ވުރެ ކުރީގައި. އެކަމަކު އަހަރެމެން ވެސް މި ލެވެލްގައި އަހަރެއް ވަރު ހިފަހައްޓާލައިފިއްޔާ ފްރާންސާ އެއް ހަމަ އަކަށް ދާނެ،" މަންޗިނީ ބުންޏެވެ.\nރޭގެ މެޗުގައި ފްރާންސަށް ލީޑުނަގައިދިނީ މެޗުގެ އަށް ވަނަ މިނިޓްގައި ބާސެލޯނާ އަށް ކުޅޭ ޑިފެންޑަރު ސެމިއުލް އުމްޓީޓީ އެވެ. ކިލިއަން އެމްބާޕޭ ފޮނުވާލި ބޯޅަ އިޓަލީގެ ކީޕަރު ސަލްވަޓޯ ސިރިގޫ ގައިގައި ޖެހިފައި ލިބުނީ ގޯލު ކުރިމަތީގައި ހުރި އުމްޓީޓީ އަށެވެ. އޭނާ ވަނީ ފަސޭހަކަމާ އެކު އެ ބޯޅަ ގޯލަށް ފޮނުވާލައިފަ އެވެ.\nލިބުނު ޕެނަލްޓީ އަކުން މެޗުގެ 30 ވަނަ މިނިޓްގައި ފްރާންސްގެ ދެ ވަނަ ލަނޑު ޖެހީ ގްރީޒްމަން އެވެ. އޭގެ ހަ މިނިޓް ފަހުން އިޓަލީގެ ލަނޑު ޖެހީ ކެޕްޓަން ލިއޮނާޑޯ ބޮނޫޗީ އެވެ. މާރިއޯ ބަލޮޓެލީ ހިލޭ ޖެހުމަކުން ފޮނުވާލި ބާރު ބޯޅަ ފްރާންސްގެ ކީޕަރު ހޫގޯ ލޮރީސް އަތުގައި ޖެހިފައި ލިބުނީ ބޮނޫޗީ އަށެވެ. އޭނާ ވަނީ އެ ބޯޅަ ގޯލުގެ ތެރެއަށް ފޮނުވާލައިފަ އެވެ.\nމެޗުގެ 63 ވަނަ މިނިޓްގައި ފްރާންސްގެ ތިން ވަނަ ލަނޑު ޖެހީ ޑެމްބެލޭ އެވެ. އޭރިއާ ބޭރުން ޑެމްބެލޭ ފޮނުވާލި ބޯޅަ ގޯލަށް ވަނީ ކީޕަރު ސިރިގޫ އަތްމަތިން ގޮހެވެ. އޭގެ ފަހުން ފްރާންސަށް ގިނަ ލަނޑުތަކެއް ޖަހަން ފުރުސަތު ލިބުނު ނަމަވެސް ބޭނުމެއް ނުކުރެވުނެވެ.\nއިތުރު ލިޔުންތައް ފްރާންސް ނެޝަނަލް ޓީމް ރޮބާޓޯ މަންޗީނީ އިޓަލީގެ ގައުމީ ޓީމް


Vissara Coat Laan ladhuganey tha?\nވީއްސަރަ ދުވަހަކު މީހަކު ކުޑަ އަޅައިގެން ދަނީ -- ފޮޓޯ: އަވަސް އާކައިވްސް\nދިވެހިން މިއީ ވަރަށް ތަފާތު ބަޔެކެވެ. އަވިގަދަ ދުވަހެއްގައި ކުޑައެއް ނަގައިފިއްޔާ ފެންނަ ކޮންމެ މީހަކު ބުނާނީ "ލަންކާ މީހެއް ހެން ކުޑަނަގައިގެން ކޮންތާކާށް؟" ހެއްޔޭ އެވެ. ތޮއްޕެއް އަޅައިފިއްޔާ އަހާނީ "މިހާރު ތޮފިވެސް އެޅީ؟" ހެއްޔޭ އެވެ. ތޮފިވެސް އަޅަނީ ވަކި ބަޔެއް ކަމުގައި މި އޮންނަނީ ނިންމާފައެވެ.\nގަދަ އަތްވާއި ހޫނުގައި ބޯ ފިހުނަސް އަވިން ރައްކާތެރިވާން މިއިން ކަމެއް ކޮށްލަން ނުކެރެނީ މި ސަބަބާއި ހެދިއެވެ. ލަދުންނެވެ. މީހުންގެ ސުވާލު ގިނަ ކަމުންނެވެ. މީހަކު ބުނެފާނެ އެއްޗަކާއި ހެދިއެވެ. ކުޑައާއި ތޮފީގެ ވާހަކަ ބާއްވާށެވެ.\nމިއޮތީ ވިއްސާރަ ކޯޓުގެ ވާހަކައެވެ. ވާރޭ ވެހޭ ދުވަހެއްގައި ކޯޓެއް ލައިފިއްޔާ ކޯޓާއި ގުޅޭ ނެގެޓިވް ކޮމެންޓްތަކެއް ނާދެ އެވެ.\nފަހަރެއްގައި ވިއްސާރަ ކޯޓަކީ ދިވެހިންނަށް ކަމުދާ އެއްޗެއް ކަމުގައިވެދާނެ އެވެ. ނޫނީ ގިނަ މީހުން ލާތީ "އޮޑް" ކަމަކަށް ނުވަނީ އެވެ. އަވިދޭއިރު ކުޑަ ނަގާ މީހާ ލޮލުގައި އަޅައިގަނެ ވާރޭގައި ވިއްސާރަ ކޯޓެއް ލައިގެން ދާ މީހަކު އަޅައިނުގަންނަނީ އެވެ.\nފަހަކަށް އައިސް އުޑުމަތި ކުޑަކޮށް ބަނަކޮށްލާ އިރަށް ކޯޓު މަހާލައިގެން އުޅޭ މީހުން ވެސް ފެނެއެވެ. ވިއްސާރަ ދުވަސްވަރާ ދިމާކޮށް ފިހާރަތަކުގެ ޑިސްޕްލޭތަކުގައި ކުލަކުލައިގެ ކޯޓު އަޅުވާލަ އެވެ. ވާރެއިން ސަލާމަތްވުމުގެ އިތުރުން އެއްބަޔަކަށް މިއީ ފެޝަން ސްޓޭޓްމަންޓެކެވެ.\nވާރޭ ކޯޓުލާން ލަދުގަންނަ ބައެއްވެސް އުޅެއެވެ. އެއީވެސް މީހަކު ބުނެފާނެ އެއްޗަކާއި ހެދިއެވެ. މާލޭގައި ދިރިއުޅޭނަމަ ކޯޓާއެކު ހޯދަންވީ ގަމްބޫޓެވެ. މިއީވެސް އަނެއްކާ ކުރަން ނުކުރޭ ކަމެކެވެ. އަގު ބޮޑުކޮށް ހޯދާ ބޫޓާއި ފައިވާން މަގުތަކުން ޗަކަފެނުން ފޯވެ އެ ހަލާކުވުމުގެ ކުރިން ކޯޓާއިއެކު ލާންވީ ގަމްބޫޓެވެ. ކުރިން ކުދިން ސްކޫލަށްދާއިރު ގަމްބޫޓާއެކު ދާ ތަން ފެނެއެެވެ.\nކުޑަ އާއި ތޮއްޕާއި އެއްގޮތަށް ކޮންމެ މީހަކު އަތުގައި ކޯޓެއް އޮންނަންވެ އެވެ. ކޯޓެއް ގަންނަ ނަމަ ހޯދަންވީ މުޅި މީހާ ކަވަރު ކުރެވޭވަރު ދިގު ކޯޓެކެވެ. ސައިކަލުގައި ދާއިރު ލައިގެން ހުންނަ ފަޓްލޫނު އެއްކޮށް ތެމުމުގެ ފުރުސަތު މި ފަދަ ކޯޓެއް ހޯދާފިއްޔާ ކުޑައެވެ.\nސައިކަލުގެ މަޑިދަށަށް ރީތިކޮށް ފައްޖަހާލަފާ ލެވޭވަރު ކުޑަ އުރައަކާއިއެކު ވިއްކާ ކޯޓެއް ހޯދާށެވެ. އޭރުން ކޮންމެ ވަގުތަކުވެސް ވާރޭގައި ނުޖެހި މި ކޯޓު ވައްޓާ ލެވިދާނެ އެވެ. މާ ބޯ އެއްޗެެއް ހޯދައިފިނަމަ ގެންގުޅެން އުނދަގޫ ވެއެވެ. ހިއްކަން ވެސް އުނދަގޫ އެވެ.\nމާ ތުނި ކޯޓަކަށް ނުވަތަ ޑިސްޕޯސަބަލް އެއްޗަކަށް އިންވެސްޓް ކުރުމަކީ ވެސް ބޭކާރު ކަމެވެ. ހެޔޮ އަގުގައި ލިބުނަސް ގަދަ ވަޔާއެކު ކޯޓު ފަޅައިގެން ގޮސް ބޭނުން ނުކުރެވުމުން ދެން އެ ދަނީ ގޮނޑަށެވެ. ކާބޮން ފުޓް ޕްރިންޓް މަދުކުރަން ބޭނުންނަމަ އިންވެސްޓް ކުރަންވީ ކޮލިޓީ ރަނގަޅު ގިނަ ދުވަހު ބޭނުން ކުރެވޭ ތަކެއްޗަށެވެ.\nރަނގަޅު ކޯޓަކާއި ގަމްބޫޓަކަށް އިންވެސްޓް ކުރަންވީ މިހާރު އެވެ. ގައިމުވެސް ކުޑައެއް ހިފައިގެން ސައިކަލުގައި ދިއުމަށްވުރެ ކޯޓެއް ލައިގެން ދާން ފަސޭހަވާނެ އެވެ. މީހުން އަބަދު ވެސް ވާހަކަ ދައްކާނެ އެވެ. ތިމާ ހުންނަންވާ ގޮތާއި ހެދުން އަޅަންވީ ގޮތެއް ނިންމާނީ އަމިއްލައަށެވެ. މީހަކު ކިޔާނެ އެއްޗަކަށް ބަލައިގެން ދިރިއުޅުން ވޭތު ކުރުމަކީ ބޭކާރު ކަމެކެވެ.\nމީހުނަށް ކަމުދިޔައީ ވަހީދާގެ މާސްކް!


ލިޔުނީ: ސާމާ އަޙްމަދު | 08/12/2013\n1- ފުރާނަ، (ރޫޙު) – يُقَالُخَرَجَتْنَفْسُهُބުނެވެއެވެ. އޭނާގެ ނަފްސު ނުކުމެއްޖެއެވެ. މިތާނގައި ނަފްސުގެ މާނައަކީ ރޫޙެވެ. (ފުރާނަ އެވެ)\n2- އަލްޢައިން – (އެސްފީނާ) – يُقَالُأَصَابَهُنَفْسބުނެވެއެވެ. އޭނާއަށް އެސްފީނާ ޖެހިއްޖެއެވެ.\n3- ނިޔަތް – يُقَالُفِينَفْسِفُلاَنٍكَذَاوَكَذَاބުނެވެއެވެ. އެވެނި މީހެއްގެ ނިޔަތުގައި އެވެނި މިވެނި ކަމެއްވެއެވެ.\n1- ރޫޙު (ފުރާނަ) – يَاأَيَّتُهَاالنَّفْسُالْمُطْمَئِنَّةُ “އޭ ހިތްހަމަޖެހިގެންވާ ނަފްސާއެވެ” މިތަނުގައި ނަފްސުގެ މާނައަކީ ރޫޙެވެ. ނުވަތަ ފުރާނައެވެ.\n2- އެއްޗެއްގެ ޛާތު ނުވަތަ ޙަޤީޤަތް – މި މާނާގައި އިންސާނާގެ ނަފްސޭ ބުނުމުން އޭގެ މާނައަކީ ޖިސްމަކާއި ރޫޙަކުން އެކުލެވިގެންވާ ޙަޤީޤަތެވެ. ނުވަތަ އިންސާނާގެ ޛާތެވެ. عَلِمَتْنَفْسٌمَاقَدَّمَتْوَأَخَّرَتْ – الانفطار٥ (އެހިނދު) ކޮންމެ ނަފްސަކަށް އެ ނަފްސެއް އިސްކުޅަހާ ކަމަކާއި، ފަސްކުޅަހާ ކަމެއް އެނގޭނެތެވެ.\n3- އިންސާނީ ޛާތު – މިއީ އިންސާނާގެ ޛާތަށް ނިސްބަތްކޮށް ބުނެވޭ ބުނެވުމެވެ. وَمَاأَصَابَكَمِنْسَيِّئَةٍفَمِنْنَفْسِكَ– النساء: ٧٩ “އަދި، ތިބާޔަށް ލިބިއްޖެ ދެރަކަމަކީ، ފަހެ، ތިބާގެ އަމިއްލަ ނަފްސުގެ ފަރާތުން އައިކަމެކެވެ.”\n4- އިންސާނާ ހޭވެރިކަމުގެ ހާލަތުގައި ހުންނައިރު އޭނާއަށް ކުރެވޭ އިޙްސާސް އަދި ލިބިގަނެވޭ ލިބިގަނެވުންތައް – وَنَعْلَمُمَاتُوَسْوِسُبِهِنَفْسُهُ – ق: ١٦ “އަދި އޭނާގެ ނަފްސު އޭނާޔަށް ވަސްވާސްދޭ ކަންތައް ތިމަންރަސްކަލާނގެ ދެނެވޮޑިގެންވަމެވެ.”\n5- އިންސާނުންގެ އަޞްލު-އިންސާނިއްޔަތުގެ ބައްޕަ އާދަމް ޢަލައިހިއްސަލާމް – يَاأَيُّهَاالنَّاسُاتَّقُوارَبَّكُمُالِّذِيخَلَقَكُمْمِنْنَفْسٍوَاحِدَةٍ – النساء: ١ އޭ މީސްތަކުންނޭވެ! ތިޔަބައިމީހުންގެ ވެރިއިލާހަށް ތިޔަބައިމީހުން ތަޤްވާވެރިވާށެވެ! އެއިލާހީ އެންމެ ނަފްސަކުން(އާދަމް ޢަލައިހިއްސަލާމްއިން) ތިޔަބައިމީހުން ހެއްދެވި އިލާހެވެ.\n6- ފަރުދުންނަށް ނިސްބަތްކޮށް- هِيَرَاوَدَتْنِيعَنْنَفْسِي– يوسف: ٢٦ ނުބައިކަންތަކަށް ތިމަންކަލޭގެފާނުގެ ކިބައިން އެދުނީ، އެކަނބުލޭގެއެވެ. (މިތާނގައި ނަފްސު ނިސްބަތް އެކުރަނީ ޔޫސުފް ޢަލައިހިއްސަލާމަށެވެ.)


May Day Gai Fuluhakah Hamalaadhin Labaan, Edhuvahu Kan Vee Goeh Kiyaidheefi - Vaguthu\nފަޅު ރަށެއްގައި މަސްތުވެގެން އުޅުނު ބަޔަކު ހައްޔަރު ކޮށްފި -2ގަޑިއިރު ކުރިން\n6 މަސް ކުރިން ( ފެބުރުއަރީ 9, 2019 )\n2015 ވަނަ އަހަރުގެ މަހުގެ ފުރަތަމަ ދުވަހު މުޒާހަރާ (މޭޑޭ މުޒާހަރާ) ތެރެއިން ހައްޔަރުކުރި މީހުންގެ ތެރޭގައި ހިމެނޭ އެންމެ ޒުވާން އެކަކީ ލަބާން ޝަރީފެވެ. އެ މުޒާހަރާގެ ތެރެއިން އިސްކަންދަރު ސްކޫލް ކައިރިން ފުލުހަކު މަގުމައްޗަށް ވައްޓާލި މައްސަލާގައި ލަބާންއަށް ފަސް އަހަރު ދުވަހަށް ޖަލަށް ލިއެވެ. އެ މައްސަލާގެ ހުކުމް ތަންފީޒު ކުރަމުންދަނިކޮށް ލަބާންއަށް ރައީސުލްޖުމްޙޫރިއްޔާ އަބްދުﷲ ޔާމީން މަޢާފް ދެއްވިއެވެ.\nލަބާންއަށް އެ މައްސަލައިގެ މައާފް ލިބި ހުކުމްގެ ބާކީ ދެ އަހަރު އޭނާ ޖަލުގައި ހޭދަކުރަން ނުޖެހި އެނބުރި އޭނާ ވަނީ މުޖުތަމަޢަށް ނިކުމެފައެވެ. އޭނާއަކީ މޮޅު ގޯލްކީޕަރެކެވެ. ހައްޔަރުކުރިއިރު، އޭނާއަކީ އީގަލްސްގެ ގޯލް ކީޕަރެވެ.\nމިހާރުވެސް އޭނާ ކުޅެން ދެއެވެ. އޭނާއަކީ އުއްމީދީ ގޯލްކީޕަރެއް ކަމަށް ގިނަ ބަޔަކު ބުނަމުން ދެއެވެ.\nލަބާން ޖަލަށް ލީ އެ ފުލުސް މީހާއަށް އަނިޔާދިނުމުންކަަމަށްވާއިރު، އެ ވާހަކައަކާއި، އެ ވާހަކައާއި ގުޅުން ހުރި ގިނަ ވާހަކަތަކެއް ފުރަތަމަ ފަހަރަށް އޭނާ ވަނީ ވީޓީވީގެ މެހްމާން ސަރާ ޕްރޮގްރާމްގައި ކިޔާދީފައެވެ.\nލަބާން ބުނީ، ފުލުސް މީހާގެ ގައިގާ ޖެހީ، އަނިޔާދޭކަށް ނޫން ކަމަށެވެ. އަދި އޭނާއަކީ އެ މުޒާހަރާގައި ބައިވެރިވާން ދިޔަ މީހެއް ނޫން ކަމަށާއި، އޭނާ ފުލުސް މީހާގެ ގައިގާ ޖެހީ، ބަޔަކު އެތަނުގައި އެ ފުލުސް މީހާ އަނިޔާކުރަނީއޭ ކިޔާތީ އެކަން ހުއްޓުވަން ކަމަށެވެ.\n"އަސްލު އެ ދުވަހު ރައްޓެހިންތަކަކާއެކު އެތާ ތިބީ، މުޒާހަރާއެއް ވެއްޖެއްޔާ އިނގެއެއްނުން ވަރަށް އެހެން ކަހަލަ އެންވެރޮމެންޓެއް އެތާ އޮންނާނީ. ދެން އެންމެންވެސް ވަރަށް ހަލަބޮލި ވާނެ، ދެން އެތާ ހަމަ ތިބީ. /އެވިންސް ގޯޅިގަނޑުގައި/. އެތާ ތިއްބާ އިވޭ އަޑުގަދަވެގެން އުޅޭ، ލަބާންއަކީ އެކަހަލަ ކަމެއްވެއްޖެއްޔާ ބަލަން ބޭނުންވާ މީހެއް ކިހިނެއްތޯ ވަނީ. ދެން ލަބާން ދުއްވައިގަންނައިރު އިނގޭނެ ދޯ ވަރަށް އެހެން ކަހަލަ އެނާޖީއެއް އަންނަނީ މުޒާހަރާއެކޭ ބުނީމަ. ލަބާންވެސް ބަލަން މިިދިޔައީ، ދިޔައިރު، މީހުން ކިޔަނީ ތަޅަނީ ތަޅަނީއޭ، ދެން ލަބާންދާއިރު އެ، މައިންޑްގަ އިންނާނީ ދޯ، ދެން ގޮސް އެ ވަގުތުހަމަ މިނި ސެކަންޑްގަ ނުވިސްނާ... އިނގޭ ހަމަ ޖަހަން ޖަހާކަށްނޫން ޖެހީކީ، އެކަން ހުއްޓުވުމުގެ ނިޔަތުގައި ޖެހީ، އެއްވެސް މީހަކަށް އަނިޔާ ނުކުރަން ލަބާން ބޭނުންވަނީ. ލަބާންއަށް އިނގޭ ގޯސްކަމެއް ކަން. އެކަމް މައިންޑްގައި އިނީ މީހަކަށް އަނިޔާއެއް ކުރަން ނޫން". ލަބާން ވީޓީވީގެ މެހްމާން ސަރާ ޕްރޮގްރާމްގައި ކިޔާދިނެވެ.\nލަބާން ބުނީ، މީސް މީޑިއާގައި އޭނާ ޖަހާ ވީޑިއޯ ދައުރުވިއިރު، ބަލާ މީހަކަށްވެސް އޭނާ ދިޔައީ ތަޅަން ނޫންކަން އިނގޭނެ ކަމަށެވެ.\nކުރިމިނަލް ކޯޓުން ލަބާންގެ މައްޗަށް ކުރި ހުކުމްގައި ބުނެފައިވަނީ، މެއި އެއް ވަނަ ދުވަހުގެ ރޭ 10:00 އާއި 10:30 އާ ދެމެދުގެ ވަގުތެއްގައި މުޒާހަރާގެ ބައިވެރިން ކޮންޓްރޯލުކުރަމުންދިޔަ ޕޮލިސް ސާޖަންޓު އަބްދުއްރަހްމާން ހުސައިން މަގު މައްޗަށް ވައްޓާލާފައިވާ ކަމަށާއި، ލަބާން އޭނާ ވައްޓާލީ ފަޔަށް ޖެހި ޓެކުލްއެއްގައި ކަމަށްވެސް ބުނެފައި ވެއެވެ.\nއެ މައްސަލާގައި ލަބާންގެ މައްޗަށް ފަސް އަހަރު ދުވަހުގެ ޖަލު ހުކުމެއް އިއްވާފައި ވަނީ 25 ޖުލައި 2016 ގައެވެ. ފުލުސް މީހާގެ ގައިގާ ޖެހި މައްސަލާގައި ލަބާން ހައްޔަރުކޮށްފައި ވަނީ ފުޓްބޯޅަ ޕްރެކްޓިސް ގޮސް ހުއްޓާ މެއި މަހުގެ ހަތަރު ވަނަ ދުވަހުއެވެ. ލަބާން ބުނީ، އެކަމާއި ވަރަށް ދެރަވި ކަމަށެވެ.\n"އޭގައި ލަބާން ކުރާނެ ކަމެއް ނޯންނާނެ ކަންނޭގެ، ދެން ދާން ޖެހޭނީ". ލަބާން ބުންޏެވެ،\nހައްޔަރުކުރި ފަހުން ވަރަށް ބިރުގަތްކަމަށް ލަބާން ވަނީ ބުނެފައެވެ. އެއީ ބައެއް މީހުން ދައްކަމުންދިޔަ ވާހަކަތަކުގެ ސަބަބުންނެވެ. ލަބާން ބުނީ، ބައެއް މީހުން ބުނަމުން ދިޔައީ ލަބާން އުމުރު ދުވަހަށް ޖަލަށް ލާނެ ވާހަކައެވެ. ދުވަހަކުވެސް އާއިލާ ނުފެންނާނެ ވާހަކައެވެ.\n"ހިއެއް ނުކުރަން އަނެއްކާ އައިސް އުޅެވޭނެއޭ، އާދެވޭނެއޭވެސް". ލަބާން ބުންޏެވެ.\nޖަލުގެ ތަޖުރިބާ ކިޔާދެމުން ލަބާން ބުނީ، އޭނާ ފުރަތަަމަ ގެންދިޔައީ އަތޮޅު ވެއްސަށް ކަމަށެވެ. އެތަނުގައި އެތައް ދުވަހެއް ހޭދަކުރި ފަހުން ހުކުމްކުރިއިރު، ޖަލަށްވެސް ކޮންމެވެސް ވަރަކަށް ހޭނިފައިވާކަމަށް ލަބާން ބުންޏެވެ.\n"އެތާ ގޮޅިއަކަށް ލާފައި އިނީ، އެއިރު އެއްބަޔަކު ތާސްކުޅެ އަނެއް ބަޔަކު ލަވަ ކިޔާ ދެން، ދެން ލަބާނުންވެސް އޮތީ ކަނެއްގައި ވިސްނާލާ ދެން ކިހިނެއްތޯ ހަދަންވީ. ދެން އަސްލު ވަރަށް ގޭ މަތިން ހަނދާންވި، ދެން އެ ދުވަހު ހަމަ ނުނިދޭ، ވިސްނެނީ ދެން ކިހިނެއްތޯ ވާނީ...". ލަބާން ބުންޏެވެ.\nހުކުމް އަންނާނެ ގޮތްވެސް އިނގޭ ކަމަށް އޭނާ ބުންޏެވެ.\nލަބާން ޖަލު ސިފަކޮށްފައި ވަނީ ދުނިޔެއަށް ލޯ ހުޅުވުނު ތަނެއްގެ ގޮތުގައެވެ. އެތަނުން ގިނަ ކަންކަން އަޑުއިވި، ކަންކަަމާއި، ވިސްނި ބައިވަރު މީހުންނާވެސް ދިމާވާނެ ކަމަށާއި، މިއީ ވަރަށް ބައިވެރި ފިލާވަޅުތަކެއް ދަސްވާނެ ތަނެއްކަމަށްވެސް ލަބާން ބުންޏެވެ.\n"ކޮންމެހެން ގޯސްކަމެއްކޮށްފައި މިތަނަށް އަންނާށެކޭ ނޫން، ވަރަށް ބައިވަރު ފިލާވަޅުތަކެއް ދަސްވާނެ ތަނެއް އެއީ". ލަބާން ބުންޏެވެ.\nލަބާން ތިން އަަހަރު ދުވަސް ޖަލުގައި ހޭދަކުރުމަށްފަހު ޖަލުން ސަލާމަތްވެފައި ވަނީ މިދިޔަ އަހަރު މެއި މަސް ތެރޭގައެވެ.\nފަގީރު އާއިލާއެއްގެ ދިރިއުޅުން ބަދަލުކޮށްލީ ކުއްލިއަކަށް ފެނުނު ނުވެސް ދަންނަ މީހެއް!\nޓްރަކް ޑްރައިވަރެއްގެ ދަރިއަކު ޔުނިވަސިޓީގެ ތާރީޚްގައި ވެސް ފެނުނު އެންމެ މޮޅު ދަރިވަރަށް!\nނުވެސް ދަންނަ މީހުންނަށް މުހިންމު ވަގުތުގައި ފެންނަ ނާދީ – އޮތީ ހަމައެކަނި ތައުރީފް\nފެބުރުއަރީ 9, 2019 00:26\nހާދަ ރީތި ސޮރެކޭ..\nފެބުރުއަރީ 9, 2019 01:33\nލަބާން އަނިޔާ ހުއްޓުވަން ފުލުސްމީހާ ގައިގަ ޖެހީ؟ އެއީ އަނިޔާ އެއް ނޫން؟ އެހެންނޫނަސް ތިމާއާ ނުބެހޭ، ތިމާއަށް ހަޤީޤަތް ނޭންގޭ ކަންކަމުގެތެރެއަށް ބޯ ކޮއްޕީމަ ވާނެގޮތް ތިވީ.\nފެބުރުއަރީ 9, 2019 09:25\nފެބުރުއަރީ 9, 2019 01:34\nމިލިސެކަންޑް ތެރޭ ވިސްނަން ޖެހޭ އަނިޔާވާ މީހާއާއި އަނިޔާކުރާ މީހާ، ތި އޮތީ އޮޅިފައި، ބެހެން ނުޖެހޭކަމަކާ ބެހެވިފައި، އޮޅިފައި\nފެބުރުއަރީ 9, 2019 12:06\nދެން އެހެންވީމަ ކަލޭވެސް މިކަމާ ނުބެހި ހުންނަން ވީނު\nފެބުރުއަރީ 9, 2019 02:07\nއިބުރަތް ހާސިލު ކުރުމަށް އެދެން. އެމްޑީޕީ މީހުންގެ ގޮވާލުމަށް ޝައިތާނީ ގޮވާލުމަށް އިޖާބަ ދީގެން ކިތައް ކިތައް މީހުން ޖަލުގައި އެބަތިބި.\nފެބުރުއަރީ 9, 2019 02:45\nނިޔަތަކީ ހޮޅިން އަތުން ރާއްޖެ މިނިވަންކުރުން.\nފެބުރުއަރީ 9, 2019 03:12\nވަރަށް ސަޅި ވާހަކަ. ނަސީބެއް ވެއްޓެމުން ދަނިކޮށް ފައި ހޫރާލެވުނު ގަޑީ ފުލުސް މީހާ އައި ވަގުތާ ދިމާވީއޭ ނުބުނިކަން\nފެބުރުއަރީ 9, 2019 12:10\nޖަހަން ބޭނުންވި ނަމަ ހިއެއް ނުވޭ ދިރިހުއްޓާ ދޫކޮށްލާނެ ހެނެއް . އެެއީ މިޤައުމުގަ މިހާތަނަށް ކަންވެފަ އޮތް ގޮތަކީ . އެސޮރުގެ ވާހަކަ ވަރަށް ރަނގަޅު . އުޖާލާ މުސްތަޤްބަލެއް ދެއްވާށި\nފެބުރުއަރީ 9, 2019 03:37\nދެންވެސް މަޖާވެފަ ގޮސް އަމަން ބަލަހައްޓާ މީހެއް ގައިގަ ނުޖަހާތި! އެމީހުން ވެސް ކުރާ ކަމެއް އެކުރަނީ އަމުރަކަށް. އެމީހުން ކުރާ ކަމެއް ކަމުނުދަންޏާ ގޮސް އެއަމުރެއް ކުރާ މީހެއް ހޯދައިގެން އެމީހެއް ގައިގައި ލަޑާ.\nފެބުރުއަރީ 9, 2019 12:05\nއެހެނެއް ކަމަކު އެމީހުންނުޖެހޭނެ އަނިޔާ ކުރާކަށް\nފެބުރުއަރީ 9, 2019 04:28\nހަމަ ގަސްތުގަ އަނިޔާ ކުރަން ޖެހި ކަން އެނގޭ. ކުރިއަށް އޮތް ތާގަ ވެސް ވިސްނައިގެން އެ ކަހަލަ ތަން ތަނަށް ނުގޮސް ވޭތޯ ބަލާތި\nފެބުރުއަރީ 9, 2019 04:56\nމަނަމަވެސް ބުނާނީ ތިހެން. ދާންވީނު ވަޅިޖަހާ މީހުން ފަހަތުން އެމީހުން ހުއްޓުވަން، ތިހާވަރަށް ކޮންޓްރޯލް ނުވަންޏާ. ތީތި ކަޑައޭ ބުރޯ. އެދުވަހު ކައެ ހަމަ ޖެހީ.\nފެބުރުއަރީ 9, 2019 05:03\nލަބާން ވެސް މި ކޮމެންޓް ކިޔާނެކަމަށް ހީކުރަން. އެދުވަހު ކަންތައްވީގޮތް ކޮންމެހެން ކިޔައިދީ، މީހުންގެ ސިމްޕަތީ ހޯދަން އުޅުމަކީ މާ ހަޑިގޮތެއް. އެންމެންގެ ލޯ ކުރިމަތީގަ ވީކަމެއް އެއީ. މީތި ޓްވިސްޓްކުރަން އުޅުމަކީ އަދި މާ ހުތުރުކަމެއް.\nފެބުރުއަރީ 9, 2019 05:46\nޅަބާނެއް ކަބާނެއް ކިޔާނެ ކަމެއް ނެތް! ހަމަ ޤސްދުގަ ޖެެެހީ!\nފެބުރުއަރީ 9, 2019 07:22\nޖަލަށް ލީވެސް ޖަލަށް ލާން ވެގެނެއް ނޫން\nކުދަކުދިންކައިރީ ދައްކާކަހަލަ ވާހަކަ\nފެބުރުއަރީ 9, 2019 07:30\nމިޔަދު ކިތައްމެރަގަންޅަސް އެދުހަހު ކަންކުރީ ވަރައް ގޯސްކޮއް އަނިޔާކުރުމައް އެދުހަު ހުޅުވި ދިރަކީ ލަބާން\nފެބުރުއަރީ 9, 2019 12:14\nފުލުހުންވެސް ހުއްޓުވަން ޖެހިއްޖެއްޔާ ހުއްޓުވެން އޮތް ގޮތަކަށް ހުއްޓުވަން ޖެހޭނެ. އަނިޔާއާ ދެކޮޅަށް ތެދުވީތީ ޝުކުރުކުރަން\nފެބުރުއަރީ 9, 2019 08:04\nތިމާމީހާ ކުރި މުޑުދާރު ނުބައި ކަންތަށް ރީތިކުރަން....\nދައްކާ ދެކޮޅު ނުޖެހޭވާހަކަދޯ!\nމުންކަރާތެއް ނަހީކުރަން ފުރަތަމަ ޖެނީ އެ މުންކަރާތަކަށް އަރާގަނެ އޭގައި ބައިވެރި ވާންތޯ؟\nމިސާލަކަށް ތިބާ އަށް ފެނުނީ ބަޔަކު ﷲ އަށް ޝިރުކް ކުރަނިކޮން ،ނުވަތަ ޒިނޭކުރަނިކޮން . ނުވަތަ ރާބޮނިކޮން. ނުވަތަ ވައްކަން ކުރަނިކޮން. ދެން އެކަން ހުއްޓުވާށޭބުނެ ޖެހޭނީ އެކަމުގެ ތެރެއައް ވަދެ އަކަން ކަމާއި ބައިވެރިވާންތޯ؟\nނުވަތަ ކަލޭ ގޯލުގައި ހުއްޓާ ލަނޑުޖަހަން އައްނަ އިދިކޮޅު ކުޅުންތެރިޔާ ކަންފަތްމަތީ ޖެހިޖެހީނުން ވައްޓާލާފަވެސް ބުނާނީ މިހެންތާދޯ؟"އަސްލު އުޅުނީ ލަނޑުޖހާފާނެތީ އެކަން ހުއްޓުވަން"!\nތީ ކޮންތާކުން ހޯދާގަން ފޮތަކާއި ގޮތެއްތޯ؟\nފެބުރުއަރީ 9, 2019 12:16\nކަލޭ ދައްކާ ވާހަކަ ހަމައެއް ނުޖެހޭ\nފެބުރުއަރީ 9, 2019 08:09\nފުލުސް މީހާގެ ގައިގާ ޖެހީ، ބަޔަކު އެތަނުގައި އެ ފުލުސް މީހާ އަނިޔާކުރަނީއޭ ކިޔާތީ އެކަން ހުއްޓުވަން ކަމަށެވެ. އަނިޔާ ކުރާކަށް ނޫނޯ.ކެކެކެ. އަދި ލަބާން އަށް ފެނެއްޖެއްޔާ ކިހާވަރެއްވާނެ. ދެން ފުލުސް މީހާ ޖެހީމަ އަނިޔާ ލަބާން އަނިޔާ ދޭކަށް ނޫނޯ.\nބަލަ ލަބާނޫ ފުލުހުން ޖަހަން އެމީހުން އަތަށް މުގުރު ދީފަ އޮންނަ ކަން އެގޭތަ\nފެބުރުއަރީ 9, 2019 09:43\nކުރިޔަށްއޮތްތނުދެންއެފަތަނަކަށްނދިއުމަށާއި އެފަވިޔާނުދާކަމެއްގައިބައިވެރިނުވުމަށް ނަޞިހަތްތެރިވަން އަދިއެފަދައެފަދަވިޔާނުދާކަމެށްނުކުރާނެކަމަށްއުންމިދުކުރަން\nފެބުރުއަރީ 9, 2019 10:06\nނޮވެމްބަރު ތިނެއްގެ އެއްބާނީ ސަގަރޭ ޖަލުން ނިކުމެ ދެއްކި ކަހަލަ ވާހަކަ އެއް ތި ދެއްކުނީ ކޮއްކޯ\nފެބުރުއަރީ 9, 2019 10:08\nކުޑަކުދިން ކައިރީގަ ތިވާހަކަ ދައްކަބަލަ ހިޔަޅާ. ފުލުސް މީހާ ފަހަތުން އޭނަގައިގަ ތަޅަން ވެގެން މީހުން ދުވެ އަތުނުވެގެން އުޅެނިކޮށް ކަލޭ އޭނަ ކިކްޖަހާ ވައްޓާލީ. ކަލެއަށް ރަނގަޅަށް އެނގޭނެ މުޒާހަރާ މީހުން އުޅުނީ އެސޮރު ހޭއަރުވާލަންކަން. އޭނައަށް ހުރިހާ އަނިޔާއެއް ލިބުނީ ކަލެއާހެދި. އޮޅުވާލަން ނުއުޅޭ. ވިސްނާތި ސޮރާ.\nފެބުރުއަރީ 9, 2019 10:20\nވީޑިއޯ ބަލާލި ކޮންމެ މީހަކައް އިގޭނެ ގަސްތުގަ ފައިން އަޅުވާފަ ވައްޓާފަ ޖެހީކަން އަނިޔާ ހުއްޓުވަން ގޮސް އަނިޔާ ކުރީ ތިދައްކާ ވާހަކަ ގަބޫލު ކުރާނީ ކިހިނެއް އެދުވަހު ކަންތައް ކުރެވުނު ގޮތާ މެދު ދެރަވާ ވާހަކަ ބުނިނަމަ ވެސް ތާހިރުވީސް\nފެބުރުއަރީ 9, 2019 10:28\nލަބާން ބުނީ، ފުލުސް މީހާގެ ގައިގާ ޖެހީ، އަނިޔާދޭކަށް ނޫން ކަމަށެވެ.\nފެބުރުއަރީ 9, 2019 11:26\nރައީސް ޔާމީންގެ ބައްޕަ ލަބަާން އަށް މައާފް ދެއްވީ :)))))\nފެބުރުއަރީ 9, 2019 11:52\nފެބުރުއަރީ 9, 2019 11:53\nމިތާ ކޮމެންޓް ކުރާ މީހުން އެ އިންޓަވިއު ބަލާލި ހެނެއް ހިޔެއް ނުވޭ. އޭނަ ސާފިކޮއް ބުނި އޭނަ އައް ކުރެވުނު ކުށެއް ކަމައް. އަދި ފުލުސް މީހާ އައް މައާފައް އެދި ސިޓީއެއް ލިޔުނު ކަމައް. އަދި އޭނަ މައާފް ކުރި ކަމައް. ދެން މިތާ ކޮމެންޓް ކުރާ މީހުންގެ ކޮން މައްސަލަ؟؟ ލަބާން މިނިވަންވީ ޕެރޯލް ގެ ދަށުން، ރައީސް ގެ މައާފް އަކުން ނޫން!\nފެބުރުއަރީ 9, 2019 11:54\nހެހޭ. އަދިވެސް މީހަކު ގޮވާލާއިރަށް "ބަސްދީގަތުން "\nފެބުރުއަރީ 9, 2019 12:11\nކަލޭ މިއަދު ދޮގު ހެދުމަކުން ކުރަނޭ ފައިދާއެއް ނެތެވެ. ކަލޭ ބާރު ދުވެލީގައި ގޮސް ، ދުވެފައިދިޔަ ފުލުހެއްގައި ޓެކްލްކުރިތަން ވަރަށް ސާފެވެ.\nފެބުރުއަރީ 9, 2019 12:12\nދޮގުވާހަކަތައް މިހާރު ކިޔާދޭނެކަމެއްނެތް - ވީޑިއޯއިން އެފެންނަނީ އެދުވަހު ކަންތައް ކުރިގޮތް - މިހާރު ކުށެއް ކުރި ބަޔަކު ނުތިބޭނެ - މިހާރު ތިބޭނީ ސާފް ހުދު ފޮތިކޮޅެއްފަދަ މީހުން\nފެބުރުއަރީ 9, 2019 14:10\nލަބާން ކަލޭ މޮޔަ ނުގޮވާ ހުރެބަލަ. މާލޭގަ މާރާމާރީ ހިންގާމީހުން ވެސް ވަޅި ޖަހަނީ މާރާމާރީ ހުއްޓުވަން ދޯ .. ލަބާން ކަލޭ ތިކަހަލަ ވާހަކަ ދައްކާނީ ކުޑަކުދިން ކައިރީ .. ހެ ހެ ހެ\nފެބުރުއަރީ 9, 2019 14:52\nލަބާން ޕޮލިސް އޮފުސަރުގައި ޖެހިވީޑިޔޯ އަދި އެއްފަހަރު ބަލާލަބަލަ ފިރުމާލީއެއްނޫންދޯ މަރާލަން ޖަހާގޮތަށްޖެހީ ފޮނިކަނޑާނެ ކަމެއްނެތް\nފެބުރުއަރީ 10, 2019 22:16\nބޮޑު ފިރިހެނެއް ދައްކާ މޮޔަ ވާހަކަ ބަލާބަަލަ... މީހަކު އޭނާ ކައިރީ ބުންޏޯލަ ޕޮލިހުން މީހުމަށް އަނިޔާ ކުރަނީޔޯލަޔޯ... މީހަކައް އަނިޔާ ކުރާ މަންޒަރެއް ނުފެނި މިކަލޭގެ މޮޅު ޓެކަލް މިއަޅުވަނީ އެމްޑީޕީ ޖަނަވާރު ބައިގަނޑު ތަޅާ އަނިޔާ ކުރާތީ އެމީހުމްގެ ކިބައިން ސަލާމަތް ވުމަށް ދުވި ޕޮލިސް މީހެއްގެ ފައގަ... ކަލޭ ހަމަފުޅުތޯ\nފެބުރުއަރީ 11, 2019 07:22\nޖަލުގައި މިހާރު ތިބި ހުރިހާމީހުން ކައިރިންވެސް އަހާބަލަ އެމީހުން ކަންކުރިގޮތް. އެމީހުންގެ ވާހަކަ އަޑުއަހާފައި ސަލާމަތްކުރަން ނުޖެހޭ އެކަކު ހުރިތޯ ބަލަން.\nފެބުރުއަރީ 11, 2019 08:27\nތީ ބުއްދި ސަލާމަތުން ހުރި ސޮރެއްބާ؟ މިހެން މިބުނީ މީހެއްގެ ގައިގަ ޖަހާނެތަ އަނިޔާކުރުމުގެ ނިޔަތުގައި ނޫނީ؟\nފެބުރުއަރީ 11, 2019 08:51\nމި ކަލޭގެއަށް މާފު ދޭނެކަމެއްނެތް. އަދިވެސް ކުށަށް އެއްބަސްނުވާ ވައްތަރަށް ވާހަކަ ދައްކާ އަނިޔާ ހުއްޓުވާށޭ ޖެހީ ކިއަިގެން މި ކަލޭގެ ގެ ޖަރީމާ ދިފާއުކުރެވޭތޯ މި އުޅެނީ. މި ކަހަލަ މީހުން ރަގަޅު ވާނީ ފުލްޓަރމް ހަމަ ކުރުވީމަ ޖަލުގަ ތޭރިތަކުގަ. ފުލުހެއްގެ ގައިގަ ޖެހުމަކީ އާންމުންގެ އެތައް ބައެއްގެ ގައިގަ ޖެހުން. ބޭރުތަންތަނުގަވެސް ފުލުހެއްގެ ގައިގަ އަތެއް ނުލެވޭނެ. ހޭައަރުވާލާނެ އެމީހަކަށް. ދުވަހަކު ފުލުހަކާ ނުބެހޭ ވަރުގެ އަދަބެއް ދޭނެ.\nފެބުރުއަރީ 11, 2019 08:58\nޖަލުން ިއސްލާހުވިނަމަ ބުނާނީ ފުލުހެއްގެ ގައިގަ އަތް ނުލައްޗޭ. ފުލުހަކު ކުރާ ކަމަށް ބެލެވޭ ނުބައި އަމަލަކަށް އަދަބި ދޭނީ ތިމަންނައެއް ނޫނޭ. ގާނޫނޭ.\nފެބުރުއަރީ 11, 2019 10:28\nމި ވަގުތު މީހުން އަބަދުވެސް އުޅޭނީ ޔާމީންގެ ހެޔޮކަން ދައްކަން، ބަލަ ރަނގަޅަށް އުޅެންޏާ ޕެރޯލްގެ ދަށުން މިނިވަން ވާނެ ކަން އެންމެނަށްވެސް އެނގޭނެ، މާފް ދެއްވިނަމަ، ޕެރޯލުގެ ދަށުގަ އޭނާ ނުހުންނާނެ.\nފެބުރުއަރީ 11, 2019 13:30\nފެބުރުއަރީ 11, 2019 18:27\nއެތަނަށް ދިޔައީ މުޒާހަރާގައި ބައިވެރިވާކަށްނޫން! ފުލުސްމީހާގެ ގައިގައި ޖެހީ އަނިޔާުރާކަށްނޫން! މީ ކޮންކަހަލަވާހަކަ ދައްކާ މީހެއް!\nފެބުރުއަރީ 12, 2019 07:51\nލަބާން ކޮއްކޯ ބޯހަމަޖެހޭ ބުއްދިގަބޫލު ކުރެވޭ ޒާތުގެ ވާހަކަ ދައްކާ އެވީޑިޔޯ އަޅުގަނޑުވެސް ބެލިން ލަބާން މިސްކިތުން ފައިބަނިކޮށް ވެއްޓުނީކީ ނޫން ހަމަ ގަސްތުގާ ހަމަލާ ދިނީ ކުއްކޮއްފާ ސާފް ހުދުފޮތިކޮޅަކަށްވާން މަސައްކަތް ނުކުރޭ ލަބާން މިހާރުތީ ބޮޑުމީހެއް ކުޑަކުދިން ދައްކާ ކަހަލަ ބޯހަމަނުޖެހޭ ބުއްދި ގަބޫލު ނުކުރެވޭ ވާހަކަނުދައްކާ ލަބާން ކޮއްކޯ


Iqthisaadhu halaaku vaneeves, Europe aa gulhun ken'deneeves Saeed...\nއާދީއްތަ 15 ޑިސެންބަރު 2019\n1441 ރަބީޢުލްއާޚިރު 18\nރިޕޯޓު - ރާއްޖޭގެ އިޤްތިޞާދު\nއިޤްތިޞާދު ހަލާކުވަނީވެސް، ޔޫރަޕާއި ގުޅުން ކެނޑެނީވެސް ސަޢީދުމެން ފަދަ ބޭފުޅުންނާއި ހެދި!\nޗައިނާގެ ދަރަނީގެ ދަންތުރައިގައި ރާއްޖެ ވަނީ ޖެހިފައި\nޗައިނާ މާކެޓަށްވުރެ ރަނގަޅު އަގެއް ޔޫރަޕް މާކެޓުން ރާއްޖޭގެ މަހުގެ އުފެއްދުންތަކަށް ލިބޭ\nޗައިނާއާއި އެކު ކުރާ ވިޔަފާރީގެ ސަބަބުން އިތުރު ލޯނު ލިބުން ފިޔަވައި ލިބޭ ފައިދާއެއް ނެތް\nކ. މާލެ3ޖުލައި 2018 | އަންގާރަ 08:03 4,905\nއެކައުންޓަންޓުންގެ ފޯރަމް ހުޅުވުމުގެ ރަސްމިއްޔާތުގައި މިނިސްޓަރ ސަޢީދު ވާހަކަފުޅު ދައްކަވަނީ - އިކޮނޮމިކް މިނިސްޓްރީ\nހޯމަ ދުވަހު ހޮޓެލް ޖެންގައި އޮތް އެކައުންޓަންޓުންގެ ފޯރަމް ފެށުމުގެ ރަސްމިއްޔާތުގައި ވާހަކަ ދައްކަވަމުން އިކޮނޮމިކް މިނިސްޓަރ މުހައްމަދު ސަޢީދު އެދެއްކެވި ވާހަކަފުޅުން އަޅުގަނޑަށް ދެ ކަމެއް ސާފުވިއެވެ. އެއްކަމަކީ ރާއްޖޭގެ އިޤްތިޞާދު މިހާލަތަށް އައީ އެމަނިކުފާނުފަދަ ބޭބޭފުޅުންގެ ސަބަބުންކަމާއި، ރާއްޖެއާއި ވިލާތުގެ އިއްތިޙާދާއި އެކު އޮންނަ ގުޅުން ކުޑަވަނީ އެމަނިކުފާނުފަދަ ބޭބޭފުޅުންނާއި ހެދިކަމެވެ.\nމިނިސްޓަރ ސަޢީދު ވިދާޅުވީ ޔާމީންގެ ސަރުކާރުން ޗައިނާ ގައި 'ޓަކި ޖަހަން ޖެހުނީ' އެ ގައުމަކީ ބޮޑު ކޮންޒިއުމަރ މާކެޓެއް އޮތް ގައުމަކަށް ވުމުން ކަމަށެވެ. ރާއްޖޭގެ ޚާރިޖީ ސިޔާސަތު ޗައިނާ ކޮޅަށް އަނބުރާލާ، ޗައިނާއިން ޖެހި ދަރަނީގެ ދަންތުރައިގައި ރާއްޖެ ޖެހުނުކަމަށް އަމިއްލައަށް އެއްބަސްވެވަޑައިގަންނަވަން ބޭނުންފުޅު ނުވާ ބޭފުޅުން މިކަހަލަ ވާހަކަ ވިދާޅުވާނެއެވެ.\nތެދުފުޅެކެވެ. ޗައިނާއަކީ ބޮޑު ކޮންޒިއުމާ މާކެޓެއް އޮތް ޤައުމެކެވެ. ރާއްޖެއަކީ ޗައިނާގެ ކުޑަކުޑަ ރަށްފުށު ސިޓީއެއްގެ އާބާދީއަށްވުރެ ކުޑަ އާބާދީއެއް އޮތް ޤައުމެކެވެ. ރާއްޖޭގައި އުފައްދާ އެއްވެސް ބާވަތަކީ ޗައިނާފަދަ ބޮޑު ސިންގާ މާކެޓަކަށް ކޭޓަރ ކުރެވޭ ވަރަށް އުފައްދާ ބާވަތެއް ނޫނެވެ. މަސްވެރިކަމުގެ އުފެއްދުންތަކަކީ ޗައިނާ ނުވަތަ އިންޑިއާގެ ބާޒާރަށް ދުވަހުން ދުވަހަށް ބޭނުންކުރާ ބާވަތެއްފަދައިން އެކްސްޕޯޓްކުރާ ބާވަތެއް ނޫނެވެ.\nޗައިނާއަކީ ދުނިޔޭގެ2ވަނައަށް އެންމެ ބޮޑު ކޮންޒިއުމަރ މާކެޓެވެ. މިނިވަން ވިޔަފާރީގެ އެއްބަސްވުމެއް ޤާއިމްކޮށްގެން ޗައިނާގެ ވިޔަފާރިތަކަށް ރާއްޖޭގައި ފުރުސަތު ހުޅުވާލައިގެންވެސް ޗައިނާގެ މާކެޓަކަށް ފައިދާއެއްވާނެ ފަދަ ގޮތަކަށް ދިވެހި މަސްވެރިކަމުގެ އުފެއްދުންތައް ޗައިނާއަށް އެކްސްޕޯޓްކުރެވޭނެ ގޮތެއް ނެތެވެ. ޗައިނާގެ މެދުފަންތީގެ އާއިލާތަކުގެ އާމްދަނީ އިތުރުވަމުންދާއިރު، އެޤައުމަށް އެތެރެކުރާ މުދަލުގެ އަދަދުވެސް ދަނީ އިތުރުވަމުންނެވެ. އޭގެ ތެރޭގައި ކަނޑުމަހުގެ ބައެއް ބާވަތްތައް ހިމެނެއެވެ. ޗައިނާއަށް އެތެރެކުރާ ކަނޑުމަހުގެ ބާވަތްތަކުގެ ތެރޭގައި އެންމެ ގިނައީ އިހި، ޑިނގާ އަދި ސެމަން ފަދަ ބާވަތްތަކެވެ. މިއީ ރާއްޖޭގައި ފުޅާ ދާއިރާއެއްގައި އެކްސްޕޯޓްކުރާ ބާވަތްތަކެއް ނޫނެވެ. މި ބާވަތްތައް ޗައިނާ މާކެޓަށް ބޭރުކުރަން ދިވެހިރާއްޖޭގައި ކުރަން ޖެހޭ މަސައްކަތްތައް ލައްކަ ބައިވަރެވެ.\nޗައިނާއަށް މަސްވިއްކަން މުޅި ޤައުމު ވިއްކާލުން އެއީ ތަރައްޤީނަމަ، ސަޢީދާއި ރައީސް ޔާމީން މިޤައުމު ވަރަށް ރަނގަޅަށް ތަރައްޤީކުރައްވައިފިއެވެ. މިތަރައްޤީއަކުން ދެން އަވަހަކަށް ސަލާމަތެއް ނުވާނެއެވެ.\nރާއްޖޭގެ ކަނޑުމަހަކީ ކޮލިޓީ އުފެއްދުމެކެވެ. ދެމެހެއްޓެނިވި ދޮށީގެ މަސްވެރިކަމެއް ކުރާ ޤައުމަކަށްވީތީ ދިވެހިރާއްޖޭގެ މަހުގެ އުފެއްދުންތަކުގައި އެޖަހާ ލޯގޯއަކީވެސް އުފެއްދުމުގެ އަގަށް އިތުރުކޮށްލެވޭ ޑޮލަރުކޮޅެކެވެ. ރާއްޖޭގެ މަހަށް ތައިލެންޑް އަދި ޔޫރަޕް މާކެޓުން ހަމަ އެންމެ ރަނގަޅު އަގެއް ޖެހެއެވެ. އެވަރު މިނިސްޓަރ ސަޢީދަށް ކަމުނުގޮސްގެން ޗައިނާގެ މާކެޓަށް ފޯކަސްކުރަން އުޅުމުގެ ނަތީޖާއަކަށް ވެގެންދާނީ ޔޫރަޕަށް ބޭރުކުރާ މަސްކޮޅުން ލިބޭ އާމްދަނީ ގެއްލި، އެއަށްވުރެ ކުޑަ އަގެއް ޗައިނާ މާކެޓުން ލިބުމެވެ. ދިވެހި މަސްވެރިންނަށް ހައްތަހާވެސް ގެއްލުމެވެ. މިހާރުވެސް ބާނާ މަސްކޮޅު މިފްކޯއަށް ކިރާލީމާ ފައިސާ ނުލިބޭ މައްސަލައިގައި މަސްވެރިން އެތިބެނީ ރަތުގައެވެ. މަސްވެރިކަމާއި ބެހޭ ވަޒީރު ހުންނަވަނިކޮށް މަސްވެރިކަމުގެ ސިޔާސަތުވެސް ކަނޑައަޅުއްވަމުން އެގެންދަވަނީ އިޤްތިޞާދާއި ބެހޭ ވަޒީރެވެ. މެންޑޭޓު ބަދަލުވީތޯއެވެ؟\nޔޫރަޕިއަން ޔޫނިއަންއަށް ގޮސް ދިވެހި ސަރުކާރުގެ މޫނުމަތީގައި އެބޭފުޅުންގެ ކުރިފުޅުމަތީގައި ނުލާހިކު ވަރަށް ފައުންޑޭޝަން ހާކައި، މޭކަޕްކޮށްފައި މިނިސްޓަރ ޝައިނީއާއި މިނިސްޓަރ އާސިމް އަދި މިނިސްޓަރ އާޒިމާ އެވަޑައިގަތީ އިހަކަށް ދުވަހުއެވެ. ޔޫރަޕިއަން ޔޫނިއަން ބަދުނާމުކޮށް މިނިސްޓަރ ސަޢީދު އެވާހަކަ ދެއްކެވުމުން އެ3ވަޒީރުން އެކުރެއްވި މަސައްކަތް އެވީ ބާކާރެވެ. ޔޫރަޕާއި ރާއްޖެއާއި މައްސަލަ ޖެހެނީ ސަޢީދުމެން ފަދަ ބޭފުޅުންނާއި ހެދިއޭ ދެންނެވީ މިހެންވެއެވެ.\nދިވެހި އުފެއްދުންތަކަށް ޔޫރަޕުން ރަނގަޅު އަގު ލިބެއެވެ. އިނގިރޭސިވިލާތް، ބެލްޖިއަމް، ނެދަލެންޑްސް، ސްވިޓްޒަލެންޑް، އިޓަލީ އަދި އެނޫންވެސް ޤައުމުތަކުގެ ބާޒާރުތަކުން ރާއްޖޭގެ މަހަށް އެންމެ ރަނގަޅު އަގު ލިބޭއިރު، ޗައިނާއަށް ބޭރުކުރާ މިންވަރަށްވުރެ ގިނައިން ޔޫރަޕްގެ ޤައުމުތަކަށް އެދަނީ މަސް ބޭރުކުރަމުންނެވެ. އަދި ޗައިނާއަށް ބޭރުކުރާ މަސްވެސް އެންމެ ފަހުން ގޮސް ނިމެނީ ޔޫރަޕުގެ ފިހާރަތަކުގެ އައިސް އަލަމާރިތަކުން ނުވަތަ ހަރު ތަކުންނެވެ.\nމަސް އެކްސްޕޯޓްކުރާ ފަރާތްތަކުގެ އަޑު އަހާލާއިރުވެސް، ޔޫރަޕްގެ މާކެޓަށް ބޭރުކުރާ މަހަށް ރަނގަޅު އަގެއް ލިބޭކަމަށް ފާހަގަކުރެއެވެ. އަދި ޗައިނާ މާކެޓުން ދިވެހި މަހަށް ޔޫރަޕްގެ މާކެޓުގައި ލިބޭ އަގު ނުލިބޭނެކަމަށް އެވިޔަފާރިވެރިންވެސް ފާހަގަކުރެއެވެ.\nޗައިނާއަށް ޤައުމު ވިއްކާލައްވާފައި، އެކަން ދިފާޢުކުރައްވަން ސަޢީދުމެންފަދަ ބޭބޭފުޅުންނަށް ލައްކަ ވާހަކަ ދެއްކެވިދާނެއެވެ. އެހެންނަމަވެސް ހަޤީގަތް ބަދަލެއް ނުވާނެއެވެ.\nޓްރިޕްލް އެކްސް4ން ދީޕިކާ ފެންނާނެ